tele de fiziologie celulară vegetală, este ob- 
servată cu ajutorul microscopului cu lumină 
polarizată, se constată că părţile în mişcare 
sînt anizotrope. Anizotropia optică este 
indiciul sigur al unei structuri submicro- 
scopice relativ orientate și ordonate. Pro- 
prietăți optice identice în lumina polarizată, 
dar mult mai pregnante, posedă țesuturile 
animale contractile, îndeosebi miofibrilele 
mușchilor striaţi. 

La unele celule vegetale (Nitella) au fost 
văzute chiar și fibrilele cu ajutorul micro- 
scopului cu cîmp întunecat si al celui cu 
contrast de fază. Fibrilele acestea au două 
proprietăți caracteristice: se pot agrega în 
benzi mai groase perfect vizibile și se pot 
mișca. Existenţa benzilor si a fișiilor este 
însă efemeră, ele apărind și dispărînd în 
curs de 10—15 minute. 

În fine, la eforturile botaniștilor de a iden- 


tifica substratul structural al mișcărilor pro- ` 


toplasmatice se adaugă și unele studii făcute 
cu “ajutorul microscopului electronic. În 
calitate de test experimental a fost folosită 
tot planta inferioară amintită: Physarum poly- 
cephalum. Cercetările au dovedit că plasma 
fundamentală a acesteia conţine anumite 
structuri denumite «filamente plasmatice». 
Clăritatea cu care ele pot fi observate este ca 
şi aceea a miofilamentelor din muşchii ne- 
tezi, deci de natură animală. Printr-o dispu- 
nere mai mult sau mai puţin paralelă ele se 
asociază în fibrile compacte. Studiile de cito- 
chimie și cele enzimatice, îndeosebi activi- 
tatea ATP-azică, demonstrează identitatea 
filamentelor plasmatice văzute la micro- 
scopul electronic cu mixomiozina izolată 
chimic. 

Toate aceste experiențe și constatări din 
ce în ce mai precise și amănunțite permit o 
succintă comparație între structurile con- 
tractile ale animalelor si plantelor. Se poate 
deja afirma cu suficientă certitudine că la 
baza proceselor mecanochimice (procese 
care transformă energia chimică în travaliu 
mecanic) din ambele regnuri se află același 
tip de substanță: macromoleculele de na- 
tură proteică cu proprietăți contractile. 
Acestea determină capacitatea de mișcare 
a vieţuitoarelor, îndeplinind travaliul meca- 
nic în condițiile de temperatură și presiune 
caracteristice vieţii. Izvorul de energie al 
travaliului îl constituie energia chimică pro- 
venită din nutriţie şi respiraţie, care ajunge 
la nivelul macromoleculelor contractile prin 
intermediul unui acumulator de energie: 
ATP. 

Observațiile făcute la microscopul cu lu- 
mină polarizată dovedesc pe de altă parte că 
structurile contractile din ambele regnuri 
sînt anizotrope. În ceea ce privește structura 
se poate preciza că gradul de ordonare rela- 
tivă cel mai ridicat îl posedă musculatura 
striată, apoi cea netedă și în cele din urmă 
protoplasma mobilă a amibelor, ori a celu- 
lelor vegetale. 

Există și deosebiri. Structurile contractile 
proprii musculaturii au un caracter per- 
manent și un cadru funcţional bine orientat. 
La amibe, la plasmodii și probabil la toate 
celulele vegetale, care prezintă diverse ti- 
puri de mişcări protoplasmatice, structurile 
contractile au un caracter efemer, precum 
si o distribuție laxă și difuză, în dependență 
de succesiunea în timp a diferitelor momente 
funcționale. 

Apropierea între toate tipurile de mișcări 
ale materiei vii pe baza unui substrat unic 
generator de travaliu mecanic — «protei- 
nele contractile» — constituie una dintre 
cele mai strălucite demonstrații ale princi- 
piului unității vieții pe plan biochimic. 

O gamă de reacții dintre cele mai complexe, 
incluse în procesul larg al dezasimilaţiei, 
duce la obținerea și depozitarea energiei în 
celule. Dar această procurare de energie, 
desigur, nu se face numai de dragul acumu- 
lării. Celulele sint «prevăzătoare»: își fac 
rezerve de energie pentru acoperirea «chel- 
tuielilor» lor (reprezentate prin diferitele 
activități). «C.E.C.»-ul energetic celular nu- 
me atît de sugestiv dat de dr. Leonid Pe 
trescu, autorul articolului precedent) este 
reprezentat, după cum se ştie, mai ales de 
substanțele macroergice de tipul ATP, a 
căror formare e un rezultat al proceselor 
de oxidoreducere. 

Dar cînd se fac aceste «retrageri»? Care 
sînt activităţile în care se consumă energia? 

Aceste activităţi sint foarte complexe si 
foarte importante pentru celule și pentru 
întregul organism. lată numai citeva dintre 
ele: sintezele de substanțe organice, reali- 
zarea proceselor de asimilaţie, producerea 
unei anumite munci mecanice (travaliu me- 
canic), producerea de căldură, realizarea 
unor fenomene bioelectrice speciale, a unor 
fenomene luminescente, efectuarea de trans- 
porturi caracteristice a diferite substanțe 
prin membrane celulare și altele. 

Să urmărim pe scurt modul în care se 
cheltuiește energia în desfășurarea unora 
dintre activitățile mai sus citate. 


SINTEZE 
ÎN VEDEREA DEGRADĂRILOR 


Energia se obține prin procesul de degra- 
dare a substanțelor organice complexe în 
substanţe din ce în ce mai simple. Dar, lu- 
cru foarte interesant, această degradare nu 
e un fenomen coboritor continuu, ci un fe- 
nomen cu suișuri și coborişuri. De pildă, în 
drumul descendent de la glicogen la bioxid 
de carbon și apă, etapa glucoză nu poate 
suferi transformări catabolice ulterioare de- 
cît dacă realizează o oarecare complicare. 
Anume: moleculele de glucoză trebuie să se 
unească într-un anumit fel cu moleculele de 
acid fosforic. Substanțele care rezultă (este 
rii) sînt mai complicate decit glucoza, pe de 
o parte, și acidul fosforic, pe de altă parte. 

Esterii respectivi au luat naștere în urma 
unui proces de sinteză care se realizează cu 
consum de energie. Energia necesară e luată 
din compușii macroergici. Pentru formarea 


unora dintre esterii amintiţi sint necesare 
două legături fosforice macroergice (2-P). 
În schimb, în felul acesta se poate desfășura 
mai departe degradarea oxidativă completă 
a glucozei, care pune în libertate 40-P, 
bilanțul general fiind deci pozitiv, consum 
2~P din totalul de 40--P, deci un plus de 
38--P pentru fiecare moleculă de glucoză. 
lată deci o cheltuială de energie pe deplin 
compensată. Fenomenul de mai sus ne dăo 
imagine clară asupra inseparabilității feno- 
menelor antagoniste în celula vie. 


DEPLINA UNITATE 
A CONTRARIILOR 


Metabolismul este însușirea esenţială a 
materiei vii și cuprinde, pe de o parte, pro 
cese de schimb de substanţe și energii pe 
care le realizează organismul cu mediul în- 
conjurător, iar pe de altă parte cuprinde 
procese de transformare a substanțelor și a 
energiei în cadrul organismului. Asa după 
cum schimbul se desfășoară în două sensuri, 
preluări din mediu și eliminări din mediu, şi 
transformările se petrec în două sensuri: 
dezasimilația (catabolism) si asimilaţia (ana- 
bolism). 

intrări 
(ingesta) 
Schimburi 


ieşiri 
(escreta) 
Metabolism 
asimilație 
(anabolism) 
Transformări 
dezasimilaţie 
(catabolism) 


În cadrul larg al metabolismului, esențiale 
sint procesele de transformare. Asimilaţia 
înseamnă construirea edificiului structural și 
energetic caracteristic organismului pe baza 
materialului preluat din mediul înconjură- 
tor. Cum organismele, în general, se remarcă 
printr-o mare constanță înseamnă că se reali- 
zează întotdeauna construcţii (bineînțeles, 
de natură biochimică) de același fel, după un 
anumit tipar, după o anumită schemă. Schema 
nu este perfect rigidă, este susceptibilă de 
modificări, dar mecanismul acestor variații 
depășește obiectul articolului nostru. După 
cum se ştie, aceste construcţii biochimice 
sînt întovărăşite într-un organism în echi- 
libru fiziologic de «demolări», de degradări 
dezasimilante ale structurilor vii. În per- 
manenţă, ceea ce există la un moment dat se 
distruge, locul a ceea ce s-a distrus fiind luat 
de un material nou organizat după aceleași 
principii, iar procesul biochimic de dezasi- 
milare se desfășoară în aceeași ordine rigu- 
roasă. De remarcat acest caracter al trans- 
formărilor metabolice în ambele sensuri, de 
terminat de acțiunea caracteristică a bioca- 
talizatorilor enzimatici. Este foarte clară în 
felul acesta definiţia metabolismului ca pro- 
ces de autoreînnoire continuă a corpului viu. 
Procesele de asimilație se bazează puternic 
pe sinteze biochimice. Este vorba de sinte- 
tizarea fie a unor molecule organice mai 
mici (micromolecule), fie a unor molecule 
mari, polimerice (macromolecule). Ca me- 
canism, in esenţă, aceste sinteze asimilatorii 
nu se deosebesc de cele puse în slujba de 
gradărilor despre care am vorbit. Şi unele, 
şi altele necesită energie pentru «sudarea» 
elementelor simple componente în structura 
chimică complexă. Mai departe, asimilația 
presupune o organizare adecvată a mate- 


rialului chimic sintetizat, organizare struc- 
turală caracteristică materiei vii a celulei. 
Și această a doua etapă a metabolismului se 
face cu consum de energie. 

Mai bine cunoscute sînt procesele de sin- 
teză asimilatorii. Sinteza de micromolecule 
poate folosi diferite surse de energie, în 
cadrul acestora compușii fosforici macro- 
ergici jucînd un rol foarte important. Mole- 
culele de acid fosforic rezultate din descom- 
punerea ATP cu ajutorul energiei corespun- 
zătoare eliberate pot participa în calitate 
de elemente de construcție la sinteza unor 
substanțe din compoziţia acizilor nucleici, a 
unor enzime oxidoreducătoare etc. Energia 
ATP intră în joc chiar atunci cînd pentru 
diferite procese de sinteză se utilizează 
energia chimică a altor compuși macroergici, 
cum ar fi esterii cu sulf ai coenzimei A, 
deoarece pentru formarea acestor esteri se 
folosesc legături macroergice fosforice. 

Deosebit de importante sint sursele fos- 
forice macroergice pentru procesele de inte 
grare a unor molecule mici în cadrul unor 
molecule mari. Astfel, pentru fixarea unor 
molecule de glucoză si deci a unui echivalent 
energetic de 38--P (intrucit am văzut că 
aceasta este energia obținută prin degrada- 
rea glucozei pină la bioxid de carbon si 
apă), în cadrul amidonului sau al glicogenului 
se utilizează 1~ P. Integrări energetice şi mai 
spectaculoase se realizează în cadrul con- 
densării moleculelor de aminoacizi sau de 
acizi grași în macromolecule. Avind în ve 
dere că numeroase reacţii de biosinteză 
reclamă valori energetice corespunzătoare 
unei legături macroergice fosforice, se pot 
utiliza aceste valori ca unități de măsură în 
unele transformări bioenergetice. Ne dăm 
astfel seama ce rol important joacă enzimele 
ATP-azice în diferitele situații care necesită 
consum de energie. 


CĂLDURA 
ÎN CADRUL TRANSFORMĂRILOR 
BIOENERGETICE 


65%, din energia degajată în cursul pro- 
ceselor de oxidoreducere se înmagazinează 
ca energie chimică a legăturilor macroergice, 
iar restul pînă la 100% (deci 35%) se elibe- 
rează sub formă de căldură. De asemenea, se 
degajă o importantă cantitate de căldură în 
cursul altor transformări energetice din 
organism. La organismele cu temperatura 
corpului variabilă (poikiloterme, greșit nu- 
mite cu sînge rece, deoarece unele nu au 
sînge, iar altele pot avea sînge foarte fier- 
binte dacă sînt plasate într-un mediu cu 
temperatură ridicată), această căldură nu 
«este utilizată. 

La animalele homeoterme (cu temperatura 
corpului constantă), această căldură prin 
diferite mecanisme este folosită în vederea 
încălzirii corpului la nivelul optim desfășu- 
rării proceselor biochimice. Se realizează un 
echilibru între procesele de producere de 
căldură și cele de eliminare a căldurii în 
mediu pentru a se menține constantă tem- 
peratura organismului respectiv. Reglarea 
activității destinate menţinerii temperaturii 
se face pe cale nervoasă si pe cale hormonală. 
Se ştie că în stările de hipertiroidism se re- 
marcă o creștere a temperaturii corpurilor. 
Lucrul acesta ar fi datorat, după unele cer- 
cetări, faptului că hormonii tiroidieni pot 
realiza decuplarea oxidării de fosforilare, 
ceea ce ar însemna o degajare masivă de 
căldură. În producerea de căldură, un rol 
foarte însemnat îl joacă contracțiile muscu- 


jil 


lare (este binecunoscut faptul că activitatea 
musculară încălzește, la frig tremurăm). Or, 
contractiile musculare necesită din plin con- 
sum de ATP. ` 


BIOELECTRICITATEA 
ȘI BIOLUMINESCENȚA 


Energia electrică este și ea reprezentată 
în cadrul formelor de energie întilnite în 
organism. Cu ajutorul unor metode speciale 
se pot înregistra în stare de repaus diferențe 
de potenţial continuu între suprafaţa exter- 
nš si cea internă a membranei celulare, fața 
exterioară fiind încărcată pozitiv faţă de cea 
posterioară. Această încărcare electrică (po- 
larizare) a membranelor se datorește repar- 
tiției caracteristice a o serie de ioni pe cele 
două fețe ale membranei. 

Astfel, în lichidul extracelular se găsesc 
dispuşi mai ales ioni de Nat şi CIF fn tifip 
ce în lichidul intracelular sînt reprezentaţi 
mai ales ioni de K* și anioni organici. 

Dispoziţia caracteristică a ionilor pe cele 
două fețe ale membranei este rezultatul unei 
activităţi metabolice speciale. Unele meca- 
nisme numite figurat «pompe ionice», prin 
consum de energie, împing continuu ionii 
de Nat în afară și atrag ionii de Kf înăuntrul 
celulelor, împotriva gradientelor de con- 
centraţie respectivă. Experienţe făcute pe 
fibre nervoase gigante de nevertebrate au 
demonstrat foarte clar intervenţia compuși- 
lor macroergici fosforici în asigurarea pola- 
rizării membranelor. Astfel, de pildă, dacă 
se blochează activitatea argininfosfatului (un 
compus macroergic fosforic de la neverte- 
brate) cu ajutorul cianurii de potasiu, se 
constată că încetează pomparea ionilor de 
sodiu în mediu extracelular. 

Sub acţiunea unui stimul, echilibrul elec- 
tric al membranei caracteristic stării de re- 
paus se modifică pentru scurtă vreme într-un 
mod specific. Potenţialul înregistrat în ase- 
menea condiții poartă numele de potenţial 
de acțiune și el este expresia stării de exci- 
taie a celulei. Deosebit de evident este acest 
potențial la nivelul celulelor nervoase si 
musculare, elemente dotate cu o mare ex- 
citabilitate. Modificarea caracteristică a po- 
tențialului de acțiune este pe de o parte 
pasivă, impusă de caracterele fizice ale sti- 
mulului, pe de altă parte activă, constituind 
un răspuns propriu al celulelor cu consum 
de energie provenită din aceleași surse. În 
special depinde de metabolismul energetic 
celular refacerea echilibrului electric carac- 
teristic stării de repaus după încetarea ac- 
țiunii stimulului, refacere foarte rapidă, de 
altfel. 

Unele organisme, de pildă unii pești, au 
o serie de organe speciale încărcate cu elec- 
tricitâte ca urmare a unor fenomene meta- 
bolice aparte. 

Aceste organe se pot «descărca», furni- 
zînd un curent de sute de volți. Lumina pe 
care o emit unele viețuitoare, de pildă licu- 
ricii, este produsă, de asemenea, printr-o 
reacție specială consumatoare de energie 
chimică din legături macroergice. 

lată numai citeva dintre elementele ta- 
bloului complex al activităţilor vitale consu- 
matoare de energie. Nu trebuie să pierdem 
din vedere că toate reacțiile producătoare și 
consumatoare de energie în cadrul oricărei 
activități se desfăşoară într-o strinsă armo- 
nie și coordonare efectuată prin mecanisme 
speciale atît în cadrul celulei, cit şi în cadrul 
diferitelor sisteme biologice superioare ce- 
lulei. 3 

Folosind si ramura medicinei sportive, ultima vreme s-au 
continuat numeroasele studii asupra bilanturilor energetice 
relative la diversele eforturi fizice. In ultimul timp, si mai ales 
în cursul antrenamentelor și al concursurilor ce au precedat 
Jocurile olimpice de la Tokio, s-au înregistrat în unele ţări de pe 
glob un val de înalte performanţe atletice, cu numeroase dobo- 
rîri de recorduri naționale și mondiale. 

Astăzi se pot stabili științific gradul formei pe care o are atletul, 
momentul cind acesta atinge efortul maxim, care sint limitele de 
istovire ale atletului si perioada în care el poate da cel mai mare 
randament. Instrumentul ce permite studierea acestor fenomene 
este telemetrul cardiac, un aparat de mărimea unui pachet de 
țigări şi care se poate ataşa ușor pe brațul sau pe spatele atle- 
tului. Dacă e vorba de un ciclist sau de un canotor, aparatul poate 
fi montat pe bicicletă sau barcă. 

Telemetrul cardiac este un aparat care emite unde ce pot fi 
recepționate și înregistrate la distanța de un kilometru şi este 
«conectat» la corpul atletului prin intermediul a doi electrozi 
aplicaţi pe laturile toracelui. Aparatul permite înregistrarea 
bătăilor inimii și modificările cordului în timpul concursului; el 
a fost utilizat pentru a observa emotivitatea studenţilor la exa- 
mene, ca şi reacțiile chirurgilor sau ale oamenilor de afaceri 
în timpul exercitării profesiunii lor. 

Probele făcute pe atleți au demonstrat că diagrama electro- 
cardiografică evidenţiază în timpul unui concurs serios o creștere 
a undei «T», care indică un consum sporit de potasiu de către 
inimă. Acest potasiu, după doctorul K.D. Rose de la Universi- 
tatea din Nebraska — S.U.A., este furnizat de mușchii braţelor 
si ai picioarelor supuși efortului, astfel că fluctuațiile acestei 
unde «T» revelează cu precizie efortul întregului organism. S-a 
constatat, de exemplu, că senzația de istovire care apare către 
sfirșitul unei competiţii (senzaţie în multe cazuri biruită cu așa- 
zisul «second wind», «sprintul final», pe care atletul îl face) se 
întovărășește cu o încetinire a bătăilor inimii. Intervenția medi- 
cinei sportive poate diminua sau evita această încetinire şi deci 
să permită rezultate mai ridicate. Se știe că efortul atletic pro- 
voacă o rapidă creștere a bătăilor cordului, și anume, în medie, 
după o cursă de 400 m, ele sar de la 79 la 140! O experiență făcută 
asupra a zeci de atleți a arătat că după o cursă de 1 000 m pulsa- 
tiile inimii au atins o frecvenţă de 190 pe minut, în timp ce capaci- 
tatea respiratorie era în jurul unei medii de 60 de oscilaţii pe 
minut. S-a mai costatat că atleții care erau mai rapizi erau tocmai 
aceia al căror ritm cardiac se accelera în timpul cel mai scurt. 

Fără îndoială, forța atletului provine dintr-o substanță chimică 
denumită ATP — «combustibilul muscular». Orice activitate a 
ființelor, inclusiv a plantelor, se desfăşoară grație descompu- 
nerii ATP, cu producerea consecutivă de energie, specifică 
oricarei reacții chimice. ATP se gasește in mușcni sub tormă de 
rezervă în foarte mică cantitate și se descompune, în timpul 

efortului muschilor, în 15 secunde. Din această cauză, atletul 


care aleargă 100 m consumă exclusiv rezerva de ATP a mușchilor 
săi, care e capabilă să dezvolte o putere de 5 CP într-un minut. 
Atunci cînd efortul se prelungește trebuie ca organismul să-și 
reproducă singur acest «carburant». Aceasta se întîmplă prin 
transformarea glicogenului în acid lactic, trecînd prin oxigenare. 
În cursa de maraton, de exemplu, consumul de energie este cu 
mult mai mic decit cel dintr-o cursă rapidă: s-a demonstrat că, 
în kilocalorii, pe kilometru, în timp de 15 secunde de cursă, se 
consumă circa 7 kilocalorii. 

ATP și regenerarea lui este asemenea unei baterii electrice 
sau a acumulatorului unui automobil. Bateria conţine o anumită 
cantitate de curent electric, care se epuizează după un oarecare 
timp dat, dacă motorul este oprit. Atunci cînd, din contră, bateria 
e alimentată de către un dinam, cantitatea de curent se menține 
aproape constantă pe un timp mai îndelungat. 

Dacă totuşi consumul de curent — intercalind în circuit un 
număr de accesorii electrice — ar deveni superior față de cel de 
producere, am avea o cădere de energie și deci o coborire a 
însuşi randamentului accesoriilor. Aceasta se întîmplă cu ATP 
din mușchii atletului, care la început funcţionează ca rezervă 
și apoi intervine oxigenarea ca să menţină constant afluxul de 
«carburant». După o sforțare excesivă, avem o insuficiență de 
aprovizionare și, în consecință, atletul resimte oboseală și epui- 
zare. Antrenamentul dezvoltă masele musculare si deci capa- 
citatea lor de a absorbi ATP; mărirea mușchilor, în ultimă instanță, 
mărește forța atletului. 

O anchetă asupra eficienței atletice, efectuată de dr. Vlad 
Novotny din Praga, printre 59 de atleți aparținind a 27 de naţiuni 
din Europa, America și Asia, a arătat că la canotori indicele de 
capacitate vitală pulmonară este cel mai ridicat, fiind de 5 770 ml, 
care corespunde și cu cel mai ridicat standard de vitalitate: 
128,4%. Indicii cei mai coboriti sint cei ai boxerilor: capacitatea 
vitală pulmonară este de 4500 ml și corespunde la standardul 
de vitalitate: 116,3%. Canotorii au si ventilația maximă cea mai 
înaltă: 132 l/minut, în timp ce boxerii cea mai scăzută: 92,7 l/minut. 

La întrebarea dacă există droguri care să mărească producția 
de ATP, profesorul Margaria, directorul Institutului de fiziologie 
al Wniversității din Milano, a răspuns: «Capacităţile musculare 
ale atletului nu pot fi modificate de «pastile magice», deoarece 
în realitate mult-discutatul «doping» nu există. După cunoscutul 
om de știința, drogul nu poate avea decit etecte psihologice: 
atletul care are în corp «stimulentul» crede că a devenit mai 
puternic, asa cum alții cred că vor avea noroc fiindcă poartă 
asupra lor o amuletă sau imaginea unui sfint protector. Părerea 
lui este că «dopingul» se poate combate prin însăși inutilitatea 
sa, dar practicarea lui nu trebuie să se considere «ilegalitate 
sportivă», deoarece, neputind în realitate mări de loc forța muscu- 
lară a atletului, nu modifică deci nici gradul performanțelor sale. 


Cind comparăm activitatea celulelor din organismele vii cu diferite mașini utilizate industrial observăm că de cele mai 
multe ori balanța înclină în favoarea celulelor. Motoarele obișnuite cu explozie ating randamente de 18—25%, iar motorul diesel 
atinge abia 35%. 

n ce privește randa mentul celulelor, el poate fi mult mai ridicat, ajungind în cazul unor celule specializate pină la apro- 
xi mativ 90%. Este adevărat că există și în lumea vie exemple de randament scăzut. Astfel, randamentul transformărilor ener- 
getice din frunză, prin care radiaţiile solare sînt transformate în glucoză, atinge abia 2—3%. Totuși, acest randa ment sporește 
foarte_uşor, punînd plantele într-un mediu cu o concentrație sporită de bioxid de carbon (randamentul fotosintezei ajunge la 
10%). În sfîrşit, alga unicelulară Clorella, foarte pogata în clorofilă, în cursul folosirii radiaţiilor solare pentru realizarea foto- 
sintezei poate atinge un randament de 100%. 

lată un rezuitat pe care inginerii si tehnicienii din întreaga lume il privesc cu invidie. A te inspira de la plante şi de la 
animale, a copia mecanismele de acţiune ale celulelor vii a devenit în ultimul timp o preocupare constantă a unui grup de cer- 
cetători ce au înființat noua știință, bionica. 

Dar nu nu mai randamentul energetic interesează aici. În cadrul unei celule vii se-produc zeci sau sute de mii de reacții 
chimice, cu o fantastică precizie. Nu este permisă nici cea mai mică greșeală: se sintetizează nenu mărate substanțe chimice, 
molecule uriașe iau naștere în fiecare secundă, și fiecare atom al acestor molecule trebuie să urmeze cu exactitate planul di- 
nainte prescris. Orice greșeală înseamnă moartea! Toate aceste reacții chimice sint realizate cu ajutorul unor înlănțuiri pre- 
cise, într-o ordine de neschimbat, cu sprijinul acelor catalizatori deosebit de fini și de specifici care sint constituiți de enzime. 

Dacă asemenea performanţe ar putea fi transpuse în uzinele chimice construite de mina omului, productivitatea muncii 
ar crește de zeci de ori, iar rezultatele obținute ar fi extraordinare. Calitatea fibrelor sintetice ar întrece cu mult pe cea a celor 
de astăzi. S-ar putea fabrica hrană sintetică cu același gust și valoare nutritivă cu cea naturală, dar în cantitățile dorite și fără 
a fi legaţi de condiţiile naturale, la un preț de cost mult mai scăzut. Nenumărate laboratoare din fabrici, nenumărate secții de 
producție ar fi modificate, pentru a se obține acest randa ment chi mic ideal al celulei vii. S-ar simplifica procesele de producție. 
Descoperindu-se precis mecanismul de cataliză enzimatică, el ar putea fi aplicat în industrie. S-ar putea... 

Dar să ne oprim aici. lpotezele încep să pătrundă în domeniul literaturii științifico-fantastice, deși pare-se că ele nu sînt 
prea îndepărtate de realizare. Cercetările biochimiștilor, ciberneticienilor și biologilor vor duce, pînă la urmă, la aplicații prac- 
tice impresionante. Colaborarea dintre industrie și biologie a și început să dea roade, dar ea va cunoaște o deosebită dezvol- 
tare în anii care vor veni. 


CONVORBIRI 
CU 


CITITORII 


VIRGIL SCURTU, lași 


IDEEA CAPTĂRII 
ÎN COSMOGONIE... 


„Constituie, fără îndoială, o 
problemă importantă care va 
«capta» interesul şi al altor citi- 
tori. 

Studiile dv. pe această temă 
suscită atenţie,ceea ce ne face ca 
rîndurile trimise redacției să le 
publicăm în pagina de față. 

«Data apariției ideii captării în 
cosmogonie nu este cunoscută. 
În orice caz, noțiunea de captare, 
bazindu-se pe forța de atracţie 
gravitațională dintre două cor- 
puri cereşti, este puțin probabil 
să fi apărut înaintea descoperirii 
legii gravitaţiei universale de că- 
tre marele savant englez Isaac 
Newton (1687). 

Cosmogonia, ramura astrono- 
miei care se ocupă cu originea 
şi evoluția corpurilor cerești si a 
sistemelor formate de ele, se im- 
pune ca disciplină ştiinţifică abia 
prin lucrările lui G.L. Buffon 
(1749) şi |. Kant (1755). Ideea cap- 
tării apare pentru prima dată 
conturată în mod precis la cel 
ce a dus cosmogonia pe o treaptă 
superioară, la P.S. Laplace (1816), 
în legătură cu originea cometelor. 
După Laplace, cometele ar fi 
captate din spațiul interstelar, 
idee susținută mai tirziu si de 
alți astronomi ca H. Newton, F. 
Tisserand şi O. Callandreau. Ipo- 
tezele actuale însă presupun că 
cometele s-au format în interio- 
rul sistemului solar, nefiind cap- 
tate din exterior. Totuşi captarea 
gravitațională este menținută şi 
azi în această problemă, pentru 
a explica marea abundență de 
comete cu perioadă scurtă, ea 


fiind una dintre cele doua con- 
cepții care-și dispută dreptul la 
întiietate, alături de «ipoteza e- 
rupției», emisă inițial de J.L. La- 
grange (1812) și susținută de 
Proctor, Flammarion, Cromme- 
lin, iar în zilele noastre cu foarte 
mare insuflețire de S.K. Vsehs- 
viatski. 

Ideea captării a fost folosită 
pentru explicarea formării siste- 
mului planetar de J.J. See, care’ 
considera că planetele nu s-au 
format din nebuloasa solară ini- 
țială sau din Soare, ele avind o 
origine cosmică exterioară, fiind 
deci corpuri străine de Soare, 
care trecînd prin vecinătatea lui 
au fost captate de el. Conform 
unei presupuneri asemănătoare 
şi Luna ar fi fost captată de 
Pămint! 

Remarcăm cu această ocazie o 
ipoteză foarte asemănătoare cu a 
lui See, cel puțin ca idee centrală, 
care apăruse cu 7 ani mai de- 
vreme. Este vorba de lucrarea 
unui român, lon Corbu din Bis- 
trita (Cluj), care într-o broșură de 
115 pagini, sub titlul «Noua teo- 
rie cosmogonică», descrie for- 
marea sistemului planetar prin 
captarea de către Soare a plane- 
telor deja formate, deci ca și la 
See. Despre această lucrare scrie 
si Victor Anestin în revista de 
popularizare a astronomiei «0- 
rion» din anul 1907, unde Corbu 
era un colaborator aproape per- 
manent. 

Descoperirea unor sateliți re- 
trograzi la Jupiter a readus ideea 
captării în discuţia astronomilor, 
pentru a se decide dacă un as- 
teroid ar putea fi captat de această 
planetă gigantă. 

Savantul sovietic O.I. Smidt, 
în mult discutata sa ipoteză cos- 
mogonică, presupunea că plane- 
tele s-au format dintr-un nor de 
materie cosmică captat de Soare, 
în drumul său din jurul centrului 
Galaxiei. Din ciclul de lucrări le- 
gate de această ipoteză, mențio- 
năm pe acelea ale lui F. Hilmi, 
în care s-a încercat totuși de- 
monstrarea posibilităţii captării 
în problema celor 3 corpuri. 

Se aduce însă ca argument 
împotriva acestor lucrări mica 
probabilitate a captării, in condi- 
tiile existente in Galaxie. 

Recent, de captare se folosește 
savantul român acad. Victor Vâl- 
covici în noua sa ipoteză cosmo- 
gonică, după care planetele gi- 
gante ar proveni dintr-un nor 
captat de Soare, așa cum arată și 
O.I. Smidt, în timp ce planetele 
de tip terestru ar proveni din 
nebuloasa solară, ca la Laplace 
și alții. Astfel, în ipoteza prof. 
Vâlcovici avem două grupe de 


planete distincte ca origine, pla- 
netele solare (planetele terestre) 


și planetele extrasolare (planetele 
gigante)». 


SA 
DA 


BOANTĂ VICTOR, 
București 


«ARMA ELECTRICĂ» 
LA PEŞTI 


Problema aceasta interesează, 
după cum ne-au dovedit scrisori- 
le primite la redacție, și pe alți ci- 
titori ai revistei. Publicind în ca- 
drul rubricii de față materialul 
elaborat cu ajutorul tovarăşului 
Mayer R. de la Muzeul «Gr. An- 
tipa», înlesnim tuturor celor in- 
teresați să se lămurească în le- 
gătură cu subiectul enunțat. 

Singurele animale din natură 
capabile să producă însemnate 
cantități de energie electrică sint 
peștii! La ei această însușire pre- 
zintă avantajele unei arme faţă de 
celelalte viețuitoare care nu nu- 
mai că nu produc electricitate, 
dar nici nu se pot apăra de ea, 
nefiind avertizate de vreun in- 
stinct în acest sens. În prezent, 
zoologii cunosc şapte familii de 
peşti, trei marine și patru de apă 
dulce, aparent fără mari semne 
de rudenie între ele, dar avind 
toate caracterul comun al posi- 
bilităţii de a produce electricitate. 
Pină nu demult se credea că 
organele electrogene ale peştilor 
sint localizate în musculatura 
acestora. S-a dovedit insă că 
există şi cazuri, cum este cel al 
peştelui pisică (Malapterurus), 
din riurile africane, al cărui corp 
este acoperit de un fel de manta 
electrică care nu afectează muş- 
chii utili locomoției, astfel că 
peștele este destul de vioi. La 
alți pești electrici, ca, de pildă, 
Astroscopus, organele electrice 
sint situate în regiunea capului, 
mai precis în muşchii oculari, 
care devin adevărate pile elec- 
trice cu elementele îndreptate 
paralel cu suprafaţa craniului în 

patele ochilor, lucru care a per- 
mis să se spună că Astroscopus 
«își fulgeră victima din priviri», 
electrocutind-o de la distanţă. 

Organele producătoare de elec- 
tricitate la peşti le constituie 
un țesut celular din plăcuțe elec- 
trice încărcate cu electricitate ca 
orice celulă vie, datorită unei re- 
partizări neegale a substanţelor 
chimice, de o parte si de alta a 
membranei (+ la exterior — la 
interior); această încărcătură e- 
lectrică se echilibrează în stare 


de repaus. Ceea ce constituie 
însă o particularitate deosebită a 
acestor plăcuţe este modul lor de 
inervație pe o singură față, de 
unde producerea electricității pe 
aceeași față a celulei, astfel că 
propagarea curentului urmează 
un sens strict orientat, fără a se 
pierde pe toată suprafața celulei. 

Forța electromotrice a celor 
două fețe se contopeşte prin 
suprapunerea plăcuțelor electri- 
ce în şiruri care formează o pris- 
mă, aceasta constituind organul 
electric propriu-zis. 

Astfel, torpila (Torpedo), nu- 
mită de unii marinari peşte ador- 
mitor sau peşte care «tremură», 
posedă două mii de asemenea 
prisme legate între ele de un cir- 
cuit nervos in lungul căruia in- 
fluxul electric se propagă cu o 
viteză de 15 m pe secundă, toate 
plăcuțele funcționind simultan şi 
dind naştere unei foarte puter- 
nice descărcări electrice. 

La alţi peşti electrici, cum sint 
Mormyridele africane, rolul or- 
ganelor electrogene devine mai 
complex, el putind fi asemuit cu 
acela al instrumentelor de tipul 
radarului. Într-adevăr, Mormyri- 
dele emit şi primesc permanent 
unde electrice, lucru care duce ` 
la fireasca concluzie a existenței 
unui mecanism necunoscut, cu- 
prinzind un fel de aparat de 
emisie şi recepție, precum si un 
centru nervos capabil să apre- 
cieze destul de bine timpul de 
emitere al electricității și al dis- 
tanței față de un anumit obiect 
în spațiu. Deci, un adevărat apa- 
rat radar! 

Experiențele în acvariu, făcute 
în ultima vreme cu acești peşti 
ciudați, au dat rezultate extrem 
de interesante. Formindu-se în 
jurul lor un. cimp electric favora- 
bil, ei pot aprecia cu ajutorul 
«radarului» dacă puterea elec- 
trică a unui corp din vecinătate 
e mai mică sau mai mare decit 
a lor, atacind în prima eventuali- 
tate sau retrăgindu-se în cea de-a 
doua. 

La tiparul electric american 
«Gymnotus electricus», o parte 
a țesutului electrogen din regiu- 
nea cozii joacă, de asemenea, un 


‘rol de avertizor, emitind descăr- 


cări electrice slabe (pînă la 10— 
20 volți), după care, dacă e cazul, 
trece la atac putind emite des- 
cărcări ce întrec puterea de 300 
de volti. Pentru a-i putea captura, 
localnicii folosesc următorul şi- 
retlic: ei imping în apă o cireadă 
de vite sau o herghelie de cai 
care e imediat atacată de tipari. 
În acest fel ei îşi descarcă=ubate- 
riile» de curent, putind fi apoi 
prinşi fără riscuri. 


EUM. N. CONSTANTIN 


1. Muntii Grampians, situati in vestul sta- 
tului Victoria, sint de un pitoresc inedit, pe 
care nu-l mai intilnesti nicăieri. Desi virful lor 
cel mai se met — Willa m — are doar cca. 1200 m, 
acest masiv pare mult mai înalt, datorită 
izolării si pantelor abrupte. Din depărtare, 
muntii apar ca un contur vag de culoare bleu, 
dar pe măsură ce te apropii ei devin de un 
aibastru intens. 

Nu mai dacă-i străbați iti dai seama de splen- 
doarea lor sălbatică si de varietatea coloritu- 
lui. Virfuri se meţe, fisuri adinci și ripe abrupte 
de calcar alb, roșu-purpuriu, maro și gri, iar 
în jur păduri verzi si gri-albăstrui. 

Primăvara pe versanții lui răsar aproape 
100 varietăţi de orhidee, printre alte cca. 
700 specii de plante. 

Este o adevărată expoziție de flori, care in 
fiecare primăvară atrage numeroşi turisti. 
În fotografie: Balcoanele de pe muntele Vic- 
toria. 


2. Printre stincile coastei din apropierea 
portului Campbell, situat in partea de vest 
a statului Victoria, pot fi intilnite cele mai 
deosebite forme. Alcătuite din strate consoli- 
date de argilă moale, nisip și piatră de var, 
ele au fost puternic erodate de vinturi și apele 
mării, 

Datorită acțiunii de eroziune au fost create 
golfuri adinci în stinci cu duritate mică, iar 
acolo unde roca a fost mai rezistentă s-au 
format peninsule, ori au rămas mici insule. 
Multe dintre aceste insulițe au căpătat forme 
stranii, cu virfuri ascuţite ca de ac. Un șirag 
de asemenea «sculpturi», creat de eroziune, 
este cunoscut sub nu mele de «Cei 12apostoli». 
Culoarea intensă a oceanului, de obicei de un 
albastru chinezesc sau turcuaz, scoate în 
relief perfecțiunea stincilor (aurii, roşcate sau 
ocru), ce se ridică la peste 60 m deasupra 
nivelului apei. 

În fotografie: Trecătoarea Loch Ard (care 
poartă numele unei corăbii nautragiate aici 
in anul 1878), în mijlocul căreia stă, parcă 
neterminat, un pod natural. 


3. În relietul dintre Darwin si Alice Springs, 
care te infioară prin monotonia solului, se 
află curioase concentrări de bulgări uriași 
de granit, răspindiți pe o zonă întinsă. Acești 
bulgări variază ca mărime de la citiva centi- 
metri pină la 3—4 metri și au culoarea de un 
maro-auriu de parcă ar fi stat timp îndelungat 
la razele soarelui pentru a se coace. Ei sint 
cunoscuţi sub numele de «marmurele diavo- 


Faţă de celelalte continente, Australia prezintă multe particularități faunistice și floristice 
despre care s-au scris nenumărate lucrări si articole. Nu de aceeași atenţie s-au bucurat însă varia- 
tele forme de relief care suscită un interes, poate, tot atit de mare ca și plantele și animalele ce trăiesc 
pe acest enigmatic continent. Mai întii trebuie spus că Australia este continentul cu cea mai redusă 
înălțime — în medie de numai 310 m. Relieful, monoton, în care predomină podișurile, este întrerupt 
doar de zidul Cordilierilor australieni, care se întind de-a lungul țărmului pe 3 400 km. Erodaţi intens 
aceşti munti au căpătat un aspect de ruină, unde numai ici-colo se văd urmele de ghețari sau cite 
o coloană de granite și bazalte. Cele mai înalte masive prezintă Munţii Albaștri (1 850 m) din regiunea 
Sidney şi Kosciusko cu virful Townsend, de 2 234 m, în apropiere de Melbourne. Acești munti se 
prezintă ca un ansamblu de podișuri înalte, tăiate de ape, de unde și denumirea de Higlands, adică 
tinuturi înalte. 

Podişul, care ocupă mai mult de jumătate din teritoriul Australiei, are o înălțime medie de 
300—400 m și este format din roci cristaline foarte vechi (precambriene). Datorită eroziunii puternice, 
aici n-au mai rămas decit puţine masive granitice, cum sint: munţii MacDonnell, 1 460 m; munţii Mus 
grave, 1 600 m sau Grampians, 1 200 m. În centrul acestui imens podiș se întind, de la nord spre sud 
trei pustiuri: Marele Deșert, Deșertul Gibson şi Marele Deșert Victoria. Datorită schimbărilor bruște 
de temperatură, de la zi la noapte, are loc (ca și în Sahara) dezagregarea mecanică a rocilor in parti 
cule foarte fine. Aceste particule de cuarţ sint transportate de vint la distante mari, formind pr 
ingrămâdire dune denisip, 

În atară de munti şi podișuri, Australia cuprinde în relieful ei şi cimpii fertile. Asttel, de-a lung 
țărmului sudic, în dreptul Golfului Australian; se desfăşoară Cimpia Nullarbor, unde se găsesc mul! 
ple forme carstice. În continuare, spre est şi nord, pină la lanțul muntos al Alpilor Australieni se găse 
te cea mai joasă intindere a continentului — Depresiunea centrală, care este formată din sedimente 
ale erei secundare și terțiare. Aici se găsesc lacurile Eyre, Torrens și Gairdner, a căror particularitate 
este si aceea că se află cu citiva metri sub nivelul mării. În cimpia din jurul celor două mari fluvii, 
Darling și Murray, se intilnesc cele mai fertile domenii agrare ale Australiei. Dar... deocamdată atit 
Fotografiile si cele ce urmează ne vor introduce mai plăcut în ineditul pitoresc al acestui continent 


lului», deoarece cimpia de cuarț nisipos pe 
care sint i mprăstiati are aspectul unui teren pe 
care s-ar fi jucat niste forte stranii. 

Bulgării de granit reprezintă ultimele rămă- 
site ale unor munti care au existat cindva pe 
aceste meleaguri. În ciuda tăriei sale, granitul 
adeseori se macină inegal, ceea ce a avut 
ca rezultat rotunjirea acestor vechi roci. 


4. Un peisaj de o fantezie extraterestră poate 
fi intilnit la sud de Darwin, capitala Teritoriu- 
lui de Nord, unde pe o întinsă zonă sint răs- 
pindite niște lame în formă de turnuri, cu cres- 
te zimtate denumite, in mod greșit, «musu- 
roaie de furnici magnetice». Aceste cpnstrucții 
bizare nici vorbă să fie magnetice, desi ele 
au, în mod invariabil, o orientare dinspre nord 
spre sud, iar locatarii nu sint furnici, ci termite. 
Nici o explicație științifică nu s-a dat acestei 
alinieri a muşuroaielor, dar se crede că este 
un mijloc de înmagazinare a unei cantităţi 
mai mari de căldură în timpul răsăritului și 
apusului soarelui și mai puțină în restul zilei, 
cind razele sint mai dogoritoare. Din această 
cauză se poate spune, pe bună dreptate, că 
aceste mușuroaie sint adevărate termostate 
naturale. Ele sint construite din turbă ameste- 
cată cu saliva termitelor. 


5. Abia in anul 1813 a fost găsită o rută prin 
Munţii Albaștri, situați la vest de Sidney. 
Pină atunci acest lanț forma o barieră impe- 
netrabilă către pășunile fertile, din sud. Pri- 
mul drum a fost construit aici la numai doi 
ani după descoperirea rutei, iar acum există 
o vastă rețea de șosele și trasee care leagă 
toate orașele din această parte a Australiei. 
La cca. 35 mile de Sidney, la o altitudine de 
peste 1 000 de metri, se află o stațiune de munte 
preferată a locuitorilor marelui oraș. Munţii 
Albaştri sint o ramificație a marelui lant 
Great Dividing Range. Versanții perpendicu- 
lari, asemănători unor pereți de cetate, din 
gresie colorată, stau parcă de veghe deasupra 
văilor. Munţii își trag denumirea din culoarea 
lor albastră-cețoasă, aproape ireală, pe care 
pictorii australieni au transpus-o pe pinzele 
lor. Formaţia de gresie triasică din imagine 
este cunoscută sub numele de «Trei surori». 
Ea se ridică vertical la cca. 1 000 de picioare 
deasupra văii Jamieson. Este una dintre cele 
mai impresionante atracții din Munţii Albaştri. 
La orice oră sau timp al zilei, dar indeosebi 
cind soarele începe să apună, te izbește colo- 
ritul acestui masiv, profilat pe fundalul albas- 
tru al munților din jur. 


n dominion britanic, 


ti 
Ile 


Australia, cel mai mic continent (7 631 500 km?) sau, după cum socotesc unii, 
cea mai mare insulă, face parte din lumea insulară a Oceanului Pacific. Întinsul 
nesfirşit al apelor ce-l inconjură il face să apară ca un bloc masiv, cu țărmurile 

restate, destul de indepărtat de «lumea veche». Izolarea şi depărtarea de vechile 
ăi maritime constituie cauza care a dus la o descoperire mai tirzie a Australie 
Je către europeni (inceputul secolului al XVII-lea). Din anul 1900, Australia este 


de 


10 500 000 de 


locuitori 


la 


S 


1 


fiind Canberra 


compus din şase state şi două teritorii federale, cu o popu 


Natura a fost prevăzătoare. Putem trăi cu un rinichi, cu 
un sfert de plămin, cu o zecime din ficat... Aceasta cu con- 
diția ca masa organică scoasă din circulație să nu afecteze 
restul, ceea ce, din păcate, nu numai că nu se prea întîmplă, 
ci, dimpotrivă, ea compromite de obicei și restul organului. 

O infecţie cronică, un traumatism, o tumoră canceroasă 
pot altera iremediabil un segment de lob pulmonar sau unul 
de ficat. Dacă, în general, la plămin «segmentarea» a fost 
rezolvată, ficatul continuă să rămină inabordabil. Organ 
volu minos și vital, el nu putea fi imbucătățit fără a provoca 
hemoragii enorme, de neoprit, incompatibile cu viaţa. Tre- 
buiau neapărat descoperite și precis delimitate teritoriile 
vascularizate de ramurile arteriale care se segmentau în 
citeva colaterale, înglobate în masa ficatului. Treabă migă- 
loasă, pe care anatomia a izbutit pină la urmă s-o ducă la 
bun sfirșit. Marele ei succes este vădit. Putem aplica si 
ficatului «chirurgia demolitivă», îi putem scoate exact 
«piesa» deteriorată, să zicem, de o ruptură sau de un cancer, 
ligaturind strict nu mai acel segment de arteră care o hră- 
nește, și putem astfel evita să compromitem vitalitatea 
«pieselor» vecine. 

În așteptarea rezolvării  «prinderii» grefelor hepatice, 
soluție majoră, capitală, chirurgia lui «de molitivă» va putea 
salva mii de vieți omenești. 

Este încă o dovadă, printre atitea altele, a colaborării 
anato miei cu chirurgia, demonstrată atit de strălucit prin 
roadele chirurgiei demolitive... 


făcute uneori pe stradă sau în curţile caselor de către băr- 

bierii ambulanți, chirurgi ai secolelor trecute, și pină la 
laborioasele intervenții făcute azi in servicii de chirurgie organizate 
după cele mai înalte precepte ale ştiinţei medicale moderne, chi- 
rurgia a beneficiat permanent de aportul cuceririlor ştiinţifice ale 
multor discipline, printre care si de cel al anatomiei umane, lăr- 
gindu-şi astfel din ce în ce mai mult sfera sa de acţiune. Cu toate 
progresele înregistrate în alte domenii, intervențiile pe «organe 
pline», cum sint, mai ales, plăminul, ficatul, au constituit pină 
nu de mult momente de grea incercare chiar și pentru chirurgi 
experimentați. Diverse accidente pe care le suferă omul se sol- 
dează uneori cu rupturi ale ficatului sau rinichiului. Unele boli 
grave, cum ar fi cancerul sau tuberculoza, se dezvoltă la inceput 
doar în unele segmente ale plăminului sau ficatului. Unele boli 
parazitare, cum este chistul hidatic, se localizează si distrug o 
anumită parte a acestor organe pline. Procesele de scleroză din 
aceste organe.pot fi localizate, de asemenea, numai în anumite 
porțiuni ale lor. În toate aceste cazuri, ca si în altele asemănătoare, 
îndepărtarea chirurgicală a zonelor bolnave este adeseori indicată 
ca singura cale pentru vindecare. Dar bogata rețea de vase de 
singe care irigă aceste organe face ca orice tăietură a bisturiului 
pătruns în masa lor să fie urmată de pericolul unei hemoragii de 
nestăvilit, iar legătura vaselor de singe, făcută «orbește» și «de 
necesitate» pentru a stăvili hemoragia, se soldează adesea cu 
necroze ale organului respectiv. 

Secționarea masei acestor organe si ligatura vaselor lor de singe 
duceau, pînă nu de mult, fie la scoaterea lor ulterioară din corp, 
atunci cînd era vorba de organe perechi, fie adesea la pierderea 
vieții bolnavului respectiv cînd era vorba de ficat, mai ales. Aceste 
pericole l-au determinat pe Anschith — un eminent chirurg — 
să declare la începutul acestui secol că «nimeni nu riscă să des- 
chidă ficatul mai ales cu bisturiul». Această stare de lucruri i-a 
preocupat şi pe anatomiști, care, în dorința de a da o soluție ştiin- 
țifică problemei, au cercetat mai atent arhitectura vasculară a 
organelor pline (parenchimatoase) si au scos la iveală date noi 
anatomice, şi anume că masa acestor organe pline, deși unitară 
în aparență, în realitate este constituită din anumite porţiuni 
relativ independente una faţă de alta. 

De fapt, despre ce este vorba? În fiecare organ plin pătrunde 
un mănunchi de vase de singe (pediculul vascular), dintre care 
unele obișnuite, «nutritive», altele «funcționale» (vena portă, 
în ficat, venele şi arterele, în plămin). Ramurile acestor vase de 
singe se găsesc înfipte adinc în masa organelor respective. Fie- 
care ramură mai mare a acestor vase aprovizionează cu singe 
mumai țesutul dintr-un anumit segment, fără a avea legături cu 
teritoriile vecine. În consecință, unitatea aparentă a acestor or 
gane pline este realizată prin alipirea porțiunilor irigate de fiecare 
ramură în parte. Aceste porțiuni din masa organelor pline, porțiuni 
care au deci o aprovizionare independentă cu singe, au fost denu- 
mite «segmente» (hepatice, pulmonare, renale etc.). 


D e-a lungul intregii sale evoluţii, de la celebrele amputaţii 


Viscere care nu puteau fi operate 
Anatomia este cu adevărat «ştiinţa formelor 
vii»... 

Şi chirurgia, marele ei beneficiar 

Ca si plămiînul, e rîndul ficatului să fie 


desfăcut în piese... 

lar «piesa» stricată să fie scoasă pentru sal- 
varea întregului organ 

Sau înlocuită cu o grefă salvatoare în viitor... 
Aceasta e «chirurgia demolitivă» 


Cercetări 
anatomice 


au 
fundamentat... 


Chirurgii au fructificat datele noi anatomice, considerind că 
dacă leagă la locul de intrare în organul respectiv o ramură din 
vasele de singe amintite mai sus, porțiunea de țesut irigată de 
această ramură nu mai poate singera dacă este tăiată şi deci 
porțiunea respectivă poate fi scoasă chirurgical fără ca restul 
organului să sufere. Se evită astfel periculoasele hemoragii şi 
necroza de care se vorbește mai sus. Aplicindu-se în practică 
această idee, a luat naștere o ramură nouă a chirurgiei, şi anume... 
chirurgia demolitivă sau «chirurgia segmentară» sau «chirurgia 
de exereză reglată» a parenchimelor. Organul plin poate fi deci 
«demolat» chirurgical, la nevoie. 

În acest fel, dacă o boală oarecare se localizează intr-un organ 
plin şi dacă pentru tratamentul ei este necesară intervenţia chi- 
rurgicală, chirurgul are astăzi posibilitatea să scoată strict numai 
părțile atinse, iar restul organului să rămină pe loc şi să îndepli- 
nească mai departe funcțiile lui naturale. Acest lucru este deose- 
bit de important, întrucit unele țesuturi nu au capacitatea de a 
se mai regenera, și cantitatea de țesut care se găsește în mod 
normal in organism nu este nici mai mare şi nici mai mică decit 
cea necesară pentru asigurarea solicitărilor maximale în condiţii 
normale ale organismului. De aici necesitatea ca chirurgul să 
scoată cit mai puţin țesut activ dintr-un organ oarecare. Economia 
de material viu este un obiectiv principal al chirurgului. 

Dar să vedem acum... cum au putut fi delimitate segmentele? 
La ficat, de exemplu, încă din 1948 un celebru profesor de anatomie 
și chirurg de la Universitatea din Lund (Suedia), şi anume dr. 
Hjortsjö, a observat pe radiografii ale venei porte (vena funcţio- 
nală a ficatului) că ramurile ei merg în masa ficatului respectind 

intotdeauna un anumit dispozitiv spaţial. Observator atent, prof. 
Hjortsjă este primul care dă semnalul existenței unor porțiuni 
relativ independente în masa ficatului uman. Delimitarea fiecărui 
segment în parte din cadrul organelor pline (parenchimatoase) a 
necesitat insă studii indelungate, realizate cu mijloace mai de- 
osebite. Singură disecția — care este una dintre metodele de 
studiu ale anatomiei — nu a fost suficientă pentru a obține deli- 
mitarea. S-a recurs atunci la așa-zisa «metodă a coroziunii». 
Aceasta constă in umplerea arterelor și venelor organului extras 
de la cadavru cu o soluție de masă plastică dizolvată în acetonă 
(solvent volatil) și colorată diferit. În fiecare ramură vasculară 
care intră în organul respectiv s-a injectat, sub presiune, timp 
de 24—48 de ore, o masă plastică de altă culoare. Soluţia de masă 
plastică se răspindeșşte astfel în toate ramurile vasului respectiv, 
ca şi singele care circulă în ele. În scurt timp, acetona din soluţie 
se evaporă si în acest fel masa plastică injectată se solidifică, rea- 
lizind mulajul vaselor din organul respectiv. Pentru a îndepărta 
de pe acest mulaj țesutul pulmonar sau hepatic, se introduce 
organul întreg în acid clorhidric, care distruge toate țesuturile, 
inclusiv pereții vaselor de singe, dar lasă intactă masa plastică, 


1 — Prin metoda coroziunii se descoperă «scheletul plastic», colo- 
rat diferit, obținut artificial, al «dispozitivului spaţial» al vaselor 
sanguine hepatice. 

2 Pi Sche ma «seg mentelor» bronhovasculare ale plă minului drept 
si sting. 

3 — Schema feței inferioare a ficatului, cu noile segmente desco- 
perite de anato mia operatorie. Cu acestea s-a funda mentat chirurgia 
de molitivă a ficatului. 


care ne reproduce în mod fidel dispozitivul spaţial al vaselor. 
Masa plastică diferit colorată s-a răspindit, prin injectare, într-un 
anumit teritoriu, care este evident pe mulajul respectiv, teritoriu 
care reprezintă de fapt segmentul deservit pe viu de vasul respec- 
tiv. În acest fel au fost delimitate de anatomiști segmentele plă- 
minului, ale ficatului, ale rinichiului, splinei, placentei etc. Și 
acum... care sint segmentele? 

O importanţă chirurgicală prezintă numai segmentele plămi- 
nului şi ale ficatului, deoarece la majoritatea dintre ele poate fi 
legat mănunchiul de vase si apoi scoasă chirurgical zona respec- 
tivă. Din păcate, la rinichi segmentele sint așezate nepotrivit 
pentru chirurgia segmentară. Din cele cinci segmente, patru sint 
în zona din față a rinichiului, iar al cincilea acoperă în spate pe 
toate celelalte patru. Datorită acestui fapt, ele nu pot fi folosite 
ca bază anatomică pentru chirurgia segmentară renală. La splină 
nu se pune problema chirurgiei segmentare, deoarece acest organ 
poate fi scos la nevoie în întregime din organism fără să se insta- 
leze vreo tulburare mai deosebită. Cu totul altfel stau lucrurile 
insă la plămin si, mai ales, la ficat. 

Plăminul la om, după cum se știe, nu este un organ unitar. 
Cel din dreapta are trei lobi, iar cel din stinga, numai doi. Înainte 
de epoca cunoașterii segmentelor pulmonare în cazurile în care 
se impunea Operația, chirurgul putea scoate unul dintre acești 
lobi, sau chiar un plămin întreg. Desigur că infirmitatea care se 
instala după aceea era direct proporțională cu cantitatea de plă- 
min activ extrasă chirurgical. Cercetările anatomice au pus însă 
în evidenţă că in fiecare plămin sint prezente cite zece segmente. 
Dacă o boală este dezvoltată pe unul dintre lobi, de exemplu, si 
cuprinde două sau trei segmente, chirurgul poate «demola» 
scoțind strict numai segmentele bolnave, restul lobului răminind 
pe loc, pentru a servi, în continuare, functia respiratorie a orga- 
nismului. În acest fel, cu ocazia operației se realizează o impor- 
tantă economie de material viu, care este totdeauna în folosul 
bolnavului. 

Ficatul uman este un organ unitar, spre deosebire de al altor 
viețuitoare, la care este lobat. Faptul prezintă unele dezavantaje 
chirurgicale, fiindcă, aşa cum am văzut la plămin, la nevoie se 
poate scoate un lob întreg, restul plăminului răminind pe loc. 
Acest lucru nu este posibil la ficat, cu atit mai mult cu cit el este 
și un organ nepereche. De aceea, stabilirea și folosirea chirurgi- 
cală a segmentelor hepatice sint şi mai valoroase. În domeniul 
studierii segmentare a ficatului sint de remarcat și unele... con- 
tribuții românești. 

Primul cercetător român care s-a ocupat de studiul segmentelor 
hepatice la om a fost dr. Ștefan Ciobanu, șef de lucrări la Clinica | 
chirurgicală din Timişoara, care şi-a făcut teza de doctorat în 
ştiinţe medicale în acest domeniu. De acord cu alți autori străini, 
el descrie ficatului uman 8 segmente, cărora le-a dat o nomencla- 
tură mai corespunzătoare situaţiei lor topografice. Cercetări mai 
noi, ca și unele verificări chirurgicale, susțin existența a numai 
şapte segmente hepatice abordabile chirurgical. Pe acest punct 
de vedere se situează și unele cercetări ale subsemnatului, ale 
căror rezultate au fost comunicate la cel de-al VIII-lea Congres 
internaţional de anatomie de la Wiesbaden în 1965. Pentru o 
mai bună elucidare a problemei, am întreprins, sub conducerea 
prof. dr. docent Emil Repciuc, de la Institutul medico-farmaceutic 
din Bucureşti, un studiu evolutiv al acestor segmente hepatice. 
Rezultatele obținute de noi în 1963 au fost confirmate în 1965 
de cercetătorii francezi aparținind Școlii de anatomie din Alfort, 
care, cercetind structura segmentară a ficatului de carnivore, au 
ajuns la aceleași concluzii si ne citează în publicaţiile lor. 

Paralel cu dezvoltarea și consolidarea cunoștințelor despre 
structura segmentară a ficatului se dezvoltă si «chirurgia demoli- 
tivă» a ficatului. Un chirurg american a operat recent peste 60 de 
cazuri de îmbolnăviri chirurgicale ale ficatului si a demonstrat 
că... «se poate trăi» și cu 10% din ficat! 

El a operat cazuri grave, unde țesutul hepatic era compromis 
între 40 şi 90%. Folosind cu pricepere bazele anatomiei segmentare 
si contind pe marea capacitate de regenerare a ficatului, el a înde- 
părtat chirurgical pină la 90% din masa acestuia. Din restul de 
ficat sănătos, organismul, pus în condiţii speciale, a refăcut în- 
treaga cantitate de țesut hepatic necesară funcţiilor sale. În do- 
meniul stimulării regenerării ficatului există si la noi în țară pre- 
ocupări valoroase, mai ales la clinica Institutului de fiziologie 
normală si patologică «D. Danielopolu» din București. Acestea, 
combinate cu aplicarea chirurgiei de exereză reglată, ar duce, 
credem noi, la succese si mai remarcabile în terapeutica bolilor 
de ficat. Folosirea concentrică a unei terapii chirurgicale bazată 
pe chirurgia demolitivă hepatică, flancată de o terapie stimulativă 
a regenerării ficatului, ar deschide noi orizonturi în asigurarea 
«dispensarizării de organ» ca metodă nouă în arsenalul terapeuticii 
medicale. 

e De la minereu la puritàti de 99:9999% 

e Topirea zonală, metodă cunoscută de sute de a 
e Lupta pentru cea de-a douăsprezecea zecimală 
e Metode moderne de cîntărire a miimilor de miliar- 


dimi de grame 

e Viskerii — «cristale» cu rezistenţă fantastică 


Realizările epocale ale zilelor noastre au împins tehnica spre 
rezolvarea unor probleme ce poate ieri păreau fără importanţă. 
Pe acesttraseu al evoluţiei apar deseori fenomene noi, neaștep- 
tate și nebănuite, care, în viitor, ar putea duce la o nouă revolu- 
ție științifică și industrială. 

Un asemenea domeniu plin de surprize este și cel al fizicii 
corpului solid, al elementelor ultrapure si al minunatelor dis- 
pozitive realizate pe baza cunoștințelor dobindite în această 
ramură, - 

Temperaturile foarte ridicate sau foarte scăzute, presiunile 
enorme şi vidul, radioelectronica si, mai ales, tehnica spațială 
necesită mereu materiale noi, care să țină pasul cu uimitoarea 
evoluție a tehnicii. Pentru obţinerea acestora s-a urmat, printre 
altele, şi o cale cu totul nouă și plină de rezultate neașteptate — 
cea a obtinerii de elemente extrem de pure. 

Ce înseamnă, de fapt, această puritate a elementelor? După 
separarea lor mecanică din minereu, operație care în cele mai 
multe cazuri duce la o puritate de ordinul zecilor de procente, 
urmează o purificare prin metode chimice pînă la a doua zeci- 
mală, adică 99,99%. Elementele astfel obținute sînt cunoscute 
sub denumirea de «chimic pure». Prin procedee mai perfecțio- 
nate, efectuate în condiţii de laborator, se obţin elemente chi- 
mice foarte pure (procentul de impurități este exprimat prin 
cea de-a patra pină la a șasea zecimală), iar o purificare şi mai 
avansată (10"%—10*) le conferă denumirea de elemente «spec- 
tral pure» și «pro-analisi». 

Sarcina de a purifica elementele este foarte dificilă, deoarece 
o puritate destul de înaintată, de 99,999% — adică un atom de 
impuritate la o mie de atomi ai elementului —, înseamnă, de 
fapt, prezenţa a încă unui miliard de miliarde de atomi de im- 
purități pe cm, printre aceștia numărîndu-se și un mare număr 
de defecte microscopice. Nu mai este deci de mirare de ce 
există o diferenţă atit de mare între proprietățile fizico-chimice, 
și mai ales mecanice reale ale diverselor substanţe, si cele 
deduse teoretic. De aici rezultă și marea importanță practică 


a purificării. ; 

După aplicarea metodelor clasice de purificare, ca filtrarea, 
distilarea, cristalizarea, au început să apară și primele surprize: 
Astfel, încă din anul 1894, un fizician si un chimist, mărind 
precizia determinării elementelor chimice pînă la a treia zeci- 
mală, au descoperit în atmosferă gaze nobile — argon, xenon, 
cripton (numite uneori, din această cauză, «gazele celei de-a 
treia zecimală»). Pe măsură ce purificarea a fost împinsă la 
cea de-a patra, a cincea sau chiar a șasea zecimală, metodele 
chimice de purificare au devenit din ce în ce mai complicate 
și se de costisitoare, neputind fi aplicate la scară indus- 
trială. 

Măsurînd proprietățile fizice si chimice ale noilor elemente 
de mare puritate (circa 10°), s-a observat că ele diferă mult 
de cele ale acelorași elemente cu o puritate mai scăzută (la 
numai două sau trei zecimale). Astfel au crescut mult rezistența 
lor la coroziune, maleabilitatea sau posibilitatea de laminare, 
conductibilitatea electrică, proprietățile magnetice si, mai ales 
— cum am mai avut ocazia să amintim —, cele mecanice. Cro- 
mul, care la puritate mică este casant, la o înaltă puritate (10% 
devine maleabil ca argintul, iar niobiul și tantalul se pot lamina 
chiar la rece. Titanul, care este materialul ce cunoaște cea: 
mai rapidă dezvoltare în era cosmică, fiind folosit în construc- 
tia rachetelor şi avioanelor supersonice, își datorește o mare 
parte din calități gradului înaintat de purificare. Acelaşi lucru 
se poate spune și despre beriliu, cu care titanul deseori este 
aliat. Dacă beriliul ar conține impurități la cea de-a şasea sau 
chiar la a șaptea zecimală, ar deveni fragil si deci inutilizabil 
atit el cit și aliajele lui. Folosit în reactorii nucleari ca reflector 
sau moderator de neutroni, beriliul necesită o purificare si mai 
avansată (la a șaptea sau a opta zecimală), deoarece cele mai 
mici urme de hafniu sau zirconiu îl fac inapt pentru aplicaţii 
nucleare, absorbind neutronii. 

Elementele ultrapure au aplicaţii surprinzătoare în cele mai 
variate domenii. Astfel, descoperirea, acum cîțiva ani, a faptu- 


lui că unele elemente ultrapure nu sînt nici izolante, nici conduc- 
toare perfecte de electricitate, ci se găsesc într-o stare anumită 
de semiconductibilitate, a dus la o adevărată revoluție în electro- 
tehnică si electronică, extinzindu-se apoi în multe alte domenii 
ale ştiinţei și tehnicii. a 

Calitățile excepționale ale acestor elemente semiconduc- 
toare se datoresc atit purității lor deosebit de înalte, cit și 
unor impurități introduse în mod conștient și controlat. Elemen- 
tele semiconductoare care au și dimensiuni foarte mici sînt 
folosite în locul tuburilor electronice. Ele pot funcţiona peste 
un milion de ore în loc de 1 000—2 000 de ore, cit este durata 
normală a tuburilor electronice. Semiconductorii cei mai 
cunoscuți şi intrați chiar în limbajul popular sint tranzistorii, 
dar se mai cunosc termistorii, spacistorii, care joacă un rol 
hotăritor în microminiaturizare. Datorită purităților mari, nece- 
sare la obținerea acestor elemente, uzinele de semiconductori 
sînt mai curate decit clinicile medicale, orice urmă de praf 
însemnind rebut. Cu ajutorul tranzistorilor s-au construit 
aparate de radio de buzunar sau chiar de mină (brățări), tele- 
vizoare portabile, mașini electronice de calcul de dimensiuni 
reduse, aparatură științifică de comandă şi de control de pe 
rachete, sateliți si nave cosmice. 

Dezvoltarea actuală extraordinară a ciberneticii nu poate fi 
concepută fără existența acestor elemente ultrapure. Printre 
ele, siliciul şi germaniul se bucură de mare atenţie. Și cu toate 
că siliciul şi germaniul sînt unele dintre cele mai răspindite 
elemente din scoarța terestră — trecind de 25% —, totuşi în 
stare pură pot fi considerate elemente extrem de rare şi care 
costau, pînă de curind, mai mult decit aurul. Prin perfecționarea 
metodelor de purificare și prin descoperirea altora noi, mai 
eficiente, preţul siliciului, ca și al germaniului, a scăzut mult. 

Una dintre noile metode de ultrapuriticare este aceea a topirii 
zonale. Principiile acestui procedeu erau cunoscute din ve- 
chime de către metalurgişti. Astfel, dacă se lasă un metal topit 
să se solidifice, impurităţile din el se vor acumula în porțiunea 
de metal care se solidifică ultima. Deci, retopind prima por- 
tiune şi solidificînd-o din nou, se obține o nouă purificare. Prin 
repetarea operaţiei de citeva ori, se poate ajunge la o puritate 
de un atom străin la un miliard de atomi ai elementului sau, cu 
alte cuvinte, o puritate la cea de-a noua zecimală (10°). Topirea 
zonală se repetă uneori de zeci de ori, în vid sau în atmosferă 
de gaze inerte, în vase de cuarț pentru a nu recontamina ele- 
mentul purificat. 

În condiţii speciale, această metodă permite chiar purificări 
pînă la cea de-a douăsprezecea zecimală, neatinse prin alte 
metode, afară de spectrometria de masă sau cristalizarea lentă 
a topiturilor de elemente purificate inițial prin alte metode. 
Însăși topirea elementelor supuse purificării se face cu fasci- 
cule electronice în vid. 

La aceste purități excepţionale (1079, 10%), nici una dintre 
metodele clasice ale analizei chimice nu ne mai poate indica 
gradul de impuritate. La fel de neputincioase s-au dovedit 
și mijloacele spectrometrice (spectrofotometria, spectroscopia 
de masă și chiar spectrometria de rezonanţă nucleară), care pot 
pune în evidență cel mult prezența unei impurități pînă la a 
opta zecimală, adică un atom de impuritate la o sută de milioane 


1. Topirea zonală asigu- 
ră puritatea pină la a 9-a 
zecimală. 


2. A mbalarea în condiţii 
sterile a unor substanţe 
pure destinate utilizărilor 
medicale. 

3. Instalaţie modernă de 
ultrapurificare.  Pretutin- 
deni sticlă, oțel inoxidabil, 
teflon, materiale anticoro- 
zive. 


de atomi de element. În acest caz, în ajutorul cercetătorilor au 
venit radioizotopii şi neutronii. Cu radioizotopi pot fi marcate 
impuritățile care, după purificare, mai pot fi detectate după 
radiațiile emise. Elementele ultrapurificate pot fi iradiate în 
reactori cu neutroni; în acest caz, impuritățile care devin radio- 
active sint ușor detectate chiar dacă se află în proporţia de un 
atom la o mie de miliarde de atomi ai elementului. 

Atingerea noii etape în evoluția ultrapurificărilor, exprimată 
prin cea de-a douăsprezecea zecimală (102), n-a întirziat să 
aducă și ea surprize. Una dintre acestea, care va putea revolu- 
ționa în curînd multe domenii ale ştiinţei și tehnicii, si mai ales 
metalurgia viitorului, este descoperirea viskerilor (filamente, 
mustăți). Această descoperire a constituit un răspuns neaştep- 
tat la problema amintită la începutul articolului privind marea 
diferență între proprietățile mecanice reale si cele teoretice ale 
elementelor. Acești viskeri sînt filamente dintr-un element, 
care se dezvoltă, ca și monocristalele, prin cristalizarea lentă 
a elementelor topice. Spre deosebire însă de monocristale, 
care au dimensiuni macroscopice, viskerii pot fi văzuţi cu ochiul 
liber, avind diametre de cîțiva microni și lungimi de cîțiva mili- 
metri (vezi «Știință și tehnică» nr. 12/1966). 

Măsurind rezistența lor mecanică, cercetătorii au fost pur 
și simplu uluiți: această rezistenţă este de citeva sute pînă la 


citeva mii de ori mai mare decit a elementului respectiv în stare 


obișnuită. Astfel, fierul, care în mod normal are o rezistență 
mecanică de o jumătate de tonă pe centimetru pătrat, sub formă 
de visker prezintă o rezistență de peste 200 tone/cm?, iar grafitul 
are chiar 300 tone/cm?. De asemenea, elasticitatea acestor 
viskeri este de zeci de ori mai mare, greutatea lor este de citeva 
ori mai mică, iar lipsa defectelor și impurităților din rețea le 
conferă și proprietăți magnetice speciale. Toate acestea îi 
fac deosebit de apți pentru a fi folosiți ca memorii ale mașinilor 
electronice de calcul de viteză foarte mare și dimensiuni foarte 
mici. : 

Aceşti viskeri au si o rezistență sporită la temperaturi foarte 
ridicate, la coroziune, la îmbătrinire și pot fi obținuți nu numai 
din metale, ci și din alte elemente chimice, organice sau anor- 
ganice. Se caută acum metode de a lega aceşti viskeri de di- 
mensiuni microscopice, pentru a forma elemente macroscopice 
necesare în tehnică. Un exemplu de material format din viskeri, 
cunoscut de mult timp, este azbestul, a cărui excepțională re- 
zistență la temperaturi înalte și-a găsit abia acum explicația. 

Dar nu numai în tehnică, ci şi în medicină și-au găsit aplicaţii 
neașteptate ultrapurificările. S-a constatat astfel că unele 
loturi întregi de antibiotice ieșite din fabricile de medicamente 
nu aveau nici o acțiune. În urma cercetărilor s-a stabilit că 
existența în aceste antibiotice a unor urme de zinc (citeva mi- 
lionimi de gram) are ca efect blocarea grupelor fiziologice active, 
în urma căreia antibioticul devine inactiv. Această descoperire 
neașteptată a deschis noi căi de studiu atit în farmaceutică, 
cit și în biologie. 

Descoperirile de proprietăți noi, uneori neașteptate, ale 
elementelor pe măsura purificării lor din ce în ce mai avansate 
se fac, după cum am văzut, într-un ritm demn de epoca noastră, 
iar aplicaţiile deosebit de promițătoare, în cele mai diferite 
domenii de activitate, vor cunoaște în curind un mare avint. 


CE SÎNT REFRACTARELE 
SPECIALE? 


Pe o treaptă mai înaltă se află refractarele 
speciale, care sint produse artificiale super- 
refractare rezistind la temperaturi de peste 
2 000“ C, cu un aspect de porțelan sau semi- 
metalic. Materialul refractar special, cu re- 
fractaritatea cea mai ridicată, cunoscut pină 
astăzi este carbura de hafniu cu punct de 
topire la 4160* C. 

Ceea ce a determinat introducerea super- 
refractarelor în tehnica modernă este faptul 
că metalele refractare, ca titanul, vanadiul, 
molibdenul, iridiul, osmiul, se obţin foarte 
greu şi la un preț ridicat, sînt grele, bune 
conducătoare de căldură și unele dintre ele 
instabile la acțiunea mediului înconjurător. 
În condiţiile grele de lucru ale unor cuptoare 
metalurgice, ale reactoarelor și ale naviga- 
ţiei spațiale şi-au găsit utilizarea super- 
refractarele oxidice. Oxizi ca MgO, CaO, 
ALO, ZrO,, CrO, BeO, ThO, au puncte 
de topire de peste 2000 C. Oxidul de mag- 
neziu cu puritate avansată 99,2% a fost pri- 
mul superrefractar utilizat într-un reactor 
atomic (Los Alamos). Astăzi oxidul de mag- 
neziu se utilizează pe scară largă și se poate 
obține în cantităţi mari și puritate avansată 
din apele mărilor si oceanelor. 

Produsele refractare de ZrO» stabilizat 
prezintă avantajul că nu sînt udate de topi- 
turile de oțel și deci nu sînt atacate de aces 
tea. Astfel s-a ajuns ca în cuptoare de oțe- 
lărie căptușite cu ZrO; să se obțină 1 200 
şarje de otel fără reparație, cifră depășind 
cu mult durata la cuptoarele căptușite cu 
refractarele clasice întrebuințate pină în 
prezent. Deosebit de interesante sint super- 
refractarele de Al.O, pur. Tecile de Al,O, 
pur sînt foarte potrivite pentru proteja- 
rea pînă la 1 900“C a aliajului platin-rodiu 
(termocuple Pt-Ru) cu care se măsoară tem- 
peraturi înalte. Porţelanul aluminos, cu 
peste 85%, AI,O,, folosit inainte vreme, nu 
se poate utiliza la mai mult de 1 500°C. 

Influența creşterii proporției de Al,O; 


în mărirea refractarităţii este arătată și de 
următorul exemplu: țevi de: material re- 
fractar de lungime egală au fost așezate libere 
pe cărămizi fără a fi fixate la capete, astfel 
încît la tratarea termică la care se supun 
să se poată îndoi în jos. În timp ce o ţeavă cu 
99,5%, Al,O,, ţinută la 1 700°C timp de patru 
ore, a rămas complet dreaptă, cealaltă ţeavă, 
care conținea numai 98% Al,O,, era deja 
mult îndoită și inutilizabilă. De asemenea, 
ţevile (tecile) de protecție ale termocuple- 
lor nu trebuie să reacționeze cu platina la 
peste 1 400°C, cînd ea este la incandescență. 
In mediul de hidrogen platina începe să se 
corodeze în contact cu silicatul de aluminiu 
după 10 minute, în contact cu bioxidul de 
siliciu după 5 minute, în timp ce în contact 
cu Al,O, pur după 5 ore nu se observă nici 
un efect, 

Aceste exemple arată influența negativă 
pe care o au adaosurile asupra refractarelor 
speciale din oxizii puri şi ce avantaje pre- 
zintă aceste superrefractare față de refrac- 
tarele clasice. 

Carburile metalice (de W, Ti, Co) de tip 
Widia și materialele mineralo-ceramice pe 
bază de oxizi metalici, în special Al,O,, sint 
folosite și la temperaturi obișnuite ca piese 
rezistente la uzură: cuțite pentru strunjirea 
oţelului și a fontei, duze pentru capete de 
foraj, filiere. Piesele mineralo-ceramice re- 
zistă în aceleași condiţii tehnologice de 10 
pînă la 100 de ori mai mult decit piesele 
confecționate din oțeluri speciale (tip Poldi, 
Rul etc.). 

Tehnologia refractarelor speciale oxidice 
are la bază presarea la cald, la presiuni și 
temperaturi înalte (1 500—2 000°C). În ace- 
lași timp cu procesul de densificare au loc 
recristalizarea și creșterea cristalelor. Se 
ajunge astfel la o compactitate si rezistență 
sporite. În unele cazuri, cind creșterea 
cristalelor nu este avantajoasă pentru pro- 
prietățile superrefractarelor, se adaugă în 
compoziţie, în mici cantități, inhibitori de 
cristalizare, de exemplu Cr,O3 pentru super- 
refractarul de trioxid de aluminiu. 


Nu este o exagerare dacă se afirmă că realizările din ultimii zece ani ale industriilor 
metalurgice, electronice, electrotehnice, energeticii nucleare si ale construcției vehiculelor 
spațiale se datoresc în parte materialelor speciale și refractare cu proprietăți noi. Un singur 
exemplu: competitivitatea pretului energiei electrice obținute în centrale ato moelectrice 
cu pretul energiei electrice obținute în centralele clasice este determinată și de îmbunătă- 
țirea caracteristicilor specifice ale principalelor materiale ceramice întrebuințate în reac- 
toare si anexele lor. 
; Materialele refractare sint fabricate din substante anorganice naturale sau artificiale, 
in general stabile la oxidare atmosferică, la temperatura de utilizare si care rezistă la tempera- 
turi mai mari de 1 580°. Pe lingă obișnuitele refractare silicioase, magneziene, zirconiene, 
se întrebuințează în ultimul timp, la temperaturi peste 1 800%, refractare speciale unioxidice 
(oxizi cu refractaritate înaltă), neoxidice (grafilice, de cărbune, cu carburi, azoturi, boruri 
și pepr) şi cera mo- metalice (co mbinatii metal-oxid, cum ar fi AI.0, + crom sau MgO : 
nichel). 

Materialelor refractare li se cer o serie de caracteristici curente, cum ar fi, de exemplu: 
refractaritate mare, te mperatură ridicată de in muiere sub sarcină, rezistentă la socul termic 
și la coroziunea mediului înconjurător (aer, gaze, zguri, topituri metalice etc.). 


ARE SPECIALE 


Ing. |.S. COMĂNESCU 
și ing. M.V. CERCHEZ 

De foarte mare importanță pentru cali! 
tea refractarelor speciale este modul în pază 
se leagă particulele între ele. Particulele 
refractare de o granulometrie controlată se 
unesc între ele cu ajutorul unui liant fie 
special adăugat, fie sub forma unei sticle 
alcătuite din componenţii care se topesc la 
temperatura de fabricare a refractarului. 

Alături de granulele refractare, liantul are 
un rol important în proprietățile întregului 
sistem, putind cobori sau ridica proprietă- 
tile refractarului. Pe lingă acţiunea de legare 
a liantului, acesta poate proteja si mări 
rezistența la oxidare a granulelor. În cazul 
carburii de siliciu (CSi), superrefractar care 
conduce căldura aproape ca un metal și este 
dur ca smirghelul, apare însă și o deficiență: 
oxidarea carburii, care are ca efect distru- 
gerea cărămizilor. Liantul pe bază de oxini- 
trură, recent propus şi introdus în fabricaţia 
cărămizilor de carborund (CSi), spre deose- 
bire de alţi lianţi, oferă cea mai strinsă legă- 
tură și in plus îngroașă mult stratul protector 
de SiO, care apare la suprafața granulelor 
în timpul fabricării refractarului. 

Granulele de materiale pot fi aşezate întim- 
plător sau ordonat în interiorul refracta- 
rului. O aranjare interesantă, de provenienţă 
artificială, cu o influență pozitivă asupra 
caracteristicilor materialului, este orienta- 
rea particulelor în fibre. Structura fibroasă 
conferă refractarului proprietăți excepțio- 
nale: conductibilitate termică joasă, elastici- 
tate mare, rezistență sporită la temperaturi 
ridicate și presiuni scăzute, rezistență me- 
canică crescută în condiţii obișnuite si pro- 
prietăți de izolare termică superioare. A- 
ceste caracteristici recomandă superrefrac- 
tarele fibroase ca un material deosebit pen- 
tru construcția vehiculelor aerospaţiale. 

Pe lingă fibrele naturale, ca azbestul, sau 
cele trase din topituri (fibre de sticlă), se 
pot obține fibre superrefractare din grafit, 
carbon, refrazil (SiO, 99%). Cele mai inte- 
resante sînt fibrele de carbon si grafit, care 
se pot folosi pină la 3 600°, precum si fibrele 
de oxid de zirconiu. 


Virful rachetei «Ge mini» 
atostconfectionatdin material 
superrefractar izolant. 


ZBORUL COSMIC 
ŞI REFRACTARELE SPECIALE 


Folosirea materialelor refractare speciale 
în locul metalelor duce la mari reduceri în 
greutatea vehiculelor spaţiale, permite îmbu- 
nătăţirea simţitoare a sistemului de propul- 
sie si este mai îndicată în condiţiile foarte 
severe impuse de factorii specifici care actio- 
nează asupra învelișului de protecție al ra- 
chetei. Astfel, se ştie că la altitudini relativ 
joase, ca acelea ale orbitelor sateliților 
curenţi, fluxul de atomi si ioni are valoarea 
de 10'* atomi/cm2 sec. Atomii sînt de azot 
şi hidrogen și, avînd energie mică, în medie 


4 — Structura carburii de haf- 9 
niu — atomii mari 
care inglobează ato mii de car- 
bon mult mai mici — explică 
gradul mare de retractaritate 
a acesteia. 

2 — Duze din material mine- 
ralo-cera mic. 

3— Comportarea unui strat 
superretfractar cu care e aco- 
perită o placă de molibden, 
după un bombardament ex- 
perimental cu meteoriți (foto- 
grafia e mărită de 10 ori). 


de hafniu - 


4,5 eV, nu acţionează mecanic asupra mate- 
rialului refractar de protecţie al rachetei; 
ei pot însă reacționa cu materialul, ceea ce 
are consecinţe periculoase prin schimbarea 
proprietăților fizice și mecanice ale înveli- 
sului. În combaterea acestui fenomen a venit 
în ajutor siliciura de molibden (Mosi,), 
superrefractar propus ca strat de protecţie 
pentru învelişurile de molibden ale vehicule- 
lor cosmice. 

Superrefractarele sînt folosite în proteja- 
rea navelor cosmice si impotriva microme- 
teoriților. Aceștia sint particule de materie 
cu masă cuprinsă de obicei între 10? și 
102 g, excepțional ajungînd la mase mai mari. 


Ei se deplasează cu viteza de 25 km/s si pro- 
voacă crăpături si fisuri învelișului rachetei. 

Temperatura stratului superficial la tre- 
cerea prin atmosfera terestră a „atins la 
sateliții lansați pînă acum 1 000—1 100° C 
şi este de așteptat ca odată cu mărirea vite- 
zelor de lansare să depășească și aceste 
temperaturi. Vidul înaintat din zonele înalte 
ale atmosferei sau din spațiul cosmic face să 
crească mult cantitatea de material corodată 
şi evaporată din învelișul rachetei. Folosirea 
refractarelor speciale în construcţia navelor 
cosmice rezolvă cele mai importante pro- 
bleme ale protejării părților mai solicitate 
ale rachetei cu materiale izolante ușoare, 
care au o mare elasticitate si rezistență me- 
canică. Astfel, virful rachetei «Gemini» a 
fost confecționat din fibre de sticlă stratifi- 
cate. Învelișul de titan al acestei rachete 
este acoperit cu plăcuțe din beriliu, protejate 
cu un material superrefractar izolant. Între 
învelișul de titan exterior protejat, ceatinge 
1 100°C, și cel de aluminiu al cabinei, care are 
doar 60°C, se află un strat izolant din fibre 
prelucrate ca vată minerală oxidică, de 1 cm 
grosime. Această scădere de temperatură 
este favorizată și de aplicarea unui strat de 
smalţ negru pe învelișul rachetei. Suprafaţa 
externă a cabinei e vopsită cu pigment alb. 

Se experimentează posibilitatea folosirii 
unui material refractar denumit Martyte, 
care se poate aplica pe o suprafață verticală 
și care după 12 ore capătă în aer aspectul 
şi rezistența unei roci cu proprietăţi de 
izolare si rezistență maximă la eroziune. 
Stratul aplicat arde numai la temperaturi 
de peste 2 000”, după lansarea în spaţiul 
cosmic existind posibilitatea protejării su- 
prafețelor erodate cu material adiţional la 
grosimea inițială. De asemenea, sticlele fe- 
restrelor piloților trebuie realizate cu pro- 
prietăţi refractare și alte caracteristici, cum 
ar fi rezistență la șoc termic, coeficient mic 
de dilatare, stabilitate la devitrifiere. Se 
folosesc sticle de cuarţ sau aluminosilicatice, 
așezate în mai multe straturi între care se 
găsește aer. 

Succesele viitoare în domeniul zborurilor 
cosmice, al zborurilor intercontinentale 
la viteze hipersonice, în folosirea energiei 
atomice în scopuri paşnice si în alte domenii 
care nu au putut fi atinse în acest articol vor 
fi în mod cert realizabile într-un timp scurt 
si datorită progreselor care s-au obţinut și 
vor continua să se obțină în studierea şi 
aplicarea materialelor speciale refractare. 


Savantul 

H. COANDA 
la București, 
cu ocazia 
simpozionului: 


„Efectul 


Coandă 


si unele 
aplicații speciale 
ale 


aerohidrodinamicii“ 


La 22 iunie a.c. în aula Academiei Repu- 
blicii Socialiste România au fost deschise 
lucrările simpozionului internaţional cu tema 
«Efectul Coandă și unele aplicații speciale 
ale aerohidrodinamicii», organizat de Insti- 
tutul de mecanica fluidelor «Traian Vuia» 
al Academiei. Această manifestare ştiinţifică 
a căpătat o semnificație deosebită prin 
faptul că la lucrările ei a participat, ca oaspete 
de onoare, savantul român Henri Coandă, 
reprezentant de seamă și pionier al aero- 
nauticii mondiale, descoperitorul efectului 
aerodinamic care îi poartă numele. Cititorii 
noştri au fost informați despre viața și prin- 
cipalele realizări ale savantului român H. 
Coandă prin articolele «Aerodina lenticu- 
lară» (nr. 1211960), «H. Coandă, părintele 
aviației aeroreactive» (nr. 4/1966) şi «Efectul 
Coandă în tehnica modernă» (nr. 211967). 

La lucrările simpozionului, care au durat 
trei zile, au participat un mare număr de 
academicieni şi alți oameni de ştiinţă, cer 
cetători, ingineri, aviatori şi oaspeți de peste 
hotare. Printre aceştia menționăm pe acad 
Leonid Sedov, L.G. Loiţianski, L.A. Zalman 


zon, A. Cernii (U.R.S.S.), T.P. Torda (S.U.A. ), 


P. Carrière, J. Valensi (Franța), H. Schlich- 
ting, K. Fitzner (R.F. a Germaniei) s.a. 
Această manifestare a contribuit la reali- 
zarea unui util și larg schimb de opinii 
ştiinţifice între savanții şi cercetătorii români 
și străini. 

Arătind că în programul sesiunii științifice 
a Institutului de mecanica fluidelor s-a in- 
trodus anul acesta o tematică legată în bună 
parte de numele lui Henri Coandă, acad. 
Elie Carafoli, directorul institutului, a evocat 
— în referatul inaugural — activitatea ştiin- 
țifică şi tehnică a pionierului aviației cu 
reacție. Au fost trecute în revistă unele 
aplicaţii ale cercetărilor şi studiilor savantu- 
lui Henri Coandă, începind de la macheta 
de avion-rachetă construită în 1905 la Arse- 
nalul armatei şi continuind cu avionul cu 
reacție inventat şi expus în 1910 la Paris, 
diferitele tipuri de avioane «Bristol-Coandă», 
elementele prefabricate, materialul de con- 
structie «beton-bois», instalația portativă de 
desalinizare, numeroasele utilizări ale «efec- 
tului Coandă» şi, în fine, aerodina lenticu- 

lară, materializarea celebrelor «farfurii zbu- 
rătoare»! 

În cuvintul de răspuns, după ce a mullu- 
mit pentru călduroasa primire şi atenția 
acordată, Henri Coandă a vorbit despre felul 
cum a conceput, a construit și a zburat cu 
primul avion aeroreactiv din lume. Cu 
această ocazie, el a sesizat si fenomenul 
căruia ulterior i s-a dat numele de «efect 
Coandă» si pe care savantul l-a brevetat în 
1934 sub denumirea de «Procedeu si dispo- 
zitiv pentru devierea unui fluid în alt fluid». 

Referindu-se la «farfuriile zburătoare», 
intr-o pauză a simpozionului, Henri Coandă 
a arătat că a început să studieze din 1935 un 
aparat de zbor de formă lenticulară. «Este 
o problemă care la prima vedere pare simplă 
— spunea H. Coandă —, în realitate fiind 
foarte complicată. A fost necesar să fac 
cunoștință si să descifrez unele legi specifice 
zborului cu un astfel de aparat prototip, pe 
care continui să-l studiez. Acest aparat este 
de un fel deosebit și nu chiar așa cum și-l 
imaginează unii. Sperăm să reușim, mai 
ales că la ordinea zilei se pune și problema 
zborurilor hipersonice». Întrebat despre par- 
ticularitățile noului tip de aparat cu decolare 
verticală, H. Coandă a arătat că acesta are 
formă lenticulară şi o greutate de cca. 900 kgf. 
Aparatul va utiliza un motor termic de 
construcție proprie şi va folosi «efectul 
Coandă»; între cele două feţe ale aparatului 
se poate realiza o diferență de presiune de 
ordinul a 9 000 kgflm?! Peste aproape un an 
și jumătate noul aparat va putea transporte 
două persoane. (informăm cititorii că în 
măsura în care vom fi în posesia datelor 


constructive vom publica un articol special 
inchinat acestui aparat de zbor.) 
* 


În continuarea lucrărilor 'simpozionului 
au fost prezentate 25 de referate ştiinţifice 
de prestigiu, susținute de specialişti români 
și străini. Prof. dr. ing. N.N. Patraulea, 
membru corespondent al Academiei, discu- 
tind bazele teoretice ale «efectului Coandă» 
și parametrii fizici si geometrici care condi- 
ționează realizarea efectului, a indicat o 
metodă de studiu teoretic al mișcării în 
jetul inițial turbionar, lansat pe o suprafață 
cu curburi date. 

Studiul desprinderii curentului într-un 
ajutaj supersonic, emiţind în atmosferă un 
jet superdestins, similar cu unele aspecte 
ale «efectului Coandă», a făcut obiectul 
comunicării prof. P. Carrière (O.N.E.R.A., 
Franţa). J. Valensi, de la Institutul de me- 
canica fluidelor din Marsilia, a prezentat 
rezultatele experimentale pe un model de 
aripă cu volet de curbură dotat cu «fante 
Coandă»; M. Ribeyrolles («Sferi-Coanda», 
Paris) a informat despre aplicațiile efectului 
Coandă in probleme de aerație si de pulve- 
rizare pneumatică a lichidelor, iar dr. ing. 
C. Teodorescu-Țintea s-a oprit asupra unor 
procese funcționale caracteristice turbinelor 
radiale cu palete depresive*. Analiza teore- 
tică și rezultatele experimentale aferente unui 
ajutaj exterior întubat de tip Coandă, în 
genul celor folosite pentru pomparea gaze- 
lor în conducte. a făcut obiectul referatului 


* Vezi nr. 5/1966, TURBINA CU PALETE 
DEPRESIVE, dr. ing. F. Zăgănescu. 


specialiştilor americani T.P. Torda, K.N. 
Ghia şi E.L. Victory; din partea cunoscutei 
companii franceze BERTIN, C. Pavlin a 
prezentat «Plăminul artificial fără piese mo- 
bile», realizat cu elemente pneumonice, 
precum și un film despre vehiculele cu 
pernă de aer construite de firma BERTIN` 

Cu deosebită atenţie a fost ascultată co- 
municarea academicianului Leonid Sedov, 
«Părintele sputnicilor», despre noi caracte- 
ristici, modele si ecuaţia de bază in mişcă- 
rile mediilor continue, precum şi aceea a 
prof. H. Schlichting referitoare la unele re- 
zultate recente din teoria aripii portante, în 
special cu privire la hipersustentație, în 
care autorul a evidențiat rezultatele obținute 
la institutele din Göttingen şi Braunschweig, 
conduse chiar de el. 

Aspecte interesante referitoare la stratul 
limită au făcut obiectul referatului susținut 
de L.G. Loiţianski (Institutul politehnic din 
Leningrad), iar prof. N. Tipei, membru co- 
respondent al Academiei, si dr. docent V.N. 
Constantinescu au prezentat comunicări 
despre unele probleme moderne în lubrifica- 
tia cu gaze. 


Cunoscutul specialist sovietic A. Cernii 


a tratat aspecte ale scurgerii supersonice în 
jurul corpurilor cu formarea unor unde de 


* Vezi nr. 81966, INDUSTRIA VEHICULE- 
LOR CU PERNĂ DE AER, dr. ing. F. Zăgă- 


detonație sau de combustie lentă; V.P 
Sidlovski (Centrul de calcul al Academiei 
U.R.S.S.) s-a referit la unele probleme de 
dinamica gazelor rarefiate și a metodelor 
lor de rezolvare. 

Lucrarea specialiștilor germani K. Fitzner 
și R. Wille de la Technische Universität 
Berlin s-a referit la determinarea coeficien- 
tului local de transmisie a căldurii în strat 
limită turbulent, la scurgerea fluidelor prin 
conducte cilindrice răcite cu aer. 

Au mai fost prezentate referate despre 
probleme de cavitație la maşinile hidraulice, 
despre studiul devierii curenților superso- 
nici prin jeturi subţiri, asupra unor aplicații 
efectuate la noi în domeniul sonicității, 
despre construcția tubului de soc hipersonic 
al I.M.F., probleme de jeturi, similitudinea 
scurgerilor în canale, studiul elementelor 
pneumonice s.a. 


In încheierea lucrărilor simpozionului 
«Efectul Coandă şi unele aplicații speciale 
ale aerohidrodinamicii», în aula Institutului 
politehnic «Gheorghe Gheorghiu-Dej» din 
București, intr-o atmosferă de entuziasm 
general, savantului român Henri Coandă i 
s-a decernat diploma de Doctor Honoris 
Causa al Institutului politehnic. Inginerii 
si oamenii de știință români îi aduc savan- 
tului de reputație mondială «un omagiu pe 
deplin meritat pentru indelunga și fecunda 
sa activitate creatoare in slujba progresului». 


MERIDIAN 


Cea de-a treia conductă de petrol construită 
în Algeria, de la Hasil Messaud la Arzew, 
inaugurată în martie 1966, are o lungime de 
805 km și poate să livreze 10 milioane tone 
de petrol brut anual. Se prevede mărirea capa- 
cității sale de transport la 22 milioane tone prin 
adăugarea unor noi stații de pompare. 


În Japonia, aproape de Matsuo,a fost dată 
în exploatare prima centrală termoelectrică 
din lume acționată de vaporii produși de un 
vulcan. 

Acești vapori vin de la o adincime de 1 200 m, 
iar [N pocontraa are o putere instalată de 


Recente sondaje au pus în evidență exis- 
tența unei mări subterane în Arabia Saudită. 
Acest bazin acvifer, care se găseşte la o 
adincime de 500 m și se întinde pe o suprafață 
de cca. 2 milioane km? va putea avea o foarte 
mare influență în dezvoltarea ec 
acestei țări deosebit de aride. ` 

| 


. D: 
A fost elaborat proiectul construirii unui | 

canal interoceanic, care va traversa zona 

istmului Columbiei. Acest canal va fi accesi- 

bil navelor cu un deplasament de 20 000 tone. 

La baza acestui proiect stau, în afară de moti- 

ve politice, insuficienta actualului Canal Pa- 

nama, 


nescu și dr. ing. C. Teodorescu-Tintea. 


Astăzi se cunosc sute de supraconductori, printre ei numărin- 
du-se cîteva metale, multe aliaje metalice, precum și cîțiva semi- 
conductori. Temperatura de trecere în starea de supraconducti- 
bilitate, la toți supraconductorii, ia valori sub 20°K, iar la majori- 
tatea sub 5°K. Astfel de temperaturi joase pot fi atinse cu ajutorul 
heliului lichid. După o perioadă calmă, situată între anii 1940 și 
1957, studiul supraconductibilității a cunoscut o perioadă intensă 
de dezvoltare după anul 1957, mai ales sub aspect teoretic. Despre 
multe aspecte ale supraconductibilității, strîns legată de tehnica 
realizării temperaturilor ultrajoase, de criogenie, cititorii au 
luat cunoștință încă din numărul 7 a.c. al revistei noastre. (Vezi 
grupajul «O problemă arzătoare a tehnicii — ultrafrigul»). În cele 
ce urmează relatăm despre efectele Josephson, a căror descoperire 
prezintă un deosebit interes. 

Dezvoltarea cercetării teoretice în domeniul supraconductibili- 
tății a permis lui Josephson, în 1964, să prevadă două remarcabile 
efecte care îi poartă numele. Fiind încă student, pe baza unei 
analize pur teoretice a fenomenului de supraconductibilitate, 
B.D. Josephson a ajuns la concluzia că curentul electric poate să 
circule prin supraconductor si atunci cind supraconductorul 
este separat în două bucăți cu ajutorul unei pelicule izolatoare 
foarte subțiri. Fenomenul prevăzut poate lua două forme, pentru 
a căror înțelegere să considerăm un supraconductor oarecare 
(fig. a). Dacă prin supraconductor circulă curent, atunci amper- 
metrul A va înregistra acest curent, în timp ce voltmetrul, conectat 
la capetele supraconductorului, va indica valoarea zero, întrucit 
supraconductorul are rezistența zero și deci pe el nu poate exista 
o cădere de potențial. 

Dacă tăiem în două supraconductorul și depărtăm mult cele 
două bucăți, la 1 mm una de alta (fig. b), în acest caz ampermetrul 
arată că prin supraconductor nu trece nici un curent, în timp ce 
voltmetrul indică o diferență de potențial (aplicată pe cele două 

Conf. ION DIMA doctor în fizică 


bucăți în circuit deschis). Dacă distanța dintre cele două bucăți 
se micșorează pină la o valoare de ordinul a zece angstromi, atunci 
poate să ia naștere unul din cele două efecte. Cu toate că cele 
două bucăți sînt încă depărtate, ampermetrul poate indica scurge 
rea unui curent, în timp ce voltmetrul arată valoarea zero (fig. c). 
Deci curentul trece și prin interstițiul dintre cele două bucăți. 
Fenomenul poartă numele de efect Josephson staționar. Păstrînd 
aceeași distanță, de zece angstromi, poate lua naștere un alt efect. 
În circuitul celor două bucăți poate fi înregistrată prezenţa unui 
curent electric, dar, în același timp, și o cădere de potenţial pe 
cele două bucăți, înregistrată de voltmetru (fig. d). pei caz, 
din interstițiul dintre cele două bucăți vor fi emise în spațiul 
înconjurător unde electromagnetice de frecvență foarte înaltă 
(de ordinul a 10 GHz) si de putere 101! W. Emisia undelor electro- 
magnetice presupune prezența în interstițiu a unui curent variabil. 
Cel de-al doilea fenomen poartă numele de efect Josephson nesta- 
tionar. 

Cele două efecte au fost stabilite si cercetate pe cale experi- 
mentală. În cazul efectului nestaționar, experimentul pare să con- 
ducă la rezultate de o concordanţă izbitoare cu teoria și deschide 


perspectiva determinării raportului £ cu o precizie ce depășește 


metodele cunoscute (e=sarcina electronului, iar h=constanta 
lui Planck). 

În ce privește aplicațiile practice, dacă efectul staționar poate fi 
folosit la măsurarea cimpurilor magnetice foarte slabe, efectul 
nestaționar oferă posibilitatea generării unor unde electromagne- 
tice cu lungimea de undă cuprinsă între un milimetru şi o miime 
de milimetru, operaţie care prezintă dificultăți tehnice deosebite. 
Studiile ce vor urma asupra efectelor Josephson vor dezvălui 
perspectiva unor aplicații tehnice dintre cele mai interesante, 
ale fenomenului de supraconductibilitate. 


3 B A 5 A B A 
b) c) d) 


< 


Citeva sute de mărturii culese în Caucaz pun problema supra- 

viețuirii prehominienilor. Din timp în timp, misteriosul și înfrico- Y ETI 
sátorul Om al zăpezilor — Yeti — este în plină actualitate. Se 
scrie, se vorbește, se cercetează, pentru ca apoi tăcerea să se DIN NOU 
aștearnă din nou un timp, învăluind în mister acest personaj. 
Realitate sau plăsmuire fantastică? O femeie de știință sovietică, ÎN 
dr. M.J. Koffmann, specialistă în chirurgie, membră a Societăţii 
de geografie a Academiei de științe din Uniunea Sovietică, a 
ținut recent o conferință la Moscova la Societatea prietenilor 
Muzeului naţional de istorie naturală. Pe baza a peste 300 de măr- 
turii (din care nici una nu este contradictorie) a numeroși locuitori 
din regiunile muntoase ale Caucazului și Azerbaidjanului de virste, 
sexe, preocupări diferite şi care nu se cunoșteau unii pe alții, 
dar în același timp în lipsa celei mai mici dovezi materiale, se pune 
din nou problema reluării vinătorii pentru găsirea lui Yeti. 

Dr. M.J. Koffmann a fost intrigată de numeroasele scrisori 
trimise la Academia de stiinte din Uniunea Sovietică de către 
o mulțime de locuitori din regiunile muntoase ale Caucazului şi 
Azerbaidjanului. Ea a cercetat în lucrările de specialitate si refe- 
ratele unor oameni de știință care încă de la începutul secolului 
al ra ar fi avut informaţii despre această ființă asemănătoare 
omului. 

` Pentru a se convinge dacà personajul respectiv este o fictiune 
DU PA H | MALAIA mistică, o legendă sau o realitate biologică, un animal pe cale de 
s dispariție apartinind liniei de evoluție a omului, dr. J.M. Koffmann 
CAUCAZU L a efectuat 14 expediţii totalizind 3 ani. Descrierea făcută de nume- 
srp rosi martori este aceeași: un prehominian care se situează între 
Pithecantrop si Neanderthal. Se poate vorbi despre supraviețui- 
rea unui fel de fosilă umană vie? Un coelacanthus al speciei 
umane? Acest personaj: almasti, bine cunoscut in Caucaz con- < 
trar informatiilor care circulau în jurul Omului zăpezilor, trăieşte CREM 
în regiunile subnivale, la o altitudine ce nu depășește 2 000 m KERA APARATE — 
şi în marginea zonelor locuite. Martorii îl descriu întotdeauna pe ea 
almasti nomad. De asemenea, descrierea acestor localnici care 
nu şi-au părăsit meleagurile niciodată corespunde cu descrierea 

unor asemenea făpturi din Tibet, India. S-ar părea cà preho- 
minienii trăiesc în depresiunile mlăștinoase, ca și pe platourile 
dezgolite de vegetaţie sau în păduri, jungle subtropicale sau 
semideşerturi toride. Din descrieri reiese că se pot cățăra pe 
stinci, aleargă ușor pe cîmp deschis, se aruncă din creangă în 
creangă, în torenții apelor şi vin pînă în apropierea așezărilor 
omenești. Sint omnivori, hrănindu-se și cu carne, dar preferă 
vegetalele. Meniul este variat: de la șoareci, broaște, lilieci, şo- 
pirle pînă la fructele pe care le găsesc în regiunile pe care le 
cutreieră. 

Dr. Koffmann arată că supraviețuirea unui prehominian în Cau- 
caz nu trebuie să ne mire, deoarece aceste regiuni au fost locuite 
din cele mai vechi timpuri, fiind considerate unul dintre leagănele 
umanizării antropoidelor. Prehominianul din Caucaz are condiţii 
de supraviețuire unice: un enorm masiv muntos în care se putea 
ascunde și apăra în momentul în care întilnea omul. Dar, oricite 
dovezi, mărturii verbale ar exista, nu se poate ca o ipoteză știin- 
țifică să nu aibă o bază materială, concretă, palpabilă. Un lucru 
este foarte convingător: toți descriu în acelaşi fel misterioasa 
apariție, cum ar fi, de exemplu, lipsa bărbiei sau forma nasului. 
Un alt fapt este că acest animal, care acum 30 de ani se zice cá 
apărea mai des, acum e semnalat de localnici din ce în ce mai rar, 
ceea ce demonstrează că el este pe cale de disparitie. Asa cum 
unele rude indepârtate ale animalelor din zilele noastre mai 
supraviețuiesc în unele regiuni ale globului, tot astfel nu este 
exclus ca și acest strămoș al omului să fi supraviețuit pină în 
zilele noastre. Totuși dovada cea mai bună rămine capturarea 
unui exemplar. É 

(După «Science et avenir») 


ELICOPTERE PESTE ATLANTIC 


Pentru prima dată în istoria aviației, două elicoptere au reuşit 
să traverseze fără escală Atlanticul de nord, pe un traseu ase- 
mănător cu acela folosit în urmă cu 40 de ani de către aviatorul 
american Lindbergh. Este vorba de două elicoptere americane 
amfibii de tip «Sikorsky HH 3-E», supranumite «Regele mării», 
utilizate de către marină pentru operații de salvare. Ele au parcurs 
distanța de 6 690 km, New York — Le Bourget (Franţa) în 30 de 
ore si 48 de minute cu o medie orară de 213 km. Reamintim că 
traversarea Atlanticului de către Lindbergh în anul 1927 a durat 
33 de ore și 33 de minute. 

Elicopterele utilizate au o rază de acțiune de 1 255 km şi o viteză 
maximă de 264 km|oră. Pentru aprovizionarea cu carburanți a 
aparatului au fost prevăzute 4 alimentări realizate în aer de către 
avioane-cisternă cu bazele la New York, în peninsula Labrador 
şi în Islanda. Însă, din cauza condiţiilor meteorologice dificile 
și a unei puternice furtuni care a bintuit în ziua traversării, au 
fost necesare nouă alimentări cu carburant, în loc de patru. 

Incertitudinea reușitei acestei traversări a determinat autoritățile 
americane să țină secretă tentativa. Numai după aterizarea în 
Franța, performanța realizată a fost adusă la cunoștința publi- 
cului şi a specialiștilor. 


ROBOT FOTO — ELECTRONICE 


Electronica și-a afirmat prezenţa și în construcţia aparatelor 
fotografice. La salonul «Chimiei» din Paris, consacrat materialelor 
fotocinema, au fost expuse un însemnat număr de aparate repre- 
zentînd evoluţia tehnicii în acest domeniu din ultimii ani. Din 
multitudinea aparatelor expuse, prototipul care a atras în mod 
deosebit atenţia a fost aparatul de fotografiat cu reglare electro- 
nică a expunerii, avind la bază o celulă fotoelectrică cu sulfură 
de cadmiu, încorporată în interiorul aparatului, alimentată cu un 
curent electric de la o micropilă. S-a reușit să se obțină valori de 
circa 150 de ori mai ridicate decît ale celulei cu seleniu utilizată în 
prezent ca exponometru. Datorită acestei creşteri de putere, s-au 
putut automatiza reglarea vitezelor de obturaţie și diafragma. O 
asemenea celulă, avind ca rol principal măsurarea intensității 
luminii reflectate de către subiect, este așezată în vizorul reflex al 
aparatului, înapoia obiectivului, asigurînd, prin această dispunere, 
o punere la punct precisă a timpului de expunere pe întreaga 
imagine, sub orice unghi de cimp. 

Principiul de funcționare al unui asemenea obturator constă în 
acționarea declanșatorului, ale cărui lamele pot fi deschise prin 
mijlocirea unui electromagnet miniaturizat intercalat în circuit. 
În acest moment, un condensator aflat în același circuit se încarcă 
și execută întreruperea circuitului; electromagnetul, nemaifiind 
alimentat, eliberează lamelele diafragmei, închizînd obturatorul. 

Durata expunerii fiind în acord cu timpul de încărcare necesitat 
de condensator, celula fotoelectrică va genera cantitatea de curent 
echivalentă luminii pe care o recepționează de la obiectivul vizat. 

Gradul de perfecționare al acestor aparate electronice a permis 
declanșarea vitezelor de la 1/2 la 1/500 din secundă, iar la unele 
tipuri de aparate tranzistorizate, echipate cu obturatoare cu 
perdea electronică, posibilitățile de expunere au fost lărgite de 
la o secundă la 1/1 000 din secundă; asemenea aparate sînt dimen- 
sionate pentru utilizarea filmelor de la 6 x 6 la 24 x 36. 


VILA 
PLUTITOARE 


CU 
FOTOLIUL 


SUBMARIN 


(COPERTA |) 


Proiectul realizării unei locuințe de vacanță care să plutească 
în largul mării pare să nu mai fie de domeniul fantasticului. Ideea 
a pornit de la faptul că în zilele noastre, în plin sezon estival, 
aglomerația vizitatorilor și turiștilor pe litoral face ca vacanța 
să devină obositoare, să nu mai constituie o plăcere. 

O vilă plutitoare, dotată cu o mică construcție sferică — foto- 
liul submarin —, care poate cobori în adîncul mărilor sau oceane- 
lor, va da posibilitatea vilegiaturistului să exploreze în liniște 
«lumea tăcerii». După ce se ancorează vila plutitoare, la cîțiva 
kilometri de coastă, într-un loc ferit de furtuni şi curenţi, se pot 
începe operaţiile de coborire a «fotoliului submarin». 

Sfera este construită în întregime din sticlă, material ideal 
pentru a fi folosit în imersiune: nu este atacat de apa sărată a 
mării, este rezistent, n-are nevoie de vopsea protectoare şi, mai 
ales, este transparent — permițind observațiile submarine. Se 
prevede întărirea chimică si opacizarea calotei superioare pentru 
a-i mări duritatea și pentru a nu lăsa căldura din interiorul sferei 
să fie radiată în mare. Sfera, cu un diametru de 10 m, este coborită 
sub platforma «vilei» de-a lungul a două puternice cabluri de oțel, 
ancorate pe fundul mării. Fotoliul submarin a fost proiectat să 
coboare pînă la o adincime de 50 m și chiar mai mult. El va fi mane- 
vrat cu ajutorul unor motoare electrice, iar în caz de pană de curent 
prin intermediul troliilor manuale. 

După cum se vede din figură, sfera nu este legată printr-un 
cordon ombilical de ambarcația «mamă», pentru alimentarea cu 
aer, deoarece posedă «branchii» artificiale, imitind pe cele ale 


DAMANT 
" (COPERTA AIV-A) 


Un ansamblu de locuit, în care celula de bază, fiind 
construită sub forma unui diamant, îmbină utilul cu 
plăcutul. 

Diamantul locuibil are 48 de fațete triunghiulare și se 
înscrie într-un cerc cu diametrul de 8,42 m. |nălţimea 
elementului este de 4,21 m și suprafața orizontală de 
29,3 m2, volumul atingînd 122 mà. Înălțimea încăperii 
variază între 2,10 și 2,60 m. Amenajarea interioară a 
celulei ţine seama de forma sa specială. Mobilarea fă- 
cîndu-se spre centrul încăperii, faţetele «diamantului» 
rămîn libere pentru uși și ferestre. 

Din 4 asemenea celule se poate alcătui o locuință 
individuală la care se adaugă un «diamant» în secțiune, 
terasa şi un element supradimensionat pentru garaj. 
Structura de rezistență este alcătuită dintr-o rețea 
tridimensională din ţevi de otel de 28 m lungime și 
0,55 m diametru, articulate prin intermediul unor 
rondele de metal. Pereţii sînt formaţi din panouri 
«sandviş» din table de otel inoxidabil sau aliat cu cupru 
în interiorul cărora s-a injectat la rece spumă fenolică. 

Sub podeaua fiecărei celule se află suficient spațiu 
care poate fi folosit pentru instalaţiile de apă, de aer 
condiţionat, de electricitate etc. 


peştilor: membrane siliconice, foarte subțiri, fac să treacă oxigenul 
din apă înspre interiorul sferei, unde presiunea este mai scăzută, 
iar bioxidul de carbon expirat face drumul în sens invers, fiind 
evacuat în apa mării. După calculele făcute, pentru o familie de 
patru persoane este necesară o suprafață de membrană de 300—400 
de metri pătrați așezată pe o structură de metal (aripioarele din 
figură). 

Pentru alimentarea cu energie electrică a capsulei submarine 
se preconizează folosirea unei pile cu combustibil. 


Vila plutitoare este la rindul ei o construcţie simplă. Pe o plat- 
formă rotundă, formată din două plăci paralele de material plastic, 
între care se află o masă plastică spongioasă, se așază o emisferă 
tot din material ușor. În interior pereții despărțitori sînt mobili, 
permiţind diverse aranjamente ale încăperilor; ferestrele din 
sticlă specială si peretele exterior sferic sînt prevăzute cu izolație 
termică, etanșeizare etc. Pe suprafața emisferei se amplasează 
baterii solare. 


A Š 


Secţiune longitudinală prin două celule suprapuse. Co muni- 
carea intre cele două nivele se face cu o scară interioară în spi- 
rală. Sub podele există un strat termoizolant. Trei piloni sub- 
terani asigură stabilitatea construcției. 

GRIUL 

DE 10 ORI MAI MARE 

O simplă adincitură in duna de nisip a Saharei, un strat de apă numai de 15 cm 
adincime. Soarele arzător şi... cele mai aride regiuni ale globului, cele mai sterile vor 
putea produce de 100 de ori mai multă substanță proteică decit cele mai bogate regiuni 
cultivate cu griu. 

Oamenii de știință sint din ce în ce mai preocupaţi de sporirea resurselor alimentare 
ale omenirii. Totul a pornit de la observarea obiceiurilor unor popoare cu o civilizaţie 
înapoiată. Astfel, femeile din imprejurimile lacului Ciad (Africa) sau de pe lingă alte 
bălți filtrează apa acestor bălți și în coșurile lor rămîne alga albastră Spirulina, care con- 
stituie baza hranei lor. Specialiștii au presupus că din moment ce această algă constituie 
baza alimentaţiei unor populaţii trebuie ca ea să posede proprietăți nutritive deosebite. 
Și, într-adevăr, analizele făcute au demonstrat că Spirulina, această algă spiralată lungă 
de un sfert de milimetru, este de 10 ori mai hrănitoare decit griul, de 3 ori mai hrănitoare 
decit cea mai bună friptură și de 35 de ori mai hrănitoare decit cartoful. În stare uscată, 
Spirulina conţine 68% proteine, 20% glucide, 2—3% lipide, vitaminele A, B,, B,, B,, B,,, C. 
Raţia zilnică a unui om este de 90—100 g, care pot asigura toate necesitățile energetice 
ale organismului! Dacă ne gindim că aproape două miliarde și jumătate de oameni sînt 
actualmente subnutriți și că această mică uzină de proteine — Spirulina — oferă cea 
mai economică sursă de sporire a hranei, ne putem imagina cu ce interes s-au oprit 
asupra ei oamenii de știință. 

Institutul național de cercetări agronomice din Franţa a făcut o serie de experiențe 
pentru a găsi condiţiile optime de reproducere a acestei alge albastre. Într-un bazin 
de 100 m°, pornindu-se de la apa bălților africane (în ceea ce priveşte conţinutul în săruri 
minerale), s-a obţinut în cursul anului 1966 un randament de 14 g de alge pe metru 


pătrat pe zi! Se speră să se ajungă în condiţii de cultură la o recoltă anuală de 40—50 tone 
de alge la hectar. 


Preţul de cost al proteinelor provenite din alge cultivate pe scară largă este extrem 
de mic. În plus, algele sint ușor de stocat şi transportat în stare uscată. 


Producerea masivă a proteinelor pe această cale va servi la completarea resurselor 
de hrană ale omului. 

Cîteva grame de concentrat de proteine adăugate în alimentele care nu sînt suficient 
de hrănitoare pot face din milioanele de subnutriți ai globului oameni sănătosi. 


(După «SCIENCE ET VIE») 


PLANTELE 
AU SISTEM 
NERVOS? 


Se știe că unele plante, cum sint cele carnivore sau mimoza, 
reacționează la excitanţii externi: loviri, ușoare atingeri, substanţe 
chimice etc., asa cum se întîmplă la animalele înzestrate cu sistem 
nervos, Se poate spune atunci că și plantele, sau cel puţin unele dintre 
ele, au un sistem nervos? Tinărul cercetător sovietic Vitali Gortcia- 
kov a căutat să demonstreze că și plantele ar fi dotate cu un fel de 
sistem nervos, și nu numai plantele carnivore sau mimozele, ci toate 
plantele. Pentru a demonstra că toate plantele ar fi capabile de astfel 
de reacţii, el a pornit de la ipoteza profesorului Gunar. Acesta a 
observat că frunzele pe jumătate ofilite ale unei plante își revin îndată 
ce planta este udată. Dar ceea ce este interesant este faptul că ele își 
revin înainte ca apa să fi ajuns din rădăcină în frunze. Este de pre- 
supus că un semnal emis prin rădăcină este transmis frunzelor. Tină- 
rul cercetător Gortciakov a vrut să se convingă de existența unui 
asemenea semnal. El a studiat sistematic reacţiile diferitelor plante 
la temperatură și excitanţi chimici. Dovleacul s-a dovedit a avea 
fasciculele conducătoare cele mai potrivite pentru asemenea expe- 
riențe. Ela branșat microelectrozi pe rădăcină și tulpină și a obținut 
în citeva secunde un impuls electric. Păstrind proporţiile, s-ar putea 
vorbi de un fel de «sistem nervos» comparabil cu cel al animalelor. 

Gorteiakov a ajuns la concluzia că o plantă posedă organe specia- 
lizate în acest sens. Astfel, rădăcina este în special sensibilă la exci- 
tanţii chimici, iar tulpina reacţionează în special la excitanţii mecanici, 
în timp ce frunzele la variațiile de temperatură. 


(După «Science et vie»). 


Imbunătățirea imaginii fotografice 
e condiţionată în mare măsură de 
calitatea obiectivului care o produ- 
ce. Această necesitate a dus la dez- 
voltarea unei industrii optice capa- 
bile să satisfacă astăzi cerinţele cele 
mai exigente ale amatorilor și pro- 
fesioniștilor. Reducerea aberaţiilor 
și creșterea luminozității au com- 
plicat mult obiectivul fotografic prin 
combinaţii de lentile, ajungindu-se 
la sisteme optice alcătuite din 14 
sau chiar 20 de lentile de cele mai 
variate forme. 

Poziţia lentilelor în montură, în 
majoritatea cazurilor nefiind sime- 
trică, prin schimbarea poziţiei aces- 
tora, se modifică și distanţa focală. 
Principalele caracteristici ale obiec- 
tivelor sint notate chiar pe montura 
lor, adică luminozitate, distanţă fo- 
cală, tipul şi seria și eventual firma 
producătoare. In cazul unui 
transfocator, de exemplu, Schnei- 
der Tele Variogon 1: 4/80— 
240 mm înseamnă că e vorba de un 
teleobiectiv transfocator cu lumi- 
nozitate 1:4 și a cărui distanţă focală 
variază de la F=80 mm laF=240mm. 

Se observă că gama cea mai va- 
riată de obiective se produce pen- 
tru formatul mic 24/36 mm şi mij- 
lociu 6/9 și 9/12. 

Obiectivele au fost clasificate în 
trei mari grupe: superangulare, 
normale sau universale si superfo- 
cale și in 5 subgrupe: ultragrandan- 
gulare,  grandangulare, normale, 
portret și teleobiective. Impărțirea 
e destul de arbitrară, plecindu-se 
de la obiectivul normal, a` cărui 
distanţă focală e aproximativ egală 
cu diagonala formatului imaginii. 
Obiectivul normal, calculat pentru 
diferite formate, a fost încercuit în 
tabel, şi observăm că pentru apa- 
ratele de format mare distanţa fo- 
cală a obiectivului normal e ceva 


mai mică decit diagonala formatului, 
deoarece odată cu creșterea dis- 
tanţei focale scade mult profunzi- 
mea. Aparatele de format mic au 
distanță focală ceva mai mare decit 
diagonala, deoarece profunzimea e 
destul de mare şi mărirea distanţei 
focale favorizează vederea obiec- 
telor îndepărtate, imbunătăţind 
perspectiva. 


__ TENDINTE NOI 
ÎN CONSTRUCȚIA 
DE OBIECTIVE 


Sticla optică modernă cu indice 
mare de refracție a impus recalcu- 
larea obiectivelor vechi și apariţia 
unor noi tipuri cu caracteristici 
superioare. Reducerea aberațiilor 
reziduale, ameliorarea puterii se- 
paratorii, creșterea luminozităţii $i 
a deschiderii unghiulare, micşora- 
rea volumului (în special la tele- 
obiectivele de 100—200 mm) sint 
doar citeva dintre îmbunătățirile 
aduse. 

Firmele «Nippon Kogaku» și 
«Carl Zeiss» au creat obiecuve cu 


OBIECTIVUL 

putere separatorie foarte mare, 
care redau cele mai fine detalii. De 
exemplu, obiectivul S-Planar 2,8/100 
al firmei «Zeiss» rezolvă 500 de linii 
pe milimetru la centru și 320 la 
margini, ceea ce permite reproduce 
rea structurilor care coboară pină 
la 3 microni. Ca obiective ultra- 
grandangulare notăm obiectivul 
Flectogon 4/30 mm de 930, Hologon 
4/18 mm de 100° și 8/15 de 110% 
toate ale firmei «Zeiss». 

Dintre obiectivele ultraluminoa- 
se se remarcă Planar 1,1/50 mm și 
Planar 0,7/50 mm ale aceleiași firme 
si Nactilux 1,3/50 al firmei «Leiz» 


dotat cu lentile asterice și recoman 
dat fotografierilor și filmărilor de 
noapte, avind o foarte bună corecție 
la deschiderea maximă. 

S-au construit și obiective cu 
deschidere unghiulară de 180° «Fish 
Eye», adică «ochi de pește», care 
modifică în mod exagerat perspec- 
tiva. 

Necesitatea frecventă de a foto- 
grafia cit mai de aproape fără acce- 
sorii speciale (inele intermediare 
sau burduf) a dus la alungirea «tira- 
jului» (mărirea distanței dintre o- 
biectiv și film). Multe obiective de 
50 mm permit fotografierea obiec- 
telor situate Între 30 cm și infinit. 

Pentru macrofotografie s-au con- 
struit obiective (speciale) telesco- 
pice «Steinheil», unde dublul tiraj 
permite fotografierea obiectelor si- 
tuate de la cîţiva centimetri la 
infinit. Astfel sint: Macroquinaron 
2,8/35 mm (de la 5 cm la infinit) 
Macroquinon 1,9/55 mm (de la 4 cm 
la infinit), Macroquinar 2,8/100 mm 
(de la 24 cm la infinit) si Macro- 
Tele-Quinar 2,8/135 mm (de la 46 cm 
la infinit). 


MULTIPLICATORI FOCALI 
SAU CONVERTORI 


Pentru fotografierea de la dis- 
tante mici la macrofotografii și foto- 
reproduceri, opticienii americani 
și, în special,cei japonezi au con- 
struit «complemente optice», care 
se plasează între obiectiv şi corpul 
aparatului, dublînd, triplind şi chiar 
cvadrublind distanţa focală iniţială 
a obiectivului. Astfel, un obiectiv de 
50 mm montat cu un «convertor» 
(schimbător) X, devine un ansamblu 
optic de 100 mm, adică un teleobiec- 
tiv (cifra notată după X reprezintă 
grosismentul convertorului, adică 
de cite ori se mărește distanța 
focală). Se remarcă azi multiplica- 
torii focali Telemore Mokomura X, 
si X4 si Sun Tele X,, precum și 
convertorii de distanță  focală 
«Schacht» pentru obiectivele Tele 
Travenar de 135 şi 200 mm. Tot ja- 
ponezii au echipat obiectivele lor 
cu o montură interschimbabilă 
«UNIDAPTER», care permite mon- 
tarea aceluiași obiectiv pe aparate 
cu diferite tipuri de monturi de 
obiective în special pentru formatul 
24 x36 reflex (cu optică interschim- 
babilă). 


FORMATUL NEGATIVULUI IN mm 


Uliragrandangular 


Grandangular 

OBIECTIVE CU DISTANTA 
FOCALĂ VARIABILĂ 


Au apărut sub numele impropriu 
de «gumilinse», iar alte firme leau 
denumit «transfocatoare» sau «va- 
rioobiective», iar japonezii și ame 
ricanii le numesc «Zoom», probabil 
prin asemănarea lor cu ochiul ani- 
mal. Obiectivele transfocatoare, ale 
căror avantaje sînt incontestabile în 
cinematografie și televiziune, sint 
deocamdată puţin întrebuințate în 
fotografie. Probabil că tehnica nu 
şi-a spus încă ultimul cuvint în 
construcţia lor. Monturile lor sint 
foarte complicate, imaginea nu e la 
fel de clară în toate planurile fo- 
cale, prețul de cost destul de ridi- 
cat. Dificultăţile apar în special la 
distanţe focale scurte, motiv pentru 
care sint foarte rare transfocatoa- 
rele care merg pină la poziţia grand- 
angulară. 

Transfocatoarele obișnuite si 
formate din 14 pină la 19 lentile ase- 
zate pe grupe independente, ce 
ce, desigur, complică sistemul optic 
și justifică preţul lor mare. 


DE LA FOCAR FIX 
LA TRANSFOCATOR 


Un progres foarte important în 
optica fotografică și, mai ales, cine- 
matografică il constituie apariția 
«convertoarelor» cu grosismentul 
variabil, prin atașarea cărora se 
transformă un obiectiv normal în- 
tr-un transfocator. 

Se remarcă în acest sens produ- 
sele firmei japoneze «Sankyo Konh- 
ki Works Lrd», care produce obiec- 
tivele Komura și multiplicatorii fo- 
cali Telemore. Din această categorie 
se remarcă «Vario Tele Werter» de 
grosisment de la X; la X3; Moko- 
mura Telemore Uni 18—de la 
X, la Xs, utilizate la majoritatea 
aparatelor reflex; Telemore Zoom 
— de la X; la X3. 

Un astfel de «convertor» ataşat 
la un obiectiv de 55 mm il transfor- 
mă pe acesta într-un obiectiv de 
110 mm, precum și în transfocator 
de la 110 la 165 mm, adică obiectivul 
are o distanţă focală de la 55 la 
165 mm. Dacă se adoptă un conver- 
tor Zoom la un obiectiv de 135 mm, 
acesta devine transfocator de la 
270 la 405 mm, iar la un obiectiv 
de 200 mm acesta devine Zoom de 
la 400 la 600 mm. 

Efortul analitic 
Exercitiul anticipării 
Criteriile deciziei 
Eficiența temei de cer- 
cetare 

Raportul intuitie-com- 
petență 

Gradientul exigentei 
Și cîteva reflecții 
despre: 


„_ ARGUMENTELE 
GINDIRII TEHNICE 


Apreciem deseori caracterul modern și gradul de nou- 
tate (noutate tehnică) ale unei instalații, ale unui circuit 
tehnologic si chiar ale unei întregi unităţi industriale în 
funcţie de anul intrării în exploatare: «Faţă de anul 1960, 
bunăoară, instalația era modernă» sau — formulare tot 
atît de frecvent întilnită — «gradul de tehnicitate în mo- 
mentul intrării în funcţiune era satisfăcător... sau cores- 
punzător... sau comparativ etc.». 

Tehnica însă și gindirea tehnică — e nevoie s-o spunem? 
— cunosc o dezvoltare aproape exponențială; într-un 
răstimp de 5—10 ani, uzura morală a utilajelor poate 
pune sub «semnul întrebării» eficiența si competitivitatea 
unui circuit tehnologic care, în faza de proiectare și chiar 
de montaj, putea fi ultimul «strigăt» al tehnicii. Şi atunci? 
Să încrucișăm brațele în așteptarea unor rezolvări miracu- 
loase? Să ne resemnăm și să ne supunem acestei «inerente» 
rămîneri în urmă? 

Giîndirea tehnică, evident, protestează: efortul analitic 
(un efort implicind intuiție, exercițiu si, de bună seamă, 
competență) trebuie să ne conducă încă din faza de montaj, 
din primele luni de exploatare, din «fericita perioadă» cind 
ni se pare că totul este «mai mult ca perfect» spre detectarea 
punctelor nevralgice, spre descoperirea viitoarelor «stran- 
gulări» tehnologice, spre examenul critic, permanent al 
performanțelor fiecărui utilaj. Acest efort analitic e singurul 
în stare să prevadă si să prevină «imbătrinirile». Dar 
pentru aceasta inginerul trebuie să-și înfrîngă el însuși 
rutina (conservatorul «merge», «se poate şi asa...) și 
să fie preocupat, în sfîrșit, de toată această «geriatrie» a 
procesului tehnologic încă de la primele lui semne de 
îmbătrînire. Ceea ce implică o raportare permanentă la 
toate înnoirile consemnate de tehnica respectivă, o infor- 
mare multilaterală, o interpretare critică a performan- 
telor si, din nou, un direcționat si asiduu efort analitic. 

De ce însă toată această introducere? În anul 1961, 
Combinatul de celuloză și hirtie Brăila ar fi putut să impre- 
sioneze prin tehnicitate nu numai pe reporterul ocazional, 
ci chiar și pe inginerii chemați să îndrume întregul proces 
tehnologic. Atit fabrica de cartoane duplex-triplex cit şi 
fabrica de celuloză pentru celofibră constituiau la vremea 
respectivă o noutate absolută pentru personalul de exploa- 
tare al combinatului. Exigenţele și autoexigenţele nu 
puteau să apară — asa cum s-a și întîmplat — decît odată 
cu acumularea de experiență. Și numai atunci, sau abia 
atunci, inginerii combinatului au putut să constate că 
cele 12 fierbătoare cu care era dotată fabrica de celuloză 

prezentau evidente dificultáti de exploatare, cš transpor- 
tarea stufului de la tocătorie spre fierbătoare era inutil 
complicată... Experienţa şi, odată cu ea, efortul analitic 
începeau să-și spună cuvîntul. Nivelul tehnic (şi potențialul 
tehnic) al colectivului devenise astfel factorul hotăritor. 
Noile exigențe vizau acum, deopotrivă, atît extinderea 
combinatului (realizată în 1966) cît și perfecționarea 
(modernizarea) primelor unități productive datînd din 
anul 1961. 

Fabrica de celuloză papetară din stuf intrată în exploa- 
tare în semestrul al II-lea al anului 1966 are, comparativ 
cu fabrica de celuloză montată în 1961, aceeași capacitate 
productivă. Şi totuși... Încă înainte de a o vizita secţie 
cu secție constați că fabrica este mult mai compactă, ocupă 
o suprafață simțitor mai redusă şi că cei 5 ani care despart 
în timp cele două unități industriale au determinat, în 
pofida tehnicizării sporite, o mare simplificare construc- 

tivă. E ceea ce, de altfel, ne confirmă și directorul tehnic 
al combinatului, inginerul Gheorghe Borhan: 

a) transportarea stufului se face în prezent la noua 
fabrică cu un transportor cu racleți, foarte compact și cu 
un mare randament (comparaţi-l eventual cu banda trans- 
portoare de 400 m lungime, cu rulmenţi si benzi de cauciuc 
care funcţionează și acum la prima fabrică din 1961). 

b) fierberea celulozei se realizează într-un singur fier- 
bător Kamyr (diametru 5 m, înălțime 25 m),cu o producţie 
pe zi de 180 de tone, echivalind cifric (capacitiv) cu cele 
12 fierbătoare existente la fabrica nr. 1 (funcționarea 
noului fierbător complet automatizată are însă, vă dati 
seama, o serie întreagă de avantaje: numai 2 tehnicieni 
pe schimb, o funcționare ireproşabilă, o securitate ma- 
ximă etc.); 

c) trecîndu-se la un nou procedeu de albire (albire 
continuă în turnuri), se poate realiza un grad de alb mult 


3) Prima îndatorire tehnologică: respectarea para metrilor si rețetelor de 


2) Sala de preparare a apei — panourile de comandă. 
fabricaţie. 


1) «Celostuf» — vedere generală. 


mai ridicat față de cel obţinut în holendrele masive ale 
etapei întîi; 

d) gradul de automatizare al fabricii, în ansamblu, este 
mult mai avansat față de cel existent inițial la vechile 
instalații. 

Și rezumînd: exigenţele proiectanţilor cit si consultarea 
permanentă a colectivului de exploatare au făcut ca utilajele 
etapei a doua să se înscrie, într-adevăr, printre cele mai 
bune utilaje folosite la ora actuală pe plan mondial în fabri- 
cile de celuloză. 


FABRICILE DIN ETAPA | 


Aceeași exigență a condiționat si achiziţionarea utilajelor 
noilor fabrici de hirtie (scris și tipărit) şi de carton (duplex). 
Vitezele de lucru, rețetele de fabricație, gradul de automa- 
tizare și, în ultimă instanță, capacităţile productive ale 
noilor instalații confirmă nu numai creșterea gradului de 
tehnicitate (corespunzător anului 1966), ci şi competenţa 
sporită a personalului de exploatare. Centrala electrică, 
avînd o putere instalată în 1961 de 12 MW, a ajuns în 
prezent la 87 MW; producţia de sodă caustică — cit și 
consumul de apă și aburi — s-au triplat. Şi, ca un corolar 
al creșterii tehnicității, montajul noilor fabrici cît şi 
perioada de probe — deși instalaţiile au fost mai com- 
plexe — au durat mai puţin. 

Ce se întîmplă însă cu fabricile montate în etapa intii? 
Experienţa și exigenţele noii dezvoltări tehnice nu pot influ- 
ența, în egală măsură, şi funcţionarea vechilor instalații? 

Conducerea tehnică ne răspunde afirmativ; trecerea 
fabricilor etapei întîi pe folosirea ca materie primă a lemnu- 
lui îngăduie, într-adevăr, realizarea unei serii întregi de 
perfecționări tehnologice de mare eficiență productivă. 


O DECIZIE RIGUROS ȘTIINȚIFICĂ 


Odată cu utilizarea lemnului de fag ca materie primă, 
cele 12 fierbătoare de 100 mc ale etapei întîi pot asigura 
teoretic o productivitate cu peste 30 la sută mai mare 
decît în condiţiile funcționării pe stuf. Pentru a putea 
utiliza însă productivitatea sporită a fierbătoarelor, se 
dovedesc necesare unele completări ale instalaţiei de spă- 
lare a celulozei (în primul rînd o instalație pentru înde- 
părtarea nodurilor proprii lemnului de fag — o serie de 
sortizoare — și, în sfîrşit, unele instalații suplimentare 
pentru depozitarea filtratelor). Beneficiile, după un calcul 


aproximativ, ar întrece de peste 200 de ori încă din primul 
an investiţiile! Noul proces tehnologic impus de funcţio- 
narea fabricii pe lemn ar conduce la o creștere a producţiei 
de aproape 15 la sută și la o îmbunătăţire evidentă a cali- 
tăţii produselor. Folosirea lemnului de fag ar fi, pe de 
altă parte, recuperată valoric integral, prin utilizarea 
celulozei de mai bună calitate la combinatul de fibre arti- 
ficiale. Restul cantității de celuloză destinată exportului 
ar depăşi, în egală măsură, costul lemnului consumat. 

Criteriile riguros ştiinţifice ale deciziei de trecere la 
funcționarea pe lemn s-au dovedit de maximă eficiență 
economică. Dar abia de aici începînd cercetătorii uzinei 
au găsit un front larg de activitate, un zăcămint de bogate 
rezerve tehnologice. 


EFORT ANALITIC DUBLAT DE COMPETENȚĂ 


Serviciul de cercetări al combinatului — unul dintre 
cele mai bune servicii de cercetări din întreaga regiune 
Galaţi — şi-a propus să contribuie direct la descoperirea 
celor mai bune soluţii vizind recuperarea, într-un mai 
mare procent, a sărurilor sodice. (Pierderile pe circuit 
micșorate de-a lungul anilor de la 53 la 28 la sută îngăduie 
şi impun — în noile condiţii — o nouă reducere). Deo 
atenţie egală se bucură şi problema regenerării varului, 


sursă la fel de importantă a unor viitoare economii. 

Dintre temele propriu-zise de cercetare enunțate de 
ing. lon Popescu, şeful serviciului de cercetări, menționăm 
pentru modul de alcătuire a planului tematic: 

— găsirea unor acceleratori de coagulare necesari în 
procesul de obținere (purificare) a apelor. industriale 
(ar rezulta și aici o însemnată economie de sulfat de alu- 
miniu); 


Una dintre cele mai moderne 
secţii ale combinatului: secția 
de fabricare a cart onului. 


— recuperarea turfurolului rezultat in procesul de 
fierbere (chiar si jumătatea cantității de furfurol ar fi 
valoric de ordinul milioanelor de lei); 

— fabricarea clorurii ferice necesare funcţionării termo- 
centralei (s-ar putea obține din cenușa rezultată de la 
arderea piritei). 

Ce demonstrează însă toate aceste preocupări? 

Efortul analitic de care aminteam la începutul însemnă- 
rilor noastre e o condiție necesară, dar nu si suficientă. 
Efortul analitic se cere dublat permanent de competența 
în stare să anticipeze în cazul respectiv căile de dezvoltare. 
Şi abia de la acest moment în care sînt cunoscute punctele 
nevralgice, «strangulările» şi limitele unui anumit proces 
tehnic intervine, în mod decisiv, cercetătorul. Un cerce- 
tător oarecare, din afara uzinei? Hotărit — nu! Un cerce- 
tător care cunoaște exact datele și condițiile procesului 
productiv, care pornește de la utilizarea cît mai com- 
plexă a utilajelor existente, care știe că orice noi investiţii 
se cer acoperite de o indiscutabilă eficiență; un cerce- 
tător, în sfîrşit, avînd intuiţia soluţiilor simple, rapide, 
practice... 

Dar intuiţia aceasta pe care ne-au dovedit-o prin toate 
planurile lor inginerii «Celostufului» nu se hrăneşte din 
același cernoziom al competenţei? 

Răspunsul nu poate fi decit afirmativ: competența, 
implicînd informare şi exigentă (o exigență alertată de însuși 
ritmul înnoirilor tehnice), rămîne argumentul hotăritor al 
oricărei perfecţionări, al oricărei teme de cercetare, al orică- 
rei decizii privind viața uzinei. 

„Argumentul (sau argumentele) gîndirii tehnice! 

Argumente de care ne-am bucurat, regăsindu-le în 
activitatea de fiece zi a Combinatului de celuloză si hirtie 
Brăila. 


Din timpuri străvechi recoltele au fost amenințate de o serie 
de dăunători, împotriva cărora omul a dus o luptă continuă. 
Filoxera, cea mai periculoasă insectă dăunătoare a viței de vie, 
pătrunsă în Europa din America (patria originară) prin Franţa, 
a produs în anul 1874 un adevărat dezastru în viile europene. 
O adevărată calamitate pentru culturile de pomi fructiferi o 
reprezintă păduchele de San Jose, atacul lui ducind la stagnare 
în dezvoltarea pomilor și în cîţiva ani la pieire. Datorită lăcomiei 
şi puterii de înmulțire a gindacului de Colorado, culturi întregi 
de cartofi sînt distruse complet, provocînd prin aceasta daune 
foarte mari. 

Oamenii, dornici să-şi salveze recoltele, și-au orientat toate 
eforturile pentru combaterea acestor distrugători, folosind me- 
tode agrotehnice, iar începînd cu cea de-a doua jumătate a seco- 
lului al XIX-lea și prima jumătate a secolului al XX-lea insectici- 
dele chimice. 

Datorită însă toxicității unor insecticide chimice, orientarea 
este îndreptată acum tot mai mult către fabricarea insecticidelor 
netoxice, sistemice (cu acțiune internă) sau specifice (care actio- 
nează numai asupra unor grupe de dăunători), dar mai ales către 
insecticidele biologice. 

* 

Insecticidele biologice sau microbiologice au in componenta 
"lor un organism netoxic față de om si de celelalte categorii de 
vietuitoare utile omului: fie o categorie mol itoare (Bacillus 
thurinngiensis si Bacillus cereus), fie sporii unor ciuperci para- 


zite, fie diferite virusuri patogene etc. Cele al căror principiu 


INSECT oig MICRO- 

activ îl constituie sporii și cristalele bacteriilor, care produc boli, 
se mai numesc și insecticide bacteriene. Acestea au însușiri spe- 
cifice, deoarece distrug numai o anumită grupă de dăunători, si 
anume omizile (larvele fluturilor). 

Prin ingerarea, odată cu hrana, a sporilor și cristalelor insecti- 
cidelor bacteriene, în intestinul omizilor se produc endoxine. 
Acestea împreună cu sporii biopreparatului formează complexul 
spori-endotoxine, care este solubil si termostabil. Se produc 
astfel paralizia şi macerarea intestinului, iar prin înmulțirea bac- 
teriei în țesuturi, septicemia, care provoacă moartea omizii. 

Procesul fiind însoțit de producerea unei endotoxine și a unui 
ferment (fosfolipaza C), efectul patogen se extinde si la alte grupe 
de larve ale unor viespi care atacă plantele (Tenthredinidae), de 
muşte (Diptere) si chiar de gîndaci (Coleoptere). 

Chiar din a doua sau a treia zi de la aplicarea tratamentelor de 
combatere cu insecticide bacteriene, omizile se hrănesc din ce în 
ce mai puţin, stau nemișcate și devin inotensive, apoi pier. Pieirea 
lor are loc între 3 și 12 zile, în funcție de concentrația bioprepara- 
tului în spori pe un gram. 

Insecticide bacteriene au fost realizate în mai multe ţări din 
Europa, Asia şi America sub diferite denumiri comerciale: Entomo- 
bacterin 3 (U.R.S.S.), Thurycide (S.U.A.), Larvatrol, Bactospeine, 
Agritol (Franţa), Biospor (R.F. a Germaniei), Baturin (R.S.C.), 
Turingin (Republica Socialistă România) etc. Ele se folosesc în 
producție, sub formă de suspensie sau de emulsie mai ales în com- 
baterea omizilor defoliatoare din pomicultură și legumicultură. 
Datorită însușirilor toxice şi contagioase față de insecte (omizi), 
insecticidele bacteriene se folosesc în concentraţii mici de 0,02— 
0,5, în funcţie de specie, de condiţiile în care se aplică tratamentele 
şi de natura culturilor protejate. 

Biopreparatul românesc «Turingin 150 M-ICCA», realizat la 
Institutul central de cercetări agricole, se prezintă sub formă de 
pulbere muiabilă, albă-cenuşie, cu un conținut de 40% spori și 
cristale proteinice, ceea ce corespunde la un titru mediu de 15.10% 
(150 miliarde de germeni la un gram de produs). 

Turinginul formează cu apa o suspensie care își păstrează efectul 
toxic pe plantele tratate timp de 10—15 zile, datorită însușirilor 


adezive ale amidonului folosit ca ingredient. Nu necesită echi- 
pament de protecție în timpul aplicării tratamentelor, nefiind 
toxic față de om; nu favorizează înmulțirea insectelor dăunătoare, 
deoarece nu distruge paraziții și prădătorii de insecte din fauna 
naturală. Acţiunea toxică este lentă, începînd chiar din a doua zi. 
In condiții optime de temperatură și umiditate, ea se păstrează 
peste 5 ani. 


CIUPERCI PARAZITE PE INSECTE 


În prezent, în multe țări de pe glob se lucrează și la producerea 
unor insecticide biologice care au la bază acțiunea patogenă a 
sporilor unor ciuperci parazite pe insecte. Specia de ciuperci 
care stă in atenția specialiștilor în vederea producerii unor astfel 
de insecticide microbiologice este Beauveria bassiana. Bioprepa- 
ratele care au la bază sporii acestei ciuperci, cu numele generic 
de «Beauverin», se află în studiu în U.R.S.S., România, Ceho- 
slovacia și în alte țări, ele fiind destinate îndeosebi combaterii bio- 
logice a gindacului de Colorado. Pînă în prezent nu se cunosc 
culturi de ciuperci parazite cu eficacitate ridicată în combaterea 
gindacului de Colorado, de aceea se recurge la amestecuri siner- 


gice de Beauverin cu doze subletale de insecticide chim n 
emestec, Beauverinul Sorana 7 A e mă re d 
slăbirea organismului larvelor și adulţilor prin intoxicare parțială 
cu insecticide chimice. Sporii ciupercii ajunşi în intestine odată cu ` 
hrana germinează și infectează țesuturile producînd îmbolnăvirea 


şi apoi moartea larvelor și gîndacilor. 


Ciuperca Metarrhiziu m anisoplie s-a dove- 
dit a fi o armă foarte eficace impotriva cără- 
bușilor. 


În tara noastră, producerea biopreparatului Beauverin se află 
în stadiu experimental la Institutul central de cercetări agricole. 


VIRUSURI DISTRUGĂTOARE DE OMIZI 


O altă categorie de microorganisme care stau la baza produ- 
cerii insecticidelor biologice o constituie virusurile. Există viru- 
suri care atacă plantele și virusuri care contaminează speciile dă- 
unătoare de insecte, producînd în unii ani o adevărată epidemie, 
care distruge în masă populaţiile unor specii de insecte, și în 
special al omizilor defoliatoare. 

Astfel de virusuri cu virulență ridicată sînt virusurile poliedrice, 
care produc boli denumite poliedroze, foarte răspindite în rîndul 
omizilor. Denumirea lor vine de la incluziunile poliedrice sub 
forma unor pachete formate din mai multe particule alungite de 
virus ce iau naștere în nucleul celulelor insectelor bolnave. 
Datorită rezistenței mari la intemperii, a gradului mare de con- 
taminare, virusurile poliedrice pot fi folosite în combaterea omi- 
zilor defoliatoare din pomicultură și legumicultură, unde con- 
sumul fructelor sau al legumelor tratate chimic ar periclita sănă- 
tatea omului. 

Tehnica producerii unui astfel de biopreparat este relativ 
simplă... Omizile se cresc, se infectează, iar virusurile se extrag, 
stabilind, astfel, un produs cu titru stabil, care poate fi folosit 
cu efect în combaterea omizilor din culturile de plante atacate. 
Efectul poate fi cu mult mai ridicat dacă produsele astfel obținute 
se amestecă cu doze subletale de insecticide chimice. 

Mergind pe această linie de orientare, în cadrul secţiei de pro- 
tectia plantelor din Institutul central de cercetări agricole se 
lucrează la producerea unui astfel de biopreparat pe bază de 
virusuri poliedrice pentru combaterea omizilor defoliatoare. 

Combaterea biologică împreună cu aspectele pozitive ale luptei 
chimice, pe fondul prognozei și avertizării (care constă în stabi- 
lirea termenelor optime de aplicare a tratamentelor împotriva 
speciilor dăunătoare și de protejare a faunei utile de entomofagi), 
constituie astăzi concepția nouă de orientare în protecția plan- 
telor. 


i TEETAR 


mai multă greutate cu cît caracterizau 
4 din anul IV al institutului politehnic 
: nave sint ceea ce pentru profesorul Miroiu 

lu i nume» era misterioasa si depărtata stea Alkor. 
uit pe colaboratorii și prietenii săi. Să nu-l uit pe tovară- 
Ludovic si pe Kiraly Mariana, soția lui. 

T g este nava cu rotoare portante imerse. Pentru aceasta dăm 
rului: 


|. VĂDUVA 


NAVE MARITIME MODERNE 


Tipurile de nave rapide, la care mărirea 
vitezei se face pe seama izolării corpului 
din mediul activ în care înaintează, se 
bucură în prezent de o răspindire din ce 
in ce mai mare. Navele rapide cu aripi se 
construiesc deja în serii mari în U.R.S.S., 
Elveția, Japonia, Olanda, S.U.A., R.F. a 
Germaniei şi în alte țări, deservind în cele 
mai bune condiții multe rute maritime și 
fluviale. 

Navele cu pernă de aer au devenit, de 
asemenea, aparate capabile să facă față 
celor mai variate misiuni pe mare si pe fluvii. 
Sosesc veşti despre construcții si proiecte 
din ce în ce mai îndrăznețe: nava rapidă pe 
pernă SRN-4, de exemplu, va fi livrată în 
anul 1968 şi va putea transporta fie 500 de 
pasageri, fie 250 de pasageri si 32 de auto- 
turisme, cu o viteză de 70 de noduri, fiind 
propulsată de 4 turbine cu gaze MARINE 
PROTEUS de 3 400 CP fiecare. 

În sfîrşit, ecranoplanele — cele mai noi 
tipuri de nave rapide — au trecut şi ele 
stadiul experimental, în momentul de față 
fiind în construcţie primele tipuri destinate 
transporturilor interoceanice. Unul dintre 
acestea este ecranoplanul transatlantic 
«KOLAMBIA», care va putea transporta 
în curînd, peste Atlantic, fie 150 de pasageri, 


KIRALY 


fie 36 tone de mărfuri, cuoviteză de 220 km 
oră, antrenat fiind de 6 turbine cu gaze de 
2 270 CP fiecare. 

Analizind principiul de funcționare al 
acestor nave, putem remarca cu ușurință 
caracteristica lor comună: existența unui 
organ sau a unui sistem portant, care este 
capabil să dezvolte o forță suficientă pentru 
ridicarea corpului deasupra apei, permi- 
tind astfel ca prin mecanismul reducerii 
rezistenţei la inaintare nava să atingă o 
viteză cit mai mare. 

Principiul micşorării rezistenţei la inain- 
tare, în vederea obținerii unor viteze mai 
mari, şi la nava cu rotoare imerse, la car: 
se referă articolul de față, se bazează pe 
izolarea corpului navei din mediul activ - 
apă — in care înaintează, prin ridicarea 
acestuia în timpul merșului deasupra liniei 
de plutire. ca si în cazul tipurilor de nave 
arătate. Deosebirea şi noutatea constau 
doar în folosirea unor noi organe portante 
pentru ridicarea corpului navei: rotoarele 
portante imerse . În acest sens există trei 
posibilități principale de folosire a rotoare- 
lor. Mai precis, există posibilitatea privind: 
folosirea unor rotoare imerse autorotative, 
a rotoarelor portante antrenate şi a rotoare- 
lor antrenate portant-propulsoare. 

Nava cu rotoare imerse autorotative, ase 
mănătoare autogirului aerian, este ridicată 

deasupra apei de către niște rotoare libere, 
care în timpul înaintării, realizată de un 
sistem de propulsie obișnuit, intră în regim 
de autorotație, dezvoltind o forță portantă 
comparabilă cu greutatea navei. 

Nava cu rotoare imerse antrenate este 
principial asemănătoare cu girodinele ae- 
riene; puterea instalaţiei de forță este im- 
părțită în două: o parte este îndreptată spre 
rotoarele portante pentru antrenarea lor, 
iar o altă parte, mult ma! mică, se îndreaptă 
către elicele propulsoare. Rotoarele reali- 
zează portanța necesară ridicării navei, iar 
elicele — tracțiunea necesară mişcării de 
înaintare. 

În sfirşit, nava cu roloare portant-propul 
soare, analogă elicopterelor, este prevăzută 
cu rotoare antrenante capabile'nu numai să 
o ridice deasupra apei, ci, in cazul unei 
orientări corespunzătoare a discurilor lor, 
si pentru realizarea tracțiunii navei. La 
această soluție, elicele impreună cu trans- 
misia lor dispar, toată puterea motoarelor 
fiind îndreptată spre rotoare. 


SE NAȘTE O IDEE 


Ideea folosirii unor rotoare portante în 
locul aripilor la nave rapide am ridicat-o 
pentru prima oară încă în anul 1958 la 
Clubul nautic din Timişoara. Primele expe- 

riente însă au fost întreprinse mai tirziu, 
in 1962—1963. Majoritatea experientelor e 
fectuate de atunci și pînă în prezent s-au 
referit la rotoare autorotative. Aceasta nu 
pentru că am fost convins că soluția rotoa 
relor autorotative ar fi mai bună decii 
celelalte două soluții, ci datorită simplităţii 
deosebite a acestui sistem. Încercările cu 
rotoare antrenante, fiind mult mai scumpi 
si necesitind instalații mult mai complicate 
nu au fost făcute decit o sinqură dată, cinu 
a lost construit un model pentru elecluare.: 
unor observații privind funcționarea aces 
tuia. Antrenarea rotorului însă a fost făcută 
cu un motor de cauciuc, care s-a dovedi! 
a fi insuficient pentru antrenarea constantă 
a modelului pe un timp cit ar fi necesitat 
observațiile. 

Aceste experienţe au fost deosebit de 
utile şi au dovedit în mod practic posibili- 
tatea funcționării unui rotor portant în apă 
şi, implicit, posibilitatea utilizării lui în 
domeniul navai.S-a putut stabili că rotoa 
rele intră deosebit de ușor în autorotaţie; 
că se poate obține autorotaţia stabilă chiar 
şi în cazul unor viteze mici, că autorotaţia 
se poate menţine şi accelera si cind discul 
rotorului intersectează suprafața apei; în 
sfîrşit, că suprafața liberă a apei are o 
influenţă puternică asupra funcţionării ro- 
toarelor din apropierea ei. 

Folosul cel mai mare însă din mS ári 

eri 


forme si dimensiuni, ne- isnuit cu 
funcţionarea lor, cu gindul că ele vor fi 
folosite cindva cu adevărat; astfel, aceste 
experiențe, întrerupte în vara anului 1964, 
au constituit de fapt baza experienţelor 
mult mai interesante pe care le-am făcut 
peste un an, în vara anului 1965. 

Pentru a ilustra concluziile la care am 
ajuns şi ideea navei cu rotoare portante 
imerse, în general, am construit macheta 
unei nave sanitare rapide cu rotoare: UHE-64 
«Luceafărul». Cu ajutorul acestui model, 
am reușit să prezentăm ideea noastră pen- 
tru prima dată specialiştilor din construcții 
navale, primind astfel primele păreri com- 
petente, uneori promițătoare și încuraja- 
toare, alteori mai sceptice. Au fost ridicate 
obiectii nu numai împotriva unor probleme 
de randament, de posibilitate a funcționării 
elicelor în prezența rotoarelor, sau de sigu 
ranța rotoarelor, care sint expuse perma 
nent pericolului de ciocnire cu corpuri ce 
plutesc în apă, ci chiar şi impotriva piinqi 
piului, împotriva posibilității functionáali: 
unui rotor de dimensiuni reale in regim 
imers. 

Dar se puteau arăta ușor posibilităţii: 
funcţionării elicelor în prezența rotoarelo! 
sau chiar printr-o amplasare judicioasă a 
elicei, scoaterea ei de sub influența aces- 
tora. Se putea arăta și faptul că rotorul poate 
funcționa tot atit de sigur ca si o aripă, o 
elice sau o roată cu zbaturi. Corpurile mici 
ce plutesc în apă nu împiedică funcţionarea 
lor, iar corpurile mari se pot evita din timp. 

Mai trebuiau insă arătate două lucruri: 
mai întîi, faptul că rotorul imers este capa- 
bil să funcționeze si în mărime naturală, 
scoțind un corp de navă deasupra apei, 
adică posibilitatea practică de realizare a 
navei cu rotoare, iar în al doilea rind, că 
există anumite condiţii de viteză, de navi- 
gaţie sau de altă natură în care folosirea 
rotorului să prezinte avantaje față de alte 
organe portante cunoscute în prezent, adică 
rentabilitatea navei cu rotoare. 

Teoretic, nu se putea da o demonstraţie 
incontestabilă a acestor două puncte, de 
aceea, am luat o hotărire mai îndrăzneață, 
deşi mai greu de realizat, hotărirea de a 
trece la construcția unei ambarcații expe- 
rimentale, care, în afară de clarificarea unor 
detalii constructive, trebuia să demonstrez: 
măcar unul din punctele sus-arătate. 


cu modele a fost acela că ne-am men 
tat în confecţionarea pi diferite 


PRIMA AMBARCAȚIE 
CU ROTOARE IMERSE 


A urmat o perioadă de pregătire a expe- 


riențelor şi de construire a aparatului expe- 
rimental, care a pus în tata unor grele în 
cercări micul nostru colectiv, angajat in 
această acțiune. Dar, în cele din urmă, bună- 
vaința si increderea au învins; astfel că în 
ziua de 23 august 1965 prima ambarcaţie cu 
rotoare imerse a fost complet terminati 
și pregătită pentru primele marşuri experi 
mentale. Ar fi greu de descris, dar sint uso! 
de imaginat nerăbdarea, emoţiile prin care 
am trecut în aceste zile. Ambarcaţia de- 
numită UHE 65*, lungă de 4,12 m, lată 
de 1,018 m, era echipată cu un motor 
exterior «Wageor» cu 2 pistoane de 7 CP 
si purta pe borduri, în dreptul centrului de 
greutate, 2 rotoare autorotative cu patru 
pale în tandem,iar la prova o aripă stabili- 


° Simbolul UHE provine de la denumirea 
Santierului de dragaj din amonte de uzina 
hidroelectrică — șantier care a adus contri- 
buția cea mai insemnată în această acţiune. 


Principiile de funcționarea n 
4 — aripă stabilă; 5 — portanță; 

zatoare care asigură echilibrul longitudinal. 

După o scurtă perioadă de orientare, în 
care am căutat să învăţăm conducerea 
noului tip de ambarcaţie, să ne obișnuim 
cu comportarea, cu capriciile ei, în sfîrşit, 
a sosit si clipa în care ne-am putut permite 
ambalarea motorului pînă la turaţiile nece- 
sare ridicării corpului deasupra apei. Mica 
noastră ambarcație, albă ca o lebădă, se 
ridică deasupra apei, mărindu-şi viteza şi 
trecînd ca o nălucă prin fața debarcaderului 
la care stăteam cu aparatele de fotografiat 
pregătite. Numai Ocsi, pilotul nostru de 
incercare, după cum a mărturisit ulterior, 
nu ştia ce s-a întîmplat, pentru că el din 
ambarcație nu a văzut că este deasupra 
apei decit mai tirziu, observind că viteza 
se mărește și simțind o legănare cu totul 
neobișnuită. 

In zilele următoare am început experien- 
tele propriu-zise. În decursul celor 27 de 
rile de încercări au tost experimentate două 


motor 


al ro! 


motor; 2 reduc or; 3 
unghiurile de atac ale rotoarelor: 7 — portanță 

solutii de montare a rotorului si patru pe- 
rechi de rotoare cu caracteristici diferite. Au 
fost parcurşi un mare număr de kilometri 
în marş, făcînd în cele din urmă, fără între- 
rupere, drumuri lungi de 10 km. A fost 
urmărită în permanență comportarea ro- 
toarelor și comportarea ambarcaţiei în ge- 
neral. S-a urmărit interacțiunea dintre rotor 
şi elicea de propulsie, funcţionarea rotoru- 
lui în prezența corpului și a jambelor, în 
prezența aripilor stabilizatoare. S-a urmă- 
rit în mod deosebit comportarea rotoarelor 
cînd discul lor intersectează suprafaţa apei. 

Comportarea ambarcației în timpul expe- 
riențelor a fost bună; viteza ei a fost la 
început nesatisfăcătoare (datorită supra- 
dimensionării primelor rotoare), dar spre 
sfîrşit s-a putut îmbunătăţi, ajungind la 
valoarea maximă de 35 km/oră, adică cu 
6 km/oră mai mult decit viteza maximă a 
ambarcaţiei în timpul probelor fără rotoare, 
care ne-a servit ca termen de comparație. 
Stabilitatea ambarcaţiei a fost, de aseme- 
nea, satisfăcătoare. La început s-a mani- 


festat o puternică instabilitate longitudinală 
(fenomenul de galopare),care însă în cele 
din urmă, printr-o corelare corespunzătoare 
a unghiurilor de atac ale rotoarelor şi ale 
aripii stabilizatoare, s-a putut elimina. Ro- 
toarele nu au fost avariate sau deranjate 
în funcționarea lor, în nici un caz de către 
corpurile plutitoare în apă sau de către 
alte ambarcații pe care le evita sau le depă- 
sea ambarcația noastră. Spre sfirșit, cînd 
comportarea ambarcaţiei a devenit foarte 
bună, cînd ştiam să o conducem cu miini 
sigure, am efectuat și încercări de mane- 
vrabilitate. La aceste probe, comportarea 
ambarcaţiei a fost neașteptat de reuşită. 
Am putut să facem rondouri si viraje spec- 
taculoase foarte strinse, în plină viteză, 
chiar si în spații restrinse. 

Concluziile şi învățămintele acestor expe- 
riențe au fost multiple şi foarte valoroase. 
Am reușit să arătăm în mod practic că 
rotorul şi în mărime naturală este capabil 
să funcţioneze și să poarte un corp de navă. 
Am arătat apoi unele particularități remar- 


cabile și valoroase, cum ar fi, de exemplu, 
ridicarea corpului deasupra apei încă la 
viteze mici. sau capacitatea lui de a se 
angaja în viraje strinse în plină viteză. Nu 
am reuşit însă să demonstrăm rentabili- 
tatea navei cu rotoare, nu am reușit să ară- 
tăm condiţiile în care funcționarea ei este 
mai bună decit a altor tipuri de nave, de- 
oarece s-ar putea ca folosind în aceleaşi 
condiţii alte construcții speciale (de exem- 
plu, aripi imerse) să fi reuşit să obținem 
un spor de viteză și mai mare decit cei 
6 km/oră pe care i-am obținut cu ajutorul 
rotoarelor. Totuși, și în această privinţă, 
experienţele făcute cu ambarcaţia, alături 
de cele anterioare cu modele, ne-au fost 
folositoare și ne-au permis să stabilim cea 
mai probabilă caracteristică de funcţionare 
a navelor cu rotoare, ne-au permis să pre- 
supunem că nava cu rotoare va fi nava 
optimă într-un domeniu de viteză cuprins 
între domeniul de funcţionare optimă al 
navelor clasicecucorp plutitor si domeniul 
de funcționare optimă a navelor cu aripi. 


PROIECTAREA j 
PALATELOR DE LUMINĂ 

îmbogăţi cu multe mii de kilometri de linii în care salba de centrale 
termo şi hidroelectrice va pompa, spre marii şi micii consumatori, 
în 1975 o cantitate de energie de aproape 30 de ori mai mare decit 
în anul 1950. 

În nordul țării, centrala Luduş-lernut — perla energeticii noastre 
— dispune, încă de la începutul acestui an, de o putere de 800 MW, 
adică de aproape patru ori cît «bătrinul» Bicaz, care, peste munte, 
alături de salba de aur a Bistriţei aval, veghează luminile ţării 
Moldovei. Mai jos, la Borzeștii legendari, va străjui un nou stejar 
falnic, crescut de noi din otel si beton, a cărui putere va ajunge 
la începutul anului 1969 la peste 600 MW. În Capitală, noua cen- 
trală din sud va dispune la sfirșitul acestui an de o putere de peste 
400 MW, în timp ce mai sus, spre barierele Carpaţilor, lingă cetatea 
petrolului, la Brazi, va străluci lingă rafinăria ca din basme o 


centrală care în anul 1970 va dobindi o putere de aproape 900 MW. 
Pe Argeş, barajul Vidraru și salba din aval se vor întrece cu suro- 


rile deala Bicaz în putere si rezonanţe de frumuseți turistice, 
în timp ce pe lingă graniţele ţării, la laşi, Oradea, Galaţi și Timi- 
șoara vor fi dezvoltate noile cetăți ale contemporaneității, centrale 
de termoficare cu puteri între 50 și 150 MW. 

Spre sudul țării, salba de puteri a patriei va fi împodobită cu 
două diamante de o rară strălucire: centrala de la Işalniţa si hidro- 
gigantul de la Porţile de Fier, ale căror carate se vor măsura în 
1968 și respectiv 1971 în puteri de peste 1 milion de kilo- 
wati fiecare. 

Pe locurile vechilor cetăţi dace, la Mintia,lingă Deva, aurul negru 
al Văii Jiului va fi transformat în lumină de noua centrală care, 
la începutul viitorului cincinal, va desfășura o putere de peste 
1 milion de cai, în timp ce undeva, alături, veteranul de la Paro- 
seni, fost numai cu 2 ani în urmă voinicul cel mai puternic al ţării, 
cu o putere de «numai» 300 MW, va privi cu o anumită invidie mai 
departe, pe valea Jiului, la sora lui de la gurile minei Rovinari, 
care în 1971 va învăța să meargă cu o putere de 200 MW, dar care 
în 1973—1974 se va alinia probabil la puterea Porţilor de Fier. 

Toate aceste obiective, ca și altele de mai mici dimensiuni, 
pun mii de probleme pe care proiectanțţii din I.S.P.E., printr-un 
efort şi o tenacitate rar întîlnite, cu un entuziasm de durată și 
într-o încordare nu mai prejos de cea de pe șantiere, din uzine 
și de pe ogoare, îşi aduc contribuţia lor la ridicarea patriei noastre 
pe culmile de glorie. 


NATURALIA 


MICRO 
MAGAZIN 


MIGRAȚIA 

În Oceanul Atlantic, nu depar- 
te de ecuator, se află mica insulă 
a Înălţării. Ea se găseşte la 
1 400 mile de țărmurile Americii 
de Sud și la 1 000 mile de cele 
ale Africii. Această insulă are 
o particularitate, și anume: o 
dată pe an ea devine locul de 
refugiu al unui mare număr de 
broaște țestoase verzi. În aprilie 
ele apar pe țărmurile sale pustii, 
depun ouăle si curind după a- 
ceea pleacă, iar după 2—3 luni 
insula este părăsită si de puii 
lor, care îndată ce au ieşit din 
ouă se îndreaptă spre apa mării. 

De unde vin broaştele tes- 
toase pe această insulă? Unde 
pleacă? Cum se orientează în 
ocean găsind cu o exactitate 
uimitoare drumul spre această 
mică insulă? De aceste proble- 
me s-a ocupatzoologul american 


Karr. El a făcut următorul expe- 
riment: 

De labele a peste 200 de ani- 
male au fost fixate plăcuțe me- 
talice speciale, animalele fiind 
apoi lăsate libere. Peste trei 
luni, la 20 mile de țărmul brazi- 
lian a fost.prinsă prima broască 
țestoasă cu plăcuța fixată în 
insula Înălţării. Curind au fost 
întilnite în aceeaşi zonă încă 
citeva broaște țestoase. 

În zona țărmului african n-au 
putut fi observate animale mar- 
cate. Mai tirziu s-a constatat 
să broaștele țestoase efectu- 
ează asemenea călătorii o dată 
la 2—3 ani. 


USTUROI 
ÎN LOC DE 
ANTIBIOTICE 


Un colectiv de oameni de ştiin- 
tă din Poznan (R.P. Polonă) 
au făcut interesante experienţe 
privind acţiunea antibiotică de- 
osebit de puternică a usturo- 
iului. 

Pentru cercetările de labora- 
tor au fost luate bacterii cu o 
foarte mare putere de rezistenţă. 
Medicamentul folosit pentru dis- 
trugerea lor l-au constituit un 
extract de usturoi și o emulsie 
de apă, conținînd usturoi în stare 


pulverulentă care a fost uscat în 
stare congelată. Rezultatul ex- 
perienţelor a fost surprinzător: 
din cele 638 specii de bacterii 
supuse cercetărilor, toate au fost 
distruse de emulsia de usturoi 
de 10%. Asupra marii majorități 
a bacteriilor a avut un efect 
uimitor și concentratul de 1%. 
În experiențe paralele, această 
mare varietate de bacterii a ma- 
nifestat o imunitate perfectă la 
acțiunea penicilinei şi terrami- 
cinei, iar la alte antibiotice a reac- 
ționat foarte slab. 

Rezultatele pozitive obținute 
în experiențele pe animale au 
permis extinderea cercetărilor şi 
la sfera clinică. Au fost supuşi 
tratamentului cu usturoi copii 
suferind de inflamaţia infecțioasă 
a esofagului, de inflamaţia puru- 
lentă a urechilor etc. Dacă în 
aceste cazuri antibioticele s-au 
dovedit ineficiente, aplicarea tra- 
tamentului pe bază de usturoi 
a întrecut toate aşteptările. Re- 
zultatele au fost dintre cele mai 
bune. 


EXISTĂ CURENTUL 
GULF-STREAM? 


Pină nu de mult era unanim 
recunoscut că în Golful Mexic 
ia naștere curentul Gulf-Stream, 


un curent cald marin care, rami- 
ficindu-se apoi la țărmurile Eu- 
ropei, acționează asupra climei 
din Europa, Islanda şi Groen- 
landa, îndulcind-o. 

De ce s-a spus însă «pină nu 
de mult»? A încetat cumva Gulf- 
Stream să existe? 

Îndoieli față de ceea ce se știa 
în legătură cu natura curentului 
Gulf-Stream au încolţit pentru 
prima oară în mintea unui savant 
francez în anul 1930. Ele s-au 
întețit și mai mult în ultimul timp. 
Profesorul lusef Karvovski de la 
Institutul politehnic din Gdansk 
(R.P. Polonă) a mers pină acolo 
încit se îndoiește de chiar în- 
săşi existența Gult-Streamului, 
ca, de altfel, și a altor curenți 
marini. Ceea ce l-a determinat 
să adopte un asemenea punct 
de vedere sint, în primul rînd, 
metodele de măsurare folosite 
pînă în prezent, care, după pă- 
rerea lui, în mod greșit, nici una 
nu ține seama de influența miş- 
cării undelor. Propune de aceea 
să se întreprindă amănunțite cer- 
cetări, iar observaţiile să se facă 
doar de pe acele vase care sînt 
supuse extrem de puţin solicită- 
rii valurilor. Aceste vase, arată 
|. Karvovski, vor trebui să fie 
ori foarte lungi, de aproximativ 
200 m, ori să aibă linia de plutire 
loarte adincă. 


«Nu numai Saturn, dar și planeta 
noastră este înconjurată de un 
inel». Ideea emisă pentru prima 
oară de savantul francez Lagrange 
a fost reluată mai tirziu de astrono- 
mul sovietic V.G. Fesenkov, care, 
în anul 1948, a elaborat o întreagă 
ipoteză științifică în legătură cu 
faptul că în jurul Pămîntului ar 
exista un inel aidoma celui pe care-l 
are planeta Saturn. Dar cum în 
acea vreme presupunerea nu a 
putut fi dovedită prin observaţii 
directe de către nici un astronom, 
ipoteza a fost considerată mult 
prea îndrăzneață. Nu s-a mai ocu- 
pat nimeni de ea pînă în anul 1966, 
cînd ipoteza nu numai că a fost 
din nou adusă în discuţie, dar chiar 
dovedită. 

„Aşadar, «Pămintul este înconju- 
rat de un inel» este de data aceasta 
si concluzia la care a ajuns astrono- 


mul polonez Kazimej Kordilevski, 
conducătorul expediției ştiinţifice 
alcătuite dintr-un mare grup de 
astronomi care, anul trecut, aflaţi 
pe vasul de cercetări «Oleșniţa», 
au efectuat vaste observaţii ale 
cerului din zona tropicelor a Ocea- 
nului Indian. Locul ales s-a dovedit 
deosebit de prielnic observaţiilor, 
deoarece în această regiune cerul 
este curat și negru, lumina Lunii 
şi cea zodiacală stînjenesc în prea 
mică măsură pe observatori. Timp 
de 15 zile, mai mult de jumătate din 
orbita lunară a fost examinată mi- 
nuțios: peste tot, în această parte 
a cerului, s-a putut vedea o slabă 
luminescență care reflecta lumina 
Lunii. Acest lucru, după părerea 
conducătorului expediției, este 
explicat prin faptul că de-a lungul 
orbitei lunare se întinde un mare 
inel, format din pulbere cosmică, 
care înconjură Pămintul. Diametrul 
lui este de 60 de ori mai mare 
decit diametrul Pămintului, iar gro- 
simea atinge 60 000 km. Particulele 
din care este format inelul efec- 
tuează, în decursul a 30 de zile, o 
rotație completă în jurul Pămin- 
tului. 

Kazimej Kordilevski consideră că 
există deosebiri între briul care 
înconjură Pămintul si inelul lui 
Saturn. Primul este de aproape 
două ori mai mare decit cel de-al 
doilea. În plus, inelul lui Saturn se 
menține exact în planul ecuatorului 
planetei, în timp ce inelul Pămin- 
tului este înclinat faţă de ecuatorul 
planetei noastre sub un unghi ce 
se schimbă de la 18%pină la 28° în 
decursul a 18 ani. 

Există deosebiri și în ceea ce 
privește structura materiei din care 
inelul Pămîntului este alcătuit. 
Astronomul polonez presupune că 
inelul Pămîntului este constituit în 
cea mai mare parte din particule 
ale... Lunii. Conform ipotezei sale, 


în urma lovirii meteoriţilor de su- 
prafața lunară, părțile care se des- 
prind din solul Lunii zboară în 
toate direcțiile cu o viteză de circa 
3 km/s. Drept rezultat se formează 
un nor de praf care, treptat, se 
întinde pe orbita lunară, formînd 
în jurul Pămîntului un inel de pul- 
bere. K. Kordilevski merge cu pre 
supunerea mult mai departe. El 
arată că peste miliarde de ani Luna 
se va transforma în întregime în 
praf; pe cerul Pămîntului ea nu-și 
va mai arăta de loc fața cu care 
neam obișnuit atit de mult, că în 
locul satelitului Pămintul va avea 
în jurul său doar un... inel. 
Descoperirea făcută de savantul 
polonez are o mare însemnătate nu 
numai pentru astronomie, dar și 
pentru astronautică. În toate atla- 
sele si manualele de astronomie vor 
apărea modificări; de existenţa ine 
lului va trebui să se ţină seamă la 
calcularea orbitelor rachetelor cos- 
mice pentru ase evita ciocnirea 
cu particulele inelului. 
(după «Nauka i jizni» șiflunii tehnik») 


BERE 
PENTRU... VIȚEI 


Este știut faptul că laptele con- 
ține aproape toate vitaminele cu- 
noscute pină în prezent, din care 
cauză el este de neinlocuit în 
alimentaţia noilor născuţi. Însă in- 
trucit cantitățile de lapte consuma- 
te de viței în primele luni de viață 
sint considerabile oamenii de ştiin- 
ță au căutat un înlocuitor al aces- 
tuia, care să dea totuşi rezultate 
bune. 

După ce s-au incercat numeroa- 
se mijloace si substanţe, s-a ajuns 
la concluzia că malţul, materia 
primă pentru bere care conține 
aproape toate vitaminele laptelui 
poate indeplini cu deplin succes 
rolul amintit. Astfel, după cum 
arată revista franceză «Science et 
vie», «laptele de malt» — fabricat 
special pentru viței — a dat pri- 
mele rezultate experimentale: cu 
această hrană viţeii se ingraşă cu 
600—700 g pe zi. - 


«COADA PĂMÎNTULUI) 


Printre cele mai interesante evenimente ale ultimilor ani se 
numără şi descoperirea unei formaţii care a căpătat denumirea 
de «coadă magnetică a Pămintului». Cercetările efectuate au 
arătat că planeta noastră parcă s-ar afla situată pe axa unui 
enorm cilindru, avind un diametru de 250 000—300 000 km. 

Cimpul magnetic în această «coadă» se deosebește de cimpul 
magnetic terestru. Liniile lui de forță reprezintă două mănunchiuri 
de linii drepte. În partea de sus (nordică) a cozii, ele sînt indregiate 
spre Pămînt, iar în cea de jos (sudică) în direcție opusă. Intre 
ele există un «strat neutru» în care cîmpul magnetic este apropiat 
de zero, iar fluxurile de particule încărcate sînt foarte mari. 

Cum de apare acest ciudat cîmp magnetic? Probabil, sint de 
părere unii specialişti, că fluxurile de particule încărcate ale 
vîntului solar, interacționind cu cîmpul magnetic al Pămîntului, 
formează un sistem de curenți circulari. Şi tocmai fenomenul 
acesta creează cimpul magnetic ce se întinde de-a lungul unei 
linii ce uneşte Soarele cu Pămintul. 

Existenţa cozii magnetice a fost stabilită pentru prima oară cu 
ajutorul satelitului american I.M.P.-1 la distanţa de circa 200 000 km 
de Pămint. Deși teoreticienii prevăzuseră că lungimea ei poate 
fi cu mult mai mare, pînă anul trecut nu au fost obținute nici un 
fel de dovezi experimentale care să confirme aceasta. Ele au fost 
obţinute anul acesta cu ajutorul unor dispozitive de captare a 
particulelor încărcate instalate pe primul satelit artificial al Lunii 
— pe aparatul cosmic sovietic «Luna 10». S-a aflat că în perioada 
ce precede faza de Lună plină, în aproximativ 4 zile şi 4 nopţi, 
Luna traversează coada magnetică a Pămintului. Aceasta se 
întinde prin urmare cel puţin pînă la orbita Lunii, iar lungimea ei, 
după cum arată cele mai recente măsurători, este de aproximativ 
500 000 km. 

După cum se vede, coada magnetică a Pămintului, plină cu 
fluxuri specifice de particule încărcate, exercită o însemnată in- 
fluență si asupra proceselor geofizice din regiunile polare ale 
atmosferei superioare a Pămîntului, şi îndeosebi asupra auro- 
relor polare (boreale). 


PROSPECTAREA MINIERĂ A LUNII 


Aselenizarea unui echipaj uman este atacată în prezent pe 
un front larg. Încă înainte de a fi călcat de om, solul lunar se 
află în atenţia specialiştilor care pregătesc instrumentele în 
măsură să constate utilizările ulterioare ale minereurilor aflate 
pe Lună și să asigure exploatarea lor. 

Exploatarea minereurilor de pe Lună va permite oamenilor 
să extragă «la faţa locului» combustibil, materiale de construc- 
ție și chiar apă potabilă și oxigenul necesar respirației. 

Un grup de specialiști și cercetători de la Institutul minier 
din Minneapolis studiază tipurile speciale de utilaje şi dispo- 
zitive care pot fi folosite în condiţiile specifice de lucru peLună: 
climat cu diferențe extrem de mari de temperatură, forță de 
gravitație redusă și lipsă completă de apă la sup fakt Meto- 
dele convenţionale de exploatare nu pot fi folosite. În condi- 
țiile unui mediu lunar simulat, realizat în laboratoarele institu- 
tului, ruperea rocilor cu dinamită a determinat proiectarea unor 
blocuri de minereu în spațiu si regruparea lor din nou în vidul 
din spațiul înconjurător. Utilizarea aerului comprimat pentru 
excavații este, de asemenea, exclusă. 

O caracteristică importantă a utilajelor aflate în studiu o 
reprezintă volumul şi greutatea lor extrem de scăzute, astfel 
încît ele să poată fi transportate pe Lună de actualele nave 
cosmice. Productivitatea acestor aparate trebuie să fie remar- 
cabilă, iar consumul lor de energie atit de mic, încît să le facă 
rentabile pentru cel mai scump transport efectuat în istoria 
civilizației omenești. 

În «camera lunară» a Institutului minier din Minneapolis 
sînt tolosite pentru construcţia acestor dispozitive microscoape 
electronice, difracția razelor X, aparate de analiză petrografică 
de mare precizie. Noile maşini miniere miniaturale vor consti- 
tui, probabil, un nou pas în direcția dezvoltării construcţiei 
de maşini de mare precizie 

Cu poziţia verticală, asemănătoare omului, 
cu un mers solemn, cu gitul între umeri 
în fracul de pene negre, pinguinul este o 
pasăre adaptată în cel mai înalt grad la 
mediul acvatic. Cu excepţia perioadei de 
clocire, pinguinii duc o viaţă exclusiv marină. 

Aripile sale s-au transformat în solide 
înotătoare, cu pene în formă de solzi, ce 
folosesc ca visle pentru înot și scufundat. 
Picioarele, fixate mult înapoia corpului, sint 
prevăzute cu membrane interdigitale și aco- 
perite cu pene. 

Pinguinii ating la înot si scufundat viteze 
considerabile. Astfel, s-a stabilit 'că specia 
Pygoscelis papua se scufundă cu 10 ms. 
La aceasta, desigur, contribuie greutatea 
lor specifică relativ ridicată influențată de 
greutatea scheletului, ale cărui oase şi-au 
pierdut pneumaticitatea. Acest homeoterm 
rezistă la climatul dur al Antarcticii, unde 
temperatura medie anuală este —12° C, 
iar temperatura apei mării nu depăşeşte ng 

Desi condiţiile pentru studiul acestor 
păsări sint dintre cele mai grele (continen- 
cul isi desfăşoară dincolo de paralela de 60° 
cei 32 000 km de coastă aflați la altitudinea 
de 2 175 m), zoologii și biologii încearcă să 
cunoască toate aspectele vieţii și comporta- 
mentului pinguinilor. Astfel, expediţia po- 
lară franceză din Terrie Adelie studiază 
mecanismele termoregulatoare, structura și 
dinamica populațiilor de pinguini. Pentru 
aceasta, fiecare pinguin este inelat şi apoi 
se întocmeşte o fişă de identitate, dublată 
de o fişă medicală. Toate aceste date sînt 
centralizate la Muzeul de istorie naturală 
din Paris (sînt catalogate cca. 4 000 de fişe). 

Măsurătorile de temperatură, studiul fe- 


- lului cum se hrănesc pinguinii ajută la cu- 


noașterea mecanismului termoregulator, la 
lămurirea modului cum reuşesc aceștia să-și 
păstreze temperatura corporală de 35—39°, 
la o temperatură de —55* C. 

O altă problemă importantă care preocupă 
știința este cea a migrației acestor păsări. 
Cum descoperă pinguinul Adelie (Pygosce- 
lis adeliae) drumul care-l recheamă în fiecare 
primăvară la colonia sa de reproducere? 
Cum recunoaște cuibul construit în anul 
precedent şi partenera sa părăsită vreme 
îndelungată? 

Observațiile efectuate de-a lungul mai 
multor campanii la colonia Cape Crozier 
de dr. R.L. Penney şi dr. John T. Emlen, 
profesori de zoologie la Universitatea «Johns 
Hopkins» (Baltimore, S.U.A.), au dus la 
concluzia că pentru a se dirija cu o aseme- 
nea siguranță, pinguinul Adelie trebuie să 
dispună de o «busolă» și de un «orologiu». 

În prima etapă, savanții americani au veri- 
ficat, pe cale artificială, calitatea de voiajori 
atribuită pinguinilor. S-au capturat 5 pin- 
guini masculi lîngă stațiunea de la Wilkes, 
au fost inelaţi și apoi transportați cu avionul 
la Mc. Murdo, la cca. 2000 km distanţă. 
În primăvara următoare, 3 dintre ei s-au 
reîntors la cuiburile lor. Nu se știe dacă cei 
doi pinguini dispăruţi s-au rătăcit sau au 
căzut pradă focii — leopardul de mare. 
Alte experienţe au confirmat primele teste. 

S-a pus întrebarea cum reușesc pinguinii 
Adelie să se orienteze pe un teren uniform, 
unde nu pot găsi nici un punct de reper 


și unde componenta orizontală a cimpului 
magnetic este zero? Savanţii americani în- 
cearcă să precizeze că poziția soarelui are 
un rol important în navigația acestor pă- 
sări. Pentru aceasta, R.L. Penney a ales 
ca principal punct al experienţei locul de 
întretăiere a meridianului 180* cu paralela 
80%, la 300 km sud-est de Cape Crozier. 

Păsările au fost închise într-un adăpost 
săpat în zăpadă. Acest adăpost se afla în 
centrul unui triunghi echilateral cu latura 
de 200 m. În fiecare virf al triunghiului se 
găseau trei biologi care observau la fiecare 
5 minute, cu ajutorul lunetei unui teodolit, 
poziția păsărilor eliberate. Astfel, pinguinii 
au putut fi urmăriţi pe o distanţă de 35 km. 
S-a constatat că în momentul în care păsă- 
rile sînt eliberate din adăpost, ele ezită 
cîteva minute observind orizontul, apoi 
sfirsesc prin a lua o direcție precisă, mergind 
în șir indian cu aripile lipite de corp sau 
alunecînd pe burtă. Dacă timpul este frumos, 
drumul parcurs de 90% din păsări nu se 
depărtează decit cu 1% față de linia dreaptă 
(care unește punctul de plecare cu ultimul 
punct observat). 

Experiențele efectuate dovedesc impor- 
tanta timpului frumos în navigația pinguini- 
lor. Dacă atunci cînd cerul este clar pingui- 
nul nu se înşală practic niciodată, el ezită 
cînd soarele este voalat de nori şi este 
complet dezorientat cînd cerul este acoperit 
de nori groși. În acest ultim caz, el se în- 
dreaptă în direcția opusă coloniei sale. 

Ceea ce este foarte important si demn de 
menționat este faptul că pinguinul ţine 
seama de deplasările soarelui (în vara antarc- 
tică soarele nici nu răsare, nici nu apune, 
singura sa mișcare fiind o deplasare orizon- 
tală de 15%orš la orizont). Aceasta dovedeşte 
că el dispune de un orologiu biologic și deo 
busolă reglată după soare. 

Vedeta enigmatică a explorărilor antarcti- 
ce, pinguinul Adelie nu lasă încă să se ghiceas- 
că prin ce mijloace și în funcţie de ce factor 
el isi regăseşte cuibul în fiecare primăvară. 
Se ştie însă că pinguinul reglează cu precizie 
«orologiul» și «busola» sa pentru a nu 
lipsi la marea întîlnire primăvăratică si 
familiară în jurul căreia se desfăşoară exis- 
tença lor. 


ASTROPLANTELE DE MÎINE 


După zborul în Cosmos al ciinilor, al maimutelor, al șoarecilor și altor viețuitoare, 
precum şi după numeroase călătorii spațiale ale cosmonauţilor, savanții proiectează 


zborul vegetalelor în Cosmos. Astfel, după cum arată revista «Science News», oamenii 
de ştiinţă pregătesc plante de ardei, seminţe de grîu, polen de Tradescantia pentru o 
călătorie în spaţiul cosmic. Zborul urmează să se facă încă în cursul acestui an prin 
intermediul unui biosatelit. 

Frunzele şi, în general, întregul organism al plantelor «cosmonaute» au fost su- 
puse unor condiţii asemănătoare celor din spațiul cosmic printr-o maşină denumită 
«clinostat», care simulează imponderabilitatea, rotind plantele încet pe un plan ori- 
zontal. 

Oamenii de știință, angajaţi în cercetări spațiale, prevăd necesitatea cultivării unor 
plante pe stațiile din spaţiul cosmic sau Lună, în scopul asigurării hranei pentru cos- 
monauți. Observațiile făcute vor fi folositoare pentru creşterea și cultivarea plantelor 
spațiale, dar, în același timp, şi pentru o îmbunătățire în cultivarea celor terestre. 

Pentru primul zbor spațial, plantele de ardei în vîrstă de 5 săptămîni vor fi capsulate 
în vase din material plastic, fixate într-un mic ambalaj prevăzut cu un aranjament de 

oglinzi, astfel să poată fi ușor fotografiate. În timpul lansării, plantele vor fi supuse 
unor vibrații sonore puternice și unor presiuni de 8 ori mai mari decit forța de gravitație, 
Cind satelitul isi va ocupa locul pe orbită la 245 km deasupra globului, gravitatea va 
scădea. Temperatura va fi păstrată la circa 21 C. 

Fiziologii vor urmări comportarea plantelor în timpul zborului; schimbările fizico- 
chimice, hidrații de carbon, aminoacizii, precum şi modul de germinare şi orientarea 
rădăcinilor astroplantelor. Un grup de plante similare vor fi cultivate la sol, ca martor, 
pentru usurarea comparărilor. 

(După SCIENCE NEWS») 

— Vechii mei pantofi de sport nu m-au lăsat 
niciodată în pană 
(După «HOBBY») 


Fără cuvinte 
(După «BOLGARIA») 


Fără cuvinte 
(După «LA VIE TCHECOSLOVAQUE») 


— Mai repede, Petia, vine un camion şcoală! 
(După «OGONIOK») 

POEZIA ȘTIINȚEI 
Poetul: — Hai, zboară si tu puţin! — Nici o frică, oamenii mei știu cum trebuie reparat un... 


(După «BOLGARIA») (După «HOBBY») 

PUTEM CONTROLA FLUXUL 
INFORMAȚIEI ȘTIINȚIFICE? 


MUNCII ȘTIINȚIFICE? 


EXISTĂ O LINIE STRATEGICĂ 
ÎN DEZVOLTAREA ȘTIINȚEI? 


ESTE POSIBILĂ SPORIREA RANDAMENTULUI 


SLIEN TICA 


RĂSPUNDE DA! 


PROBLEMELE ŞTIINŢEI 
ÎN ATENȚIA... ŞTIINŢEI 


TRIUNGHIUL 
SCIENTICII 


Graţie prodigioasei ei dezvoltări în secolul al XX-lea, ştiinţa 
constituie în prezent un factor principal al evoluției umanității. 
Întreaga istorie a civilizației arată că știința, atit prin aplicaţiile 
ei tehnice imediate cît şi prin ideile sale fundamentale, a exercitat 
o influență atît de mare asupra diverselor compartimente ale acti- 
vității sociale încît fără ea nici nu ne-am putea explica progresul 
istoric al omenirii. 

Influența pe care o exercită știința în epoca contemporană 
crește nemăsurat, ea devenind o însemnată forță de producţie, 
un factor hotăritor al mersului înainte al economiei şi culturii. 

Dacă la începutul secolului al XX-lea importanța socială a faptului 
ştiinţific nu era înțeleasă decît de spiritele cele mai clarvăzătoare, 
astăzi ea a pătruns adînc în conştiinţa publică și de aceea elabo- 

rarea unei politici eficiente privind cercetarea științifică si teh- 
nică a devenit unul dintre obiectivele principale ale majorități 
guvernelor. Pe bună dreptate sublinia tovarășul Nicolae Ceaușescu, 
secretarul general al C.C. al P.C.R., că «în competiţia științifică. 
internaţională se afirmă și mai puternic și devine mai 
bogată tara ai cărei cercetători reușesc să soluţioneze 
mai rapid problemele, să aplice mai iute concluziile do- 
bîndite». 

Faptul că cercetarea științifică se cere efectuată: cu o finalitate 
bine precizată, cu maximum de eficiență economică, pe o cale 
riguros fundamentată din punct de vedere logic a făcut necesară 
apariția unui nou domeniu de cercetare — scientica, adică știința 
despre știință. Scienticii îi revine sarcina, potrivit concepției 
iniţiatorilor si promotorilor ei, să asigure optimizarea procesului 
descoperirii ştiinţifice, îmbunătăţirea metodelor conducerii ei și 

aplicarea eficientă a rezultatelor dobindite. Omul (savantul, 
cercetătorul științific), societatea, într-o etapă dată a dezvoltării 
ei, caracterizată prin anumite instituții si relații sociale, și știința, 
adică materialul empiric şi teoretic acumulat istoricește, repre 
zintă factorii principali ai procesului ştiinţific care fac obiectul 
studiului scientologic. 

O analiză sumară a relațiilor dintre acești factori arată, mai întîi, 
că raportul ome-știinţă poate fi privit atît din punctul de vedere 
al miînuirii ştiinţei de către cercetător — și în acest caz scientica 
se învecinează în preocupări cu logica și metodologia ştiinţei —, 
cit și din punctul de vedere al asimilării de către cercetător a 
datelor fundamentale ale disciplinei sale de studiu, cuprinzind 
astfel probleme ale informaticii, ale pedagogiei creației știin- 
țifice etc. 

În al doilea rînd, între societate și știință se stabilește un raport 
bilateral, întrucit se referă atit la amprenta pe care o lasă știința 
asupra societății, asupra vieţii cotidiene a oamenilor, cit și la 
influența pe care societatea o exercită, la rindul ei, prin institu- 
țiile sale, în mod deosebit statul, asupra fenomenului ştiinţific. 
Tinind seama de cerințele izvorite din logica internă a evoluţiei 
ştiinţei, instituțiile guvernamentale se preocupă tot mai intens 
de perfecționarea structurii ei organizatorice, a metodelor coordo- 
nării și planificării cercetărilor ei, a găsirii unor căi și mijloace 
mai raționale în efectuarea cercetărilor şi în vederea aplicării 
oportune și eficiente a rezultatelor dobindite. 

Şi, în sfîrşit, trebuie subliniată o ultimă latură a triunghiului, 
dublul raport om-societate, care este studiat, pe de o parte, 
din punct de vedere al rolului social al omului de știință, al res- 
ponsabilității lui etice, al relației dintre lumea științei și viața 
socială, iar, pe de altă parte, din punctul de vedere al preocu- 
părilor unui anumit regim social-politic pentru pregătirea — 
instruirea si educarea — cadrelor de cercetare științifică, 


CONTROLUL 
INFORMAȚIEI ȘTIINȚIFICE 


Un profesor de istoria ştiinţei, J. de Salla Price, de la Universi- 
tatea Yale, arată că dimensiunile științei se dublează în medie 
între 7 si 15 ani. Numai în domeniul științific și tehnic numărul 
periodicelor a ajuns de la 1000 în 1850 la 10000 în 1900 şi la 
100 000 în prezent. După datele O.N.U., pe plan mondial se publică 
anual peste 30 000 000 de volume cu lucrări ştiinţifice, 50 000 de 
reviste științifice tipărite, cuprinzind cca. 5 000 000 de studii 
$i peste 250 000 de descrieri tehnice și dări de seamă asupra ma 
nifestărilor ştiinţifice (conferințe, congrese, colocvii). 

În contextul unei asemenea avalanşe de lucrări științifice, în 
condiţiile extinderii atit de accelerate a cimpului de cunoștințe 
se impune ca o necesitate de prim ordin organizarea rațională 
a fluxului de informaţii științifice, avindu-se în vedere ponderea 
pe care acestea o au în activitatea de cercetare. 

Deși contribuția informării si a documentării la eficiența eco- 
nomică a cercetării este în prezent destul de greu de stabilit din 
punct de vedere valoric, importanța lor în asigurarea organi- 
zării și conducerii competente a ştiinţei este unanim recunoscută. 
După unele date, timpul consumat de cercetători pentru infor- 
mare variază între 20 si 50% din timpul total. afectat cercetării. 
Evident că reducerea acestui timp consumat într-o muncă pre 
gătitoare ar aduce un efect binefăcător asupra capacității de in- 
venție ştiinţifică, sporindu-se timpul afectat muncii de cercetare 
propriuizisă. Se apreciază chiar că o informare necorespunză 
toare duce la scăderea potenţialului muncii intelectuale. Astfel 
se citează cazul Statelor Unite, ale căror cheltuieli pentru cerce 
tare au crescut de 4,5 ori în perioada 1950—1960, în timp ce ran- 
damentul obţinuţ a fost de numai două ori mai mare. 

Organizarea raţională a informării si documentării prin folo- 


sirea calculatoarelor electronice alcătuiește miezul noii disci- 
pline — știința informaţiei sau informatica. 

Metodele actuale de informare si documentare vizează să pună 
la dispoziția beneficiarului, în timp util, informațiile și docu- 
mentele de care are nevoie pentru problema în studiu. Se între- 
vede în mod deosebit folosirea pe scară mai largă a calculatoarelor 
electronice de mare gabarit, care stochează în memoria lor o canti- 
tate uriașă de informaţii ce pot fi regăsite selectiv prin utilizarea 
operaţiilor logice de căutare, identificare, confruntare, control, 
efectuate cu viteze de ordinul a peste un milion de operații pe 
secundă. Despre acest capitol se vorbește însă mai pe larg în 
articolul următor, 


RANDAMENT 
ȘI OPTIMIZARE ÎN ȘTIINȚĂ 


Întrucît esenţial în activitatea de creaţie ştiinţifică — care 
premerge activității industriale — este obținerea unui plus de 
informaţii, cu minimum de cheltuială energetică, în limite tem- 
porale convenabile, un domeniu important al scientologiei îl 
constituie tocmai problema optimizării cercetării. Valoarea 
informaţiei obținute este în funcţie de temeinicia ipotezelor 
emise. Şi, de aceea, e necesar să se acorde o atenție deosebită 
factorilor de care depinde veridicitatea acestora, şi anume: 
documentarea si informarea, precum și activitatea de descoperire 
a faptelor pe care se sprijină cercetătorul în formularea supozi- 
ţiilor științifice. 

O atenție deosebită în activitatea științifică trebuie acordată, 
așadar, documentării și respectării fazelor necesare cercetării; 
in această problemă trebuie să se țină seama obligatoriu, totodată, 
și de oportunitatea descoperirii, căci nu este indiferent dacă soluţia 
este realmente novatoare sau dacă ea reprezintă, raportată la 
nivelul mondial, o etapă depășită a cercetării. 

Un exemplu simplu privind modalitatea de abordare a pro- 
blemei optimizării activității științifice îl poate oferi analiza con- 
dițiilor de rentabilitate maximă a funcționării mașinilor de calcul; 
acestea sînt indispensabile oriunde este nevoie să se presteze un 
volum mare de muncă privind documentarea și să se efectueze 
calcule laborioase. Folosirea lor este rațională în orice domeniu 
în care ele oferă soluții mai rapid decit omul. Din comparaţia 
dintre rentabilitatea muncii efectuate de om și cea efectuată de 
mașină reiese faptul că, deși în cazul folosirii mașinii de calcul 
cheltuielile inițiale pentru amortizare sînt mai mari decît cele 
pentru acoperirea muncii manuale, în cele din urmă, munca efec- 
tuată cu ajutorul calculatoarelor este mai rentabilă, deoarece 
preţul ei total de cost, de la un anumit interval de timp înainte, 


este competitiv. 
* 


Angajatš într-o etapă nouă, superioară, a desăvirşirii con- 
strucției socialiste, România îşi îndreaptă eforturile în direcția 
dezvoltării pe mai departe a bazei tehnice-materiale a ţării prin 
„continuarea în ritm susținut a industrializării socialiste. 

În cadrul acestor eforturi, un rol de prim rang revine pro- 
gresului ştiinţific și tehnologic, precum si organizării și îndru- 
mării competente a cercetării ştiinţifice, elaborării unui plan de 
ansamblu diriguitor pentru folosirea rațională a potențialului 
material şi spiritual pe care-l posedă țara noastră. 

Consiliul Naţional al Cercetării Ştiinţifice, creat pe lingă Con- 
siliul de Miniştri, este instituţia guvernamentală căreia îi revine 
sarcina coordonării si îndrumării cercetării la diferite niveluri 
și planuri, în vederea sporirii eficienței muncii ştiinţifice pe an- 
samblul economiei naţionale. 

Axat pe ideea că între cercetarea fundamentală și cea 
aplicativă există o corelație dialectică, programul unitar de 
cercetare al C.N.C.S. reprezintă o încercare — luminată de o 
viziune realistă — de sincronizare a temelor curente de cercetare 
cu prevederile dezvoltării de perspectivă a economiei. Conţinutul 
tematic al programului a fost stabilit în mod realist, în funcție de 
posibilitățile materiale si financiare ale țării. În perioada de apli- 
care a programului — 1966—1970 —, fondurile destinate cer- 
cetării au sporit cu 44,8% față de anii 1961—1962, iar în 1970 
vor fi cu 67%, mai mari decit au fost în 1965. Totodată rețeaua 
de cercetare se va perfecționa, numărul cercetătorilor sporind 
cu 29,2%, față de 1965. 

«Orientind cercetarea ştiinţifică spre satisfacerea necesită- 
ţilor economiei naționale, a producției, trebuie să acordăm toată 
atenția — subliniază tovarășul Nicolae Ceauşescu — și cerce- 
tărilor din domeniul ştiinţelor sociale, precum și cercetării fun- 
damentale în fizică, chimie, matematică, biologie şi în domeniul 
spaţiului cosmic — toate acestea avind o mare importanţă pentru 
dezvoltarea științei în țara noastră, pentru dezvoltarea în general 
a societăţii». 


MÎNA DREAPTĂ 


A ȘTIINȚEI: CALCU 


cieze exact perspectivele pe care le oferă introducerea pe 
scară largă a calculatoarelor electronice în cele mai variate 
domenii de activitate în general şi în cercetarea ştiinţifică în special. 

Simpla însușire a unor aplicaţii actuale poate furniza o idee 
vagă, dar sugestivă. lată citeva dintre ele: calculatoarele electronice 
care se proiectează ele însele, care dialoghează prin spațiul cosmic 
cu ajutorul: sateliților artificiali, care desenează sau corectează 
desenele făcute de om, care tin evidenţa strictă a soldurilor, credi- 
telor etc.; calculatoare care urmăresc evoluția bolnavilor din 
spitale sub toate aspectele, ținind seama în mod obiectiv de toate 
problemele şi analizele acestora; calculatoare care controlează 
mersul trenurilor, avioanelor sau traficul rutier, care fac selecția 
candidaţilor pentru ocuparea unui anume post, alegîndu-l pe cel 
mai potrivit; calculatoare care stabilesc încă înainte de lansare 
traiectoria rachetelor și controlează apoi abaterile traiectoriei 
reale față de cea calculată; calculatoare care stochează în memorie, 
clasifică, prelucrează şi furnizează la cerere informații documentare 
ştiinţifice etc. 

Profilind, într-un anume mod, articolul de față în funcție de 
cerinţele temei puse în dezbatere — Scientica —,ne propunem 
să începem cu această din urmă aplicaţie, informatica ca știință a 
informaţiei, neputind exista fără ajutorul calculatoarelor. 


A r fi, desigur, foarte greu, dacă nu chiar imposibil, să se apre- 


ENCICLOPEDIE... ELECTRONICĂ 


În articolul anterior s-a vorbit de marea cantitate de informaţie 
vehiculată în paginile a zeci şi zeci de mii de publicaţii ştiinţifice, 
de specialitate, de comunicări prezentate la congrese şi conferințe 
naționale si internaţionale. Este de la sine înțeles că, într-o atare 
situație, organizarea rațională a fluxului informațional nu mai poate 
fi înfăptuită decît pe cale electronică, folosind în acest scop calcula- 
toarele. 

Memoria unui calculator poate fi utilizată pentru stocarea unei 
mari cantități de informaţie, Aceste date pot fi folosite nu numai 
de către calculatorul respectiv, ci și de alte calculatoare cu care 
acesta este interconectat. Se înfăptuieşte astfel posibilitatea de 
transmitere, de vehiculare a informaţiei științifice la mari distanţe, 
folosind în acest scop legăturile radio și sateliții artificiali O astfel 
de legătură s-a stabilit pentru prima dată în 1962 — prin interme- 
diul unui satelit artificial al Pămîntului TELSTAR-— între centrele 
de calcul din Franța și S.U.A., între două calculatoare de tip IBM 
1401. În felul acesta.se întrevede posibilitatea utilizării unui calcu- 
lator cu o memorie uriașă, înmagazinind toate informaţiile cores- 
punzătoare unei enorme enciclopedii, care poate fi ţinută prompt 
la zi cu progresele științei, calculator legat prin intermediul unor 
sateliți artificiali cu centre de calcul mai mici răspindite pe suprafața 
Pămîntului şi de la care se pot obține la cerere informaţiile dorite 
din orice domeniu. 

Deocamdată utilizarea calculatoarelor electronice în serviciul 
documentării face progrese rapide si prezintă perspective deose- 
bit de largi. Astfel, în Statele Unite, la Biblioteca națională Bethesda 
se poate furniza în citeva secunde orice articol din 2 400 de perio- 
dice medicale. 


Ing. AL. POPOVICI 


Creşterea vertiginoasă a literaturii tehnice-ştiințifice utilizată 
pe larg în documentarea pentru cercetare sau proiectare ridică 
dificultăţi care nu pot fi soluționate practic decit prin utilizarea 
intensă a calculatoarelor electronice. Adesea este mai dificilă 
găsirea unui articol de specialitate decit cercetarea pentru a regăsi 
rezultatele publicate în acel articol. Dar utilizarea calculatoarelor 
în documentare ridică două categorii de probleme: 

— evitarea «aglomerației» la intrare, unde se introduc infor- 
maţiile ce urmează a fi stocate, precum şi «digestia» unei cantități 
cît mai mari de informaţie; d îi 

— asigurarea unei furnizări rapide la cerere a informaţiilor 
acumulate, eventual chiar de la distanță. 

În aceste condiții însăși păstrarea documentelor primare care 
furnizează informaţiile constituie o problemă datorită volumului 
lor important. O metodă de soluţionare constă în utilizarea microfil- 
melor. Astfel, pe un film de 30 de metri se pot înregistra circa 
120 de rapoarte tehnice cuprinzind rezultatele cercetărilor ştiin- 
ţifice. Colecţia pe un an a unei reviste poate fi reprodusă pe un 
microfilm care încape într-un pachet de țigări. 

Circuitul materialului documentar în vederea stocării sale este 
următorul: 

— se elaborează cite un rezumat al fiecărui articol, în care se 
pun în evidență cuvintele-cheie care apar: de exemplu, numele 
autorului, anul apariţiei, domeniul din care face parte problema 
tratată, precum și o serie de termeni uzuali care apar în articol; 

— fiecărui cuvint-cheie i se asociază cite un număr «Cod» 
care se introduce în memoria calculatorului electronic; 

— la cerere, indicindu-se codurile care interesează, calcula- 
torul indică microfilmele pe care sînt reproduse articolele ce con- 
tin cuvintele căutate sau, eventual, asociaţiile lor. 

Este evident că selecția unor documente scrise se poate înlocui 
cu ușurință prin selecția unor porțiuni dintr-o bandă magnetică 
similară celei de magnetofon. În acest caz, înregistrînd pe bandă 
diverse cuvinte, prin alegerea lor potrivită, calculatorul poate 
răspunde verbal, într-un difuzor, la întrebări formulate prin inter- 
mediul unei mașini de scris. Oricit ar fi de surprinzător la prima 
vedere, acest lucru se poate realiza relativ simplu dacă în locul 
benzilor se folosesc pentru înregistrare discuri magnetice. 


PROIECTARE PE CALE ELECTRONICĂ 


În fiecare din activitățile menționate la început calculatorul 
poate fi determinat să efectueze rapid și precis o activitate care de 
multe ori intervine pe parcursul unei munci de cercetare stiinti- 
fică. Nu este de mirare deci faptul că din ce în ce mai mult calcula- 
toarele devin un auxiliar de neînlocuit al oamenilor de ştiinţă. 

Este știut faptul că proiectarea unui dispozitiv sau agregat 
nou nu este în întregime o muncă de creaţie. Circa 20%, din timpul 
afectat acestei operații reprezintă un timp consumat în mod creator, 
pentru obținerea soluției optime sub formă generală, precum și 
pentru stabilirea unor linii directoare. Restul de 80% este afectat 
calculelor de detaliu, care pot conduce uneori la concluzia că 
soluția adoptată în mare nu funcţionează în detaliu, situaţie în care 
totul, sau aproape totul, trebuie luat de la început. Evident, cal- 


culele de detaliu se pot tace în principiu cu orice . dispozitiv de cal- 
culat, eventual chiar cu hirtia şi creionul. Utilizarea unui calcu- 
lator electronic aduce însă în proiectare ceva mai mult decit simpla 
rapiditate de desfășurare a calculelor. Utilizarea aceasta se face 
deosebit de eficient in munca de proiectare a unor noi calculatoare 
și are loc după cum urmează: 

— analiza prealabilă, înainte de construcţie, pentru a determina 
configuraţiile funcționale optime, adică o simulare a părților noului 
calculator cu ajutorul unui calculator mai vechi; 

— proiectarea de detaliu a circuitelor care constituie elemente- 
le de bază ale calculatorului şi alegerea valorilor optime pentru 
parametrii elementelor componente ale acestor circuite. În cazul 
utilizării circuitelor imprimate se stabileşte chiar configurația 
acestora; š 

— furnizarea documentaţiei de execuţie, precum si a progra- 
melor de bază necesare în soluționarea unor probleme mai frec- 
vente. 

Pe această cale se obține o reducere simţitoare a prețului de 
cost, se face o analiză detaliată a soluţiilor posibile şi se obține certi- 
tudinea că soluția adoptată este cea mai bună, se ridică nivelul de 
utilizare a proiectantului uman care soluţionează numai problemele 
de principiu, fiind scutit de o muncă extenuantă, se măreşte con- 
siderabil viteza de proiectare şi se obține simultan documentația 
tehnică de execuţie şi exploatare. 

În ultimul timp calculatoarele electronice au fost prevăzute 
cu dispozitive care permit o legătură mai rapidă cu operatorul cu 
care colaborează. Printre acestea se numără si «creionul optic». 

Acest dispozitiv permite o introducere şi o extragere foarte 
rapidă a informaţiilor pe o cale extrem de comodă și familiară pentru 
om. Este vorba de un ecran similar celor din televizoare, pe care 
se poate desena cu ajutorul unui creion prevăzut cu un tub foto- 
electric. Desenele trasate pe acest ecran sint introduse în memoria 
calculatorului, care le prelucrează în vederea obținerii unor anu- 
mite rezultate dorite de om. Astfel calculatorul poate furniza 
gata trasat grafic rezultatele unor măsurători introduse în memoria 
sa,poate desena unele piese ale căror cote principale au fost furni- 
zate în prealabil, poate corecta desene pe baza unor norme stabilite 
etc. Spre exemplu, un proiectant desenează o piesă care urmează 
a fi realizată dintr-un anume material. Calculatorul corectează 
desenul, indicind regiunile în care piesa s-ar putea rupe, materialul 
fiind suprasolicitat. De asemenea permite ştergerea unor porțiuni 
din desenul inițial și redesenarea lor, iar dacă se doreşte furnizează 
desenul iniţial care s-a păstrat în memorie. 

Odată furnizate datele necesare, calculatorul poate desena 
diagrama unei structuri atomice,planul unei locuinţe sau un por- 
tret. 


CALCULATORUL RECUNOAŞTE IMAGINILE 


Printr-o programare convenabilă, calculatoarele sînt capabile 
nu numai să restituie informații acumulate, ci să și prelucreze aceste 
informaţii. Un exemplu tipic îl constituie operația de recunoaştere 
a imaginilor. Fiind date o serie de imagini, apare adesea necesita- 
tea de a preciza dacă o imagine nouă este identică sau apropiată 
cu una din ele. Această operație apare, spre exemplu, la identifi- 
carea amprentelor digitale. În acest caz imaginea se reproduce pe 
o rețea de linii verticale si orizontale prin fotografiere. Apoi se 
analizează succesiv unghiurile pe care liniile amprentelor le fac 
cu aceste linii verticale și orizontale. Aceste unghiuri sînt introduse 
în calculator cu ajutorul unui dispozitiv optic de analiză care 
explorează succesiv de la stînga la dreapta si de sus în jos imaginea 
amprentei. În felul acesta pot fi introduse în calculator toate datele 
cu privire la toate categoriile de amprente disponibile, iar o am- 
prentă nouă poate fi clasificată, stabilindu-se cu care din amprentele 
Înregistrate seamănă mai mult. 

În toate aplicaţiile descrise ma! sus, caiculatorul electronic 
joacă rolul elevului care odată instruit poate executa o serie de 
operaţii pe cont propriu. Nu poate fi însă neglijată prezența cal- 
culatoarelor în procesul de instruire al elevilor, caz în care cal- 
culatorul joacă rolul unui pedagog, dacă nu chiar al unui profesor. 


În adevăr, pe zi ce trece capătă răspindire metodele de învățare 
programată, în care se pot folosi calculatoarele electronice. 

În acest caz între calculator şi elev are loc un dialog care se 
desfăşoară pe baza programului introdus inițial în calculator si în 
funcție de răspunsurile pe care elevul le dă. N acelasi timp, calcu- 
latorul apreciază numărul de răspunsuri corecte și deci poate 
stabili obiectiv calificativul corespunzător. 

Desigur, pentru fiecare din aplicațiile amintite mai sus se pot 
da detalii care să conducă la cite un articol separat. Totuși, o ima- 
gine de ansamblu poate fi de asemenea utilă pentru a aprecia just 
rolul și mai ales perspectivele pe care le deschide utilizarea pe 
scară largă a calculatoarelor electronice în ştiinţă. 


INCURSIUNE ÎN DEMOGRAFIE... 


Calculele specialiștilor Naţiunilor Unite arată că în perioada 
1750—1960 dublarea populației mondiale a avut loc la fiecare 
100 de ani, în timp ce astăzi se prevede ca un astfel de proces să 
se petreacă în următoarele patru decenii ce ne mai despart de 
anul 2000. 

lată redată mai sugestiv estimarea populației mondiale (în 
milioane de locuitori). 


Anul 1780......................... 750 
n» 1800................. ..... ... 960 
m 1880......................... 1 240 
, 1900.......................... 1 650 
. 1900.... 9... E satu. pipe 2 990 

9000.......... meta e 7.2... ... 5 965 


7415 milioane de locuitori — nivelul cel mai ridicat, dacà s-ar 
continua tendinţa actuală — și 5 965 de milioane, intr-o perspec- 
tivă mijlocie. 

În anii postbelici, odată tu creșterea populației, s-a mărit si 
raportul de urbanizare: în țara noastră, în ultimul deceniu, popu- 

Dacă primul cuplu uman ar fi apărut odată cu era noastră 
și dacă populația ar fi crescut în ritmul actual, dublindu-se 
la fiecare 40 de ani, populația Terrei ar fi astăzi de 250 000 ori 
mai numeroasă; un oraș ca Parisul ar avea 1 500 miliarde de 
locuitori, iar o țară ca Japonia 25 000 miliarde de locuitori, 
adică... 65 de locuitori/m? (cum menționează publicaţia 
U.N.E.S.C.O. «Le Courrier» nr. 2/1967). 

Faţă de creșterea fără precedent a populației marilor aglo- 
merări urbane, în fața realizatorilor de locuințe se ridică 
probleme tot mai dificile și complexe, impunindu-se rezol- 
vări originale si variate pentru utilizarea cit mai judicioasă 
a spatiilor. Apar tot mai des soluții cu adevărat revoluţionare, 


care tind să moditice înseși concepţii! 
modul de alcătuire a er d eg A cdi Bu. 


; 
- 


p 


T, 
Fj 


l 
' 
i 
1 
À. 
b. 
: 
b. 
b. 


$ 


lația urbană a crescut cu 1 831 000 de locuitori, iar cea rurală 
a scăzut cu 215 000. Cu toată creşterea relativ rapidă a populaţiei 
urbane, ponderea ei, de 38,2% din totalul populației, este redusă 
în Ropparatie cu alte țări (Cehoslovacia — 59,7%; U.R.S.S. — 
ps olonia — 49,4%; R.P. Bulgaria — 45,3%; R.P. Ungară — 

O serie de aspecte interesante se remarcă și în ceea ce privește 
formarea orașelor, care au crescut în ritmuri diferite, în funcţie 
de principalele lor activități economice. Deosebit de rapid s-a 
dezvoltat mai ales Capitala țării; în 1831 populaţia orașului Bucu- 
rești era de 58 794 de locuitori (cit Piteștii de astăzi), în 1859 de 
121 734 (cit Aradul de astăzi), iar la sfîrşitul secolului al XIX-lea 
(1899) a ajuns la 282071. După ultimul recensămint din 1965, 
numărul locuitorilor — 1 382 239 — ai orașului București îl si- 
tuează pe locul 9 între capitalele Europei şi pe locul 25 între capi- 
talele lumii. 

Ritmul rapid de urbanizare a populației indică deosebita impor- 
tantë ce trebuie acordată construcției planificate a locuinţelor, 
astfel Incit acestea să poată asigura o cit mai mare densitate de 
locatari pe unitatea de suprafață. Astăzi constructorilor și arhi- 
tecților lÍ se cere să fie nu numai tehnicieni, dar și sociologi, 


FUNCTIONAL 


Ing. ILEANA V. SUCIU 


1. Bloc cu destinație com- 
piexă în curs de execuție la 
Napoli. 


2. «Oraş-grădină» pe vertica» 
lă (Madrid). 


3. Ansamblu cu forme libere 
folosind elemente prefabrica- 
te. În stinga: secțiune prin «stu. 
pul» locuibil. 


știut fiind că locuința acționează atit asupra organismului și 
comportării demografice, cit și asupra psihologiei individuale 
sau colective. 


-$I ÎN STATISTICA LOCUINȚELOR 


Comisia economică a Naţiunilor Unite a publicat în cel mai 
recent studiu statistic o situație comparativă a locuințelor din 
principalele țări ale Europei și din S.U.A. Aceste date permit 
comparații interesante între situația diferitelor țări. 

Astfel, cel mai intens ritm de executare a construcţiilor de 
locuințe este înregistrat în U.R.S.S. (tabelul 1), în timp ce țara 
cu cea mai ridicată densitate a construcțiilor este Belgia (tabelul 
2), unde pentru 1 000 de locuitori există 1 605 m? suprafață locui- 
bilă. Interesante sint și datele statistice în ceea ce privește pro- 
centul de locuințe individuale față, de locuințele grupate în an- 
sambluri sau blocuri de locuit, Anglia ocupind primul loc (ta- 
belul 3), sau datele arătind mărimea medie a unui apartament în 
diferitele țări (tabelul 4). 

Spre a putea satisface ritmul rapid necesar realizării unui 
mare număr de locuințe, ținind totodată seama de dorințele 
individuale, în multe țări s-a adoptat o soluție ingenioasă: s-au 
studiat mai multe tipuri de suprafețe locuibile de bază în care 
nu au fost prevăzute decit amplasamentele spațiilor deservite de 
instalaţii: baia, bucătăria, W.C. etc. S-a urmaru ca acestea să tie 
grupate în acelaşi loc, de obicei în centrul suprafeței locuibile. 
Spaţiul rămas nu a fost compartimentat în încăperi distincte, 
ci, fiind prevăzut cu pereți despărțitori mobili, a fost livrat ca o 
singură suprafață pe care fiecare să şi-o poată amenaja după 
dorințe și necesități. Adeseori compartimentarea s-a realizat 
chiar prin mobile, acestea dobindind astfel în afara rolului lor 
funcțional! si o mai complexă integrare în locuințele respective. 

Celulele de bază pot fi grupate în ansambluri, blocuri, turnuri 
etc. — fie după sistemul clasic, adică prin suprapunere, fie dis- 
puse după diverse alte scheme constructive care să individua- 
lizeze o linie modernă pentru întregul cvartal. 

Această grupare apare ca o consecinţă a concepțiilor moderne, 
care urmăresc realizarea unei locuințe cit mai individualizate, 
integrată însă în cadrul unui ansamblu colectiv. Beneficiind de 
toate avantajele unor locuințe grupate în mari ansambluri, apar- 
tamentele moderne trebuie astfel dispuse, în raport cu cele înve- 
cinate, încit să nu se deranjeze reciproc și să ofere cit mai multe 
din avantajele locuinţelor individuale. 


POLISURI MODERNE 


În vederea asigurării unei densități cit mai ridicate în marile 
centre urbane, unde spațiile libere pentru construcții devin din 
ce în ce mai restrinse și mai scumpe, dezvoltarea pe verticală 
a orașelor apare ca o tendință tot mai justificată. Gruparea con- 
comitentă a locuințelor, a serviciilor social-culturale și comerciale 
în același bloc-turn ti conferă acestuia o viață autonomă, realizind 
o variantă modernă a orașului-cetate, polisul din antichitate, 
dezvoltat de astă dată pe verticală. În acest mod s-a ajuns la 
Chicago chiar pină la densități de 2 500 locuitori/ha. 

În centrul Madridului a fost, de asemenea, începută construcția 
unui ansamblu alcătuit din două blocuri-turn, concepute ca o 
deosebit de interesantă orbanizare pe verticală a spațiului. 
Autorul a urmărit crearea unui oraș-grădină vertical realizat 


4. Din prefabricate se pot 
construi ansambluri de lo- 
cuit imitind jocurile cu cu- 
buri practicate de copii. 
Din aceleasi elemente, de- 
osebit dispuse, se reall- 
zează și diferite forme (5 
şi 6) 


prin libera suprapunere a suprateţelor de locuit necomparti- 
mentate, suspendate articulat de stilpii construcției. Aceștia 
grupează în interiorul lor atit circulațiile verticale, cit și toate 
instalațiile, delimitind totodată o serie de spații verzi interioare 
construcției. În continuarea fiecărui apartament, ieşind în afara 
perimetrului construcției, ca și deasupra clădirii, au fost pre- 
văzute largi spaţii pentru terase, astfel încit întreaga construcție 
se aseamănă cu o grupare de uriaşe piedestaluri pentru flori, 
terminate la partea superioară prin glastre. Deasupra etajelor 
de locuit au fost amenajate pe două niveluri: un restaurant, 
o creșă, un ansamblu comercial, o cofetărie, o adevărată grădină 
suspendată cu piscină. 

O altă soluție tot atit de originală este în curs de realizare la 
Napoli: aici se înalță un bloc care încearcă să realizeze inter- 
penetrarea elementelor celor mai diferite destinaţii ca: birouri, 
locuințe, diverse servicii etc., într-un tot organizat. 

Pe verticală birourile și echipamentele ocupă nivelele inferioare, 
locuințele pe cele intermediare, iar restaurantul, barul si diverse 
alte servicii pe cele superioare. Toate se grupează în jurul anumitor 
puncte fixe determinate de amplasarea ascensoarelor, a utilajului 
tehnic si a diverselor echipamente. 

La noțiunea tradițională de suprapunere a construcțiilor desti- 
nate fiecare unui program specific, această construcție opune 


concepția unitară a unui imobil polifuncțional organizat. Un 
îndrăzneț studiu plastic traduce în faţadă volumele diferitelor 
programe. 

n R.F. a Germaniei, la Hanovra, a fost elaborat un proiect 
de clădire de locuit care încearcă și soluționarea lipsei de spațiu 
pentru parcarea autovehiculelor. Nucleul central al acestei clădiri 
cu 9 etaje este un turn cuprinzind spaţii de parcare pentru mașinile 
locatarilor apartamentelor din jurul turnului; la boxele de parcare 
se poate ajunge direct de la fiecare etaj. Spațiile din interior 
sint astfel amenajate încît la o construcție adăpostind 77 de 
apartamente și 15 localuri comerciale la parter sint prevăzute 
192 locuri de parcare. 


CHIMIA MOLECULELOR... LOCUIBILE 


Tot o soluție a centrelor extrem de aglomerate o constituie 
gruparea locuințelor în formă de piramidă, alcătuind un conglo- 
merat heterogen de locuințe. Soluția exemplificată la Expo !'67 
de la Montreal găsește actualmente o aplicare pe scară mai 
redusă si la Skoplje. 

Sub formă de proiect apare si o altă deosebit de interesantă 
idee: suspendarea locuinţelor şi chiar... suspendarea orașelor. 
Astfel, din lipsă de spațiu se recurge — pentru moment numai 
teoretic — la ideea unui oraș ale cărui clădiri sint suspendate 
de o uriaşă rețea de cabluri puternic ancorate în teren, numai 
circulaţiile auto răminind la nivelul solului. De altfel un proiect 
de acest gen a fost pus la punct de arh. Yona Friedman pentru 
orașul Paris. 

În cartierele noi în curs de sistematizare, unde se mai găsește 
încă suficient spaţiu de extindere a noilor clădiri, acestea se întind 
sub forma unor lanţuri-catene ramificate. Profitind la maximum 
de toate neregularitățile terenului spre a crea un ansamblu cit 
mai puțin monoton, noile construcţii se ramifică sau șerpuiesc 
pe mari lungimi: întocmai ca în chimia organică, unde catenele 
cresc, prin adăugarea de noi molecule, de îndată ce găsesc un 
mediu prielnic. 

Gruparea rațională a locuințelor în ansambluri și microraioane 
moderne, cu circulaţia auto situată la margine și numai cu cir- 
culație pietonală interioară, cu spaţii de parcare subterane şi 
cît mai multe spații verzi în interior — aceasta pare a fi tendința 
viitoarelor ansambluri care încă se pot dezvolta pe orizontală. 

În orice caz, indiferent dacă dezvoltarea viitoarelor oraşe — 
din lipsă de spațiu — va fi pe verticală în centrele foarte populate 
sau pe orizontală în noile cvartale în curs de dezvoltare, orien- 
tarea generală pare să rămînă aceeași: ansambluri polifuncțio- 
nale. Acestea urmează să grupeze în interiorul aceleiași clădiri 
sau ansamblu de locuințe toate serviciile Social-culturale sau 
comerciale necesare bunei deserviri a comunității omenești ce 
o locuiește, realizind unităţi de sine stătătoare... polisuri moderne. 


Tabela 1 


RITMUL ANUAL DE EXECUTARE 
A LOCUINȚELOR 


Tabela 3 


LOCUINȚE UNIFAMILIALE 
(INDIVIDUALE) 


Unităţi % 
locative/ din totalul 
Tara 1000 de Tara locuințelor 
locuitori construite 
RERO IROD IPEE 11,7 A ceea l. ......: 87 
S Sodiq asa done sous 10,1 2. Portugalia............ 70,5 
Ei Al pa TA APERE 10 CE s CABS ARIA t Ta 68,3 
0: PO00r.s............ 9,9 + m sess 66,2 
CRUA Tseri 8 E te maia peona 40,7 
i E T 7,2 e LETT 34,9 
pi A a ies s ard stina 7⁄4 7, ON0G8............... 31,9 
8. Franța-Olanda ....... 6,8 
ŞIR S.C A A... 6,6 
195 7 T da re 5,9 Tabela 4 
W.P... si... 5,8 
1 E E ss. cie 5 MĂRIMEA MEDIE 
| Z PRR A hasa 4,7 A LOCUINȚELOR 
14, Irlanda .............. 2,4 
Numărul 
mediu de 
Tabela 2 Tara camere 
al unui 
DENSITATEA LOCUINTELOR apartament 
mà suprat U.R.S.S. si tările socia» 
construità liste europene si 
Tara 1 000 de Finlanda .............. 2 
locuitori Franța, 
Suedia à 
Austria ........ |. 
1. Belgia 
2. S.U.A... 29,5% 
3. Anglia din tota 
4. Elveţia locuinţe 
5. Oland construite ....... 3 
6. R.F.G.. R.F.G. 
7. R.S.C.s. 31% 
8. Spania din tota! 
9. Franța.. ocuinte 
10. Italia ... câmetrulte: ,. U. u. a 4 
G UP S e Belgia, Danemarca 
R.P.P. Elvefíig................. 4 
12. R.P.U.?. S.U.A., Anglia, 
R.S.R. Belgia, Olanda ......... 5 


„omul '«cel mai adinc din lume», va încerca în vara 
ahului 1968 o pasionantă cercetare oceanografică, 


care cOnştă dintr-o expediție la bordul unui mezo- 
PIG D scaf, timp te 40 zile, în apele curentului Golfstream, 
la o adincimede 200—600 m. 

Ideea construirii unui mezoscaNprezintă un dublu interes — nu 
numai de a cobori la adincimi mari, fapt ce presupune sfere capabile 
să reziste la presiuni de 1 000—1 200 kgjem? —, dar să și poată rămîne 
la adîncimi mijlocii (de aici şi numele său)'pentru observaţii de durată 
mai lungă. Primul mezoscaf, construit la Monthy lingă Bex, pe malul 
lacului Leman, a putut ti văzut la Expoziţiainationaiă din Lausanne. 
Era realizat în scop turistic. Al doilea va perħņite prima călătorie de 
acest fel în «inima» curentului oceanic, de-a lângul coastei Americii 
de Nord, de la Florida pînă la Noua Scoţie (vezi wchita). 

Batiscaful se deosebeşte In construcție de mâzoscaf; primul este 
destinat pentru coborire și urcare, al doilea trebuie să se menţină în 
echilibru sub apele oceanice, de aceea principiul dé bază este cu totul 
diferit si de al unui submarin obișnuit. | 

Mezoscaful PX-15, construit de Jacques Piccard cu dolaborarea firmei 
americane Gruiman, va putea pluti timp de săptămîni fără să cheltuiască 
energie, fără să facă zgomot, lăsîndu-se antrenat în ritmul de înaintare 
al curentului. În felul acesta el va fi cuprins în viață submarină, fără 
să o tulbure, dînd posibilitatea să fie studiat unulldintre cele mai 
grandioase fenomene, Golfstreamul. Acest uriaș fluviu pe ocean ce 
dează în fiecare secundă citeva miliarde de calorii pejcoastele de nord 
şi de vest ale Europei, îndulcindu-le clima. | 

Mezoscaful PX-15 are o lungime de 14,75 m, un diametru de 3,15 m 
şi o înălțime de 6,10 m. Greutatea este de 130 de tone şi poate atinge 
o viteză maximă de 5 noduri. Mezoscaful se poat scufunda pînă la 
1 200 m adincime. / 

Prin cele 29 de ferestre ale acestui aparat, cu o deschidere de 15 cm, 
se va putea privi în lumea întunericului, luminată în exterior de 70 de 
proiectoare de 500 și 1 000 de Waţi. / 

Călătoria, prin rezultatele ce se vor obțing, prezintă o deosebită 
valoare ştiinţifică. Echipajul, condus de Jacqyes Piccard, este alcătuit 
din doi tehnicieni elvețieni și trei cercetățâri americani: un oceano- 


graf, un naturalist şi un acustician. Aceştia trebuie să facă cercetări 
cu privire la variația vitezei curentului la diferite adincimi, asupra 
temperaturii apei la suprafață și în agincime etc. Desenul publicat de 
noi înfățișează un profil transverșdl prin Golfstream, lingă Florida, 
la Forth Pierce. El ilustrează yafiaţia vitezei care la suprafață este 
de 240 cm/secundă, în timp ce4£ 600 m adincime este de numai 20 cm/se- 
cundă. Se remarcă și disipâtria profilului. asemenea unel văi terestre. 
Temperatura la 200m este de 15—17%, dar mult mai rece la vest și 
mai caldă la estafa încit în larg de Forth Pierce (Florida), pe distanță 
de 80 kmm6ă se schimbă de la 9 la 20°. 

Viteza de curgere a curentului nefiind uniformă pe toată lărgimea 
curentului, se consideră că mezoscaful PX-15 va fi abătut din drum 
înspre partea de est a curentului. Se apreciază astfel că va fi necesară 
utilizarea motoarelor timp de o oră pe zi, pentru orientarea aparatului 
spre vest. Neprevăzutul poate avea și el influență asupra modificării 
traseului, astfel încît, după cum afirmă Jacques Piccard, mezoscaful 
va fi secondat la suprafață de un vas cu care va fi permanent în legătură. 
Comunicarea dintre mezoscaf si nava de suprafață se va face prin inter- 
mediul unor bile strălucitoare din aluminiu, de 12 cm în diametru, 
care vor conține mesaje, documente, filme ştiinţifice etc. 

Această strinsă legătură pune în evidență si un aspect paradoxal. 
Viteza curentului variind de la suprafată în adincime, mezoscaful, la 
adincimea de 200 m, va tı antrenat de curent cu o viteză de 2 noduri, 
în timp ce vasul escortator va fi antrenat cu viteza de 4 noduri (viteza 
de la suprafață a curentului). De aceea, pentru a se menține deasupra 
mezoscafului, nava de suprafață va trebui să meargă, antrenată de 
motoare, Împotriva curentului cu o viteză de 2 noduri. 

Între alte obiecțive principale de cercetare ştiinţifică vor fi si acelea 
îndreptate spre studierea planctonului, a faunei marine, cercetări de 
acustică submarină, favorizate de liniştea în care va pluti mezoscaful. 

Cercetarea planctonului prezintă un deosebit interes. Este ştiut 
că planctonul urcă noaptea spre suprafața apei, iar dimineața coboară 
pînă la adîncimea de 300 m. Posibilitatea de a se lua probe de plancton 
cu un dispozitiv special adaptat mezoscafului de la asemenea adincimi 
va fi de un real folas observațiilor științifice. Cercetările se vor îndrepta 
și spre lumea deosebită a animalelor marine — uriașele caracatițe, 
rechini, toni etc. Privitor la studiul acusticii submarine, pornind de la 
platforma marină pînă în regiunile abisale, va fi un prilej de identificare 
și diferențiere a zgomotelor reale submarine de cele artificiale create 
de nave. 

Fără îndoială că varietatea și bogăția datelor ştiinţifice culese timp 
de 40 de zile în prima călătorie proiectată vor da răspunsul multor 
probleme, nelămurite încă, legate de unul dintre fenomenele naturale 
complexe, cum este sistemul Golfstream. 


CORNELIA DRAGOMIR 


Pentru cititorul neavizat, «automatul TV» 
ar însemna un sistem de luat și transmis 
vederi, lucru ce, în realitate, nu corespunde 
întocmai. Pentru a putea înțelege mai clar 
ce este «automatul TV», să plecăm de la un 
exemplu. 

Să admitem că în legătură cu o instalație 
de transportare pe bandă (conveier) a unor 
piese se pune problema observării detaliilor 
pieselor transportate si a numărului lor. 
Cel mai simplu mod de rezolvare a proble- 
mei, dacă este necesară numărarea, este dat 
de folosirea unui sistem electromecanic 
de contacte care se închid (de cite ori piesa 
trece pe bandă) și a unui numărător asociat. 
La fiecare piesă care trece, numărătorul 
lucrează si indicația sa crește cu o unitate. 


Procedeul descris nu este sigur, fiindcă 
la oarecare vibrații pe bandă contactele se 
pot închide şi numarătorul numără fals. 
De asemenea, uzura contactelor mecanice 
este mare și durata de funcționare este 
mică. Din acest motiv, dacă dorim un dis- 
pozitiv mai sigur în funcţionare, se foloseşte 
un sistem care să nu aibă contact nemijlocit 
cu piesele de numărat. Un astfel de sistem 
nu poate fi înfăptuit decit cu ajutorul releu- 
lui fotoelectric. Dacă de o parte a benzii se 
pune o sursă de lumină şi de cealaltă un 
fotoelement sau o fotorezistenţă, la trecerea 


Ing. CONSTANTIN ȘERBU 


fiecărei piese printre ele apare o variație 
de flux luminos care produce la iesirea,ele- 
mentului fotosensibil un impuls electric 
înregistrat de un numărător. Aceste relee 
fotoelectronice sînt foarte răspindite și se 
folosesc curent în sistemele de semnalizare 
automată, control si reglaj. 

În situaţii mai complicate, dictate de cerin- 
tele cercetării științifice sau ale aplicaţiilor 
tehnice în diverse domenii, releele fotoelec- 
tronice nu mai pot satisface exigenţele din 
cauza posibilităților lor limitate. Astfel, 
în cazul exemplului de mai sus, dacă se 
doreşte şi obținerea unor detalii privind 
piesa interceptată, ar trebui să fie utilizate 
un mare număr de relee fotoelectronice sau 
un traductor lumină-semnal electric, adică o 
cameră de TV. Cu ajutorul acesteia se poate 
determina conținutul unei imagini, alături 
de observarea dimensiunilor sau numărului, 
se poate determina distribuția de culoare 
sau de temperatură pe suprafața obiectului 
sau în instalații mai complicate, se poate 
«citi» sau «recunoaște» obiectul prin toate 
detaliile sale (culegerea textelor sau sor- 
tarea scrisorilor la poştă). 

În cele descrise se remarcă situaţiile în 
care imaginile ce trebuie observate se carac- 
terizează prin complexitatea lor, respectiv 
prin bogăţia de informaţii pe care le conţin. 


Prin asocierea unei instalații de luat vederi 
cu un dispozitiv, care înregistrează automat 
observaţiile date de prima și, eventual, 
le foloseşte pentru comanda sau reglajul 
sistemului pus sub supraveghere se obţine 
«automatul TV». 

Înlocuirea unui releu fotoelectronic cu 
un «automat TV» este dictată totdeauna în 
primul rind de existența unui conținut mare 
de informaţie. În alte cazuri se face înlocuirea 
din cauza cerințelor de măsurare foarte 
precisă (de exemplu, la determinarea dia- 
metrului unor sîrme foarte subțiri, la lami- 
noarele de sirmă). 


STRUCTURA UNUI 
«AUTOMAT TV» 


Un «automat TV» poate lucra cu «imagini» 
formate în spectrul radiaţiilor vizibile, ultra- 
violete, infraroșii, Roentgen, aceasta depin- 
zînd de felul cum este realizată «iluminarea» 
obiectului supus analizei. 

Față de instalațiile de televiziune obiş- 
nuite, instalațiile TV din cadrul automatelor 
prezintă asemănări, dar au deosebiri impor- 
tante. 

Fireşte, nu există prea mari deosebiri 
în ceea ce privește transmiterea semnalelor, 
traductorul fiind bazat pe acelaşi principiu 
ca si în televiziunea obișnuită. Astfel, un 
tub videocaptor de tip cunoscut realizează 
pe un element fotosensibil formarea unei 
imagini electronice corespunzătoare ima- 
ginii reale, imagine ce este analizată electro- 
nic, obținindu-se astfel la ieșire un semnal 
electric. 


Deosebirea esenţială față de sistemele TV 
obişnuite constă însă în aceea că schema 
electrică, care urmează traductorului reține 
din imagine numai acei indici care sînt nece- 
sari la rezolvarea unei anumite probleme 
concrete. Au loc aici o sortare și o prelu- 
crare specială a detaliilor imaginii. Semnalele 
electrice ce poartă informaţia privitoare 
la parametrul de imagine considerat sînt 
folosite, în cadrul «automatelor TV», pentru 
controlul automat și comandă. 

În general, un «automat TV» (fig. 1) con- 
ține o instalație de cartare de imagini com- 
pusă din sistemul optic, traductorul radia- 
ției-semnal electric şi sistemul de asigurare 
a explorării. Urmează un bloc de prelucrare 
a semnalului electric care primește toate 
semnalele de la camera de TV şi reține dintre 
ele numai pe acelea care se referă la parti- 
cularitățile si proprietățile imaginii, absolut 
necesare pentru rezolvarea problemei puse. 
Restul informaţiei obținute este tăiat. Acest 
bloc de prelucrare conține o schemă elec- 
tronică de măsură si numărare, iar în cazuri 
complicate rolul lui este preluat de un cal- 
culator electronic. 

De la blocul de prelucrare se merge la 
instalația de ieşire, care transformă semna- 
lele intr-o tormă acceptabilă pentru efectua- 
rea comenzii asupra organelor de execuţie. 
În plus, mai poate interveni o instalație de 
videocontrol cu care să se poată urmări 
calitatea imaginii transmise. Aceasta trebuie 
conectată înaintea blocului de prelucrare. 

«Automatele TV» sint utilizate în urmă- 
toarele scopuri: măsurarea automată a di- 
mensiunilor, determinarea coordonatelor, 
numărare si sortare, măsurarea distribuţiei 
de temperatură sau a altor mărimi fizice în 
diferite zone ale obiectelor în plan sau în 


OBIECT 


spațiu, măsurarea unor detalii, folosirea în 
componența instalațiilor de recunoaştere 
a imaginilor, instalaţii cărora li se atribuie 
şi numele de mașini sau instalații de «citit», 
etc. 


«AUTOMATELE TV» 
MĂSOARĂ 
DIMENSIUNILE? 


Cu ajutorul lor se asigură astăzi în indus- 
trie mecanizarea complexă și automatizarea 
proceselor de producţie. Pentru exempli- 
ficare, prezentăm un «automat TV» care 
asigură controlul neîntrerupt al dimensiuni- 
lor secțiunii transversale ale unui material 
oarecare. Dificultatea este cu atît mai mare 
cu cit secțiunea transversală a materialului 
este mai mică sau materialul este neconduc- 
tor (sîrme, ate), nepermiţind utilizarea con- 
trolului prin contacte de alunecare pentru 
a se măsura rezistenţa electrică sau a dispo- 
zitivelor fotoelectronice obişnuite. 

Folosind un «automat TV», pot fi eliminate 
toate neajunsurile. În figura 2 se vede siste- 
mul optic SO, cu ajutorul căruia se proiec- 
tează pe fotocatodul FC al tubului traductor 
1 imaginea sirmei întinse., Dacă se folosește 
un sistem optic corespunzător, se poate 
obține o mărire considerabilă a imaginii 
care se proiectează pe fotocatod. Explorarea 
este suficientă dacă ea se face pe o singură 
linie dispusă perpendicular pe sirmă. La 
fiecare explorare se obținea la ieșirea came- 

rei un impuls cu o lățime proporțională cu 
diametrul sirmei. 

Sirma fiind în mişcare pe direcția axei, 
la ieșirea acesteia se va obține un impuls 
a cărui variaţie în timp va urmări variația 
grosimii sîrmei. Impulsurile obținute sînt 
comparate ca durată intr-un comparator 
cu niște impulsuri «martori», care au lățime 
proporțională cu diametrul corect al sirmei. 
La ieșirea comparatorului se obține un 
semnal ce comandă mecanismul de execuţie 
Ex, care va regla diametrul sirmei trase. 

Cu ajutorul unui «automat TV» se poate 
controla şi dimensiunea lineară a unor mate- 


riale care sînt trase în bucăți și nu continuu. 
De exemplu, măsurarea lungimii unei țevi 
sau a unei foi trase se poate face vizual cu 
ajutorul unei scări lineare vizibile pe ecranul 
instalaţiei de videocontrol. 


«AUTOMATUL TV» 
DETERMINĂ TEMPERATURA 
ȘI OBȚINE IMAGINEA 
IZOTERMELOR 


În motoarele termice, în cuptoarele meta- 
lurgice, la turnarea metalelor au loc procese 
de încălzire distribuite în spațiu după o 
suprafață sau în plan după o curbă. O insta- 
lație TV asociată cu o instalație automată 
poate realiza măsurarea automată a tempera- 
turilor sau a curbelor de temperatură si 
variaţia lor în timp. 

Instalaţia TV posedă un traductor sen- 
sibil la razele infraroșii. Semnalul la 
ieșirea «automatului TV» va reflecta distri- 
butia de temperatură la un moment dat, 
desfăşurată în timp din cauza explorării care 
se face pe linii şi cadre. 

Blocul de prelucrare automată poate selec- 
ta doar semnalele corespunzătoare supra- 
încălzirii, care diferă ca amplitudine de cele 
normale. Un limitator este suficient pentru 
selectare. Instalaţia de control video poate 
prezenta pe ecran porțiunea din obiect 
care are o anumită temperatură. 

O instalație de semnalizare si comandă 
poate interveni la depășirea temperaturii. 
Dacă instalația se completează cu un bloc de 
prelucrare special, se poate obţine, pe ecra- 
nul monitorului, o imagine vizuală a izoter- 
melor obiectului considerat. Din cele arătate 
se vede marea gamă de posibilități pe care 
le oferă «automatele TV» și performanțele 
ridicate ale lor, ceea ce face ca ele să-și 
găsească o răspindire din ce în ce mai mare. 
Instalaţiile de TV pătrund mai intii ca mijloace 
de observare la distanţă, ca apoi, asociate 
cu automate, să poată fi utilizate la realizarea 
unor instalații complexe de urmărire, con- 
trol și reglaj al diverselor procese. 

HIPODROM 
NEOBISNUIT 


La Phoenix (Arizona) a fost con- 
struit un hipodrom destinat curselor 
nocturne de trap pe timp de iarnà. 

Hipodromul cuprinde o mare tri- 
bună, o clădire pentru clubul hipic, 
pista de alergări, padocuri cu 1 000 
de boxe, dormitoare și alte de- 
pendințe. 

Tribuna închisă și acoperită este 
alcătuită -aproape în întregime din 
elemente prefabricate de beton ar- 
mat și beton precomprimat si are 
un subsol si patru niveluri. 
„Lungimea clădirii tribunei este de 
152,40 m, lăţimea de 59,45 m și 
înălțimea de 26,20 m. 

La subsol se găsesc serviciile 
tehnice și aprovizionarea, la parter o 
cafenea-restaurant cu 4 baruri si 
ghișeurile pariului mutual cu lun- 
gimea de 73 m. Zece scări şi un as- 
censor de 1590 kg conduc de la 
parter spre tribune. Pe toată lungi- 
mea sa, planșeul parterului este în- 
clinat înspre pista de alergare, ceea 
ce asigură spectatorilor o bună vi- 
zibilitate. 

Trei etaje sint formate din tribune 
pentru cca. 3500 de spectatori în 
lungul fațadei dinspre pista de aler- 
gări și din birouri de pariu mutual, 
grupuri sanitare, dependinţe și un 
mare restaurant, care poate primi 
pină la 1 000 de persoane. 

Din restaurant, consumatorii pot 
privi de la mese la desfăşurarea în- 
trecerilor pe pistă. 

În acest fel, ansamblul poate pri- 
mi 4 500 de spectatori. Atit în tribune 
cit si în restaurant, spectatorii dis- 
pun de condiţii de contort deosebite 
în special sub aspectul încălzirii, 
care se face cu aer cald suflat din 
tavan. Deoarece tribunele nu vor fi 
ocupate decit în nopţile de iarnă, 
nu s-au prevăzut instalaţii de con- 
diționare a aerului. 

Fațada principală, vitrată, are lun- 
gimea de 143,35 m, înălțimea de 14,60 
m, suprafața totală fiind de 2 035 m2. 
Geamurile care o alcătuiesc sint 
calculate pentru a rezista la un vint 
suflind cu 145 km/oră. Pentru a asi- 
gura o cit mai bună vizibilitate, fie- 
care panou de geam, din sticlă şle- 
fuită de 9,5 mm grosime, are dimen- 
siunile de 3,35x2,45 m. Geamurile 
sint fixate într-un şasiu sudat din 
oțel, suspendat de acoperiş si rigi- 
dizat prin cabluri de otel pretensio- 
nate care rămin practic invizibile. 

Majoritatea elementelor care al- 
cătuiesc structura, inclusiv stilpii, 
grinzile și panourile de pereți, s-au 
prefabricat pe şantier. 

Execuţia lucrărilor s-a desfășurat 
pe un timp foarte călduros, ceea ce 
a necesitat măsuri speciale de răcire 
a betonului, respectiv răcirea prea- 
labilă a agregatelor și introducerea 
de gheaţă în betonieră. 

Se prevede în viitor ca în interiorul 
pistei să se sape un lac pe care să 
se practice schi nautic după un 
sistem în care schiorul nu este tras 
de o barcă cu motor, ci de un cablu 
imersat pus în legătură cu remorci 
şi flotoare. 


INTERVIUL 
NOSTRU 


EXCLUSIVITATE 


Ne-am adresat profesorului Henri Dessens, care a binevoit 
să ne răspundă la următoarele întrebări: 

— Există vreun proiect pe cale de realizare în vederea 
modificării fenomenelor meteorologice? ; 

Prof. HENRI DESSENS: — Omul n-a reușit încă să rezol- 
ve domesticirea fenomenelor meteorologice, din cauză că aces- 
tea nu se află la scara acțiunii omenești: un ciclon tropical 
eliberează într-o secundă mai multă energie decit o bombă 
atomică de 20 de kilotone. 

lată de ce, deși există proiecte foarte seducătoare de trans- 
formare a climei pe scară mare, nici unul dintre ele nu este încă 
realizabil. Printre cele mai serioase aș putea aminti, de pildă, 
proiectul savantului suedez Tor Bergeron. 

Autorul proiectului are în vedere folosirea energiei nucleare 
în scopul vaporizării unei cantități mult mai mari de apă decit 
se evaporă în mod natural pe coasta sud-vestică africană. Cu- 
rentul musonului astfel îmbogăţit cu vapori ar da naștere la mai 
mulți nori de ploaie deasupra Africii centrale și a fișiei meri- 
dionale a Saharei; îmbunătățind clima acestei regiuni aride, ar 
împinge partea frontală tropicală. 

Dar Bergeron a socotit că pentru moment e mai bine să nu 
pomenească pre puterea care ar fi pusă în joc de această 
experienţă. 

Pină acum deci acțiunea omului asupra timpului s-a manifes- 
tat pe scară mult mai mică, dar cu un succes cert din punct de 
vedere teoretic și chiar practic. 

— Care sint aceste acțiuni? 

Prof. HENRI DESSENS: — Însăminţarea norilor la tem- 
peraturi de sub zero grade realizate timp de circa douăzeci de 
ani, precum și acțiunea dinamică desfășurată de la sol asupra 
mişcărilor verticale ale atmosferei sint printre cele care pot fi 
amintite. S-au mai încercat și alte mijloace (însăminţarea nori- 
lor calzi cu particule higroscopice, evaporarea cetii cu ajutorul 

incendiilor de pe sol), dar ele n-au dat rezultate prea satisfăcă- 
toare. 

— Cind a fost creată tehnica însămințărilor norilor? 

Prof. HENRI DESSENS:— Tehnica însăminţării norilor 
«reci» a fost elaborată acum 21 de ani, în laboratoarele lui 
«General Electric», conduse pe atunci de Langmuir, laureat al 
Premiului Nobel. 

Această tehnică a trezit imediat speranța unei acțiuni spec- 
taculoase a modificării vremii, în special în domeniul ploii 
provocate, dar, din păcate, entuziasmul de atunci s-a dovedit 
mai tirziu exagerat. Desigur, și azi se mai pun încă speranţe în 
aceste însăminţări, dar numai în ceea ce privește lupta împotriva 
grindinei. 

— Există vreo metodă de prevenire a grindinei? 

Prof. HENRI DESSENS: — Acum 15 ani B. Vonneguta 
descoperit mijlocul prin care se obțin concentrări foarte mari 
de nuclee de condensare sub formă de pulberi cristaline arti- 
ficiale, mult mai eficace decit toate nucleele naturale de con- 
densare cunoscute. Este de ajuns un miligram de iodură de 
argint pentru a se obține 5 000 000 de particule minuscule, fie- 
care dintre acestea constituind un nucleu de condensare 
artificial. 

Metoda de prevenire a grindinei care decurae de aici constă 

modificarea fenomenelor ` 
meteorologice; 


tehnica  însăminţării 

metoda de prevenire a 

ploaia provocată; 


lupta împotriva ciclonilor; 


acțiunea chimică asupra 
atmosferei. 


în a remedia într-o oarecare măsură insuficiența obișnuită a 
nucleelor naturale. Dacă s-ar putea introduce destule nuclee 
de iodură de argint eficace în volumul noros pentru a transforma 
în particule înghețate o cantitate suficientă de picături, împie- 
dicînd astfel creșterea turturilor mari de gheață, problema 
prevenirii grindinei ar fi rezolvată. Discuţiile se duc acum asu- 
pra concentrațiilor nucleelor de iodură necesare și asupra 
posibilităților practice de a le obține în locurile și la momentele 
oportune. 


se intereseze de problemele 
atmosferice. 

Mutat în 1945 la liceul din 
Toulouse, detașat la Cen- 
trul national de cercetări 
științifice în 1946, Dessens 
devine un pasionat cerce- 
tător. Începînd din anul 1948, 
el este pus să conducă Ob- 
servatorul din Puy de Dome, 
unde a reușit să formeze o 


Născut la 26 iulie 1911, la echipă omogenă de tineri 


Labarthe — Inard (Haute- 
Garonne), licențiat, în știin- 
tele fizice,al Facultăţii de 
ştiinţe din Toulouse în 1932, 
apoi asistentul profesorilor 
Lamotte și Pichot, numit 
profesor la liceul din Peri- 
gueux, Henri Dessens a în- 
ceput încă de timpuriu să 


colaboratori activi și pasio- 
nati. 

* Astăzi profesorul Henri 
Dessens este conducătorul 
modernului Institut de fizică 
a atmosferei din Lanneme- 
zan, a cărui construcţie în- 
cepută în 1965 s-a terminat 
recent. 


Cu toate că s-au propus diverși agenți glaciali (zăpadă car- 
bonică, care acționează prin răcirea locală a norului sub —35°C, 
iodura de plumb, floroglucina, care acţionează ca «germeni» 
de congelare sau de depunere), iodura de argint rămine cel 
mai bun produs glacial de însăminţare a norilor. Din păcate, 
este un produs scump și de aceea trebuie să se obțină din el 
cit mai multe nuclee de condensare. 

B. Vonnegut şi-a dat imediat seama că fragmentarea meca- 
nică cu ajutorul concasoarelor, al exploziilor etc. nu se poate 
efectua decit cu un randament incomparabil mai slab decit 
fragmentarea fizică, adică o vaporizare urmată de o condensare. 
S-a căutat deci să se vaporizeze iodura la temperaturi cit mai 
scăzute posibil. 

— Care sint rezultatele obținute după ani de experiență 
și observaţii? 

Prof. HENRI DESSENS: — S-a ajuns la certitudinea că 
nucleele de iodură de argint, emise de pe sol, parvin în regiunile 
suprafuzionate ale norilor cumulus, dovedindu-se eficace. 
Este adevărat, o anumită parte din nucleele de condensare, în 
volajul lor atmosferic, își pierd eficacitatea. 

Interesantă și incurajatoare mi se pare următoarea experienţă: 
În sud-vestul Franţei există 235 generatoare de însămințare a 
norilor ale Asociaţiei de studii a mijloacelor de luptă împotriva 
flagelurilor atmosferice. Acestea consumă în fiecare an, în 
lunile aprilie-octombrie, nu mai puțin de 4—5 tone de iodură 
de argint. Rezultatele: din 1959, anul punerii în funcțiune a gene- 
ratoarelor, și pînă în 1966, șapte ani din opt, sumele plătite ca 
despăgubire pentru calamități naturale asupra recoltelor asi- 
gurate din 13 departamente sint mult sub media celor plătite 
în anii dinaintea experienței (1944—1958), În anii 1965 și 1966 
a căzut de două ori mai puțină grindină decit de obicei în sud- 
vestul Franţei și dacă aceasta se datorează însăminţării, atunci, 
într-adevăr, putem vorbi de un prim succes economic. 

— Ce ne puteți spune despre ploaia provocată? 

Prof. HENRI DESSENS: — Un nor supratuzionat între 
0 si —30%C este alcătuit din mici picături avind aproape toate 


aceeași dimensiune (între 1 și 10 microni) și o viteză de cădere 
neglijabilă. 

Dacă acest nor este însăminţțat cu zăpadă carbonică sau cu 
indură de argint, apar cristale de gheaţă, care duc la precipi- 
taţii. 

Curios este că tocmai în acest domeniu al ploii provocate 
însămințările au dat cele mai amăgitoare rezultate. Aici trebuie 
să distingem două tipuri de experienţe: operații pe scară relativ 
mare (zeci de generatoare pe sol) sau experienţe izolate (zăpada 
carbonică sau iodura de argint lansate din avion, generator 
izolat pe sol). Specialiștii americani, japonezi, francezi sint 
aproape de aceeași părere în privința rezultatelor operațiilor 
pe scară mare: se obțin creșteri de precipitații, acestea putind 
atinge pină la 20%, cu condiția ca experiența să fie suficient 
de lungă. 

Această ipoteză a determinat grupul Centrului de cercetări 
atmosferice din Cormpistrous să întreprindă o experiență de 
un tip nou; un generator pe sol, instalat la Mimizan, funcționează 
de doi ani fără întrerupere, zi și noapte (afară de situații anti- 
ciclonice extreme). Rezultatele acestei experiențe sint remarca- 
bile: apare un nucleu de ploaie net excedentar la clțiva zeci de 
kilometri în avalul generatorului, ținind seama de vinturile do- 
minante. Dar această experiență este recentă; va trebui să 
lăsăm să mai treacă vreo cîțiva ani pînă să putem trage concluzii 
serioase. 

— Ne puteţi spune citeva cuvinte despre împrăștierea 
cetii supratfuzionate și lupta împotriva ciclonilor? 

Prof. HENRI DESSENS: — R. Serpolay tratează cu succes 
cețurile suprafuzionate de pe aeroportul Orly cu propan, care 
acționează ca și zăpada carbonică, dar care este mai uşor 
utilizabil. Dacă temperatura scade sub —40°C, se pot realiza, 
de asemenea,experienţe foarte frumoase de zăpadă artificială 
cu ajutorul iodurii de argint. Cit despre cicloni, americanii fac 
$i continuă să facă experiențe de dezactivizare a acestora prin 
insăminţări preventive cu nuclee de iodură de argint, lansate 
din avioane. Rezultatele nu sint încă evidente. 

— Spuneaţi, la începutul acestui interviu, că omul n-a 
reușit încă să rezolve problema domesticirii fenomenelor 
meteorologice. Menţineţi și acum nota pesimistă cu care 
a debutat convorbirea noastră? ç; 

Prof. HENRI DESSENS: — Pesimismul se datorează fap- 
tului că noi n-am ajuns încă să stăpinim energiile pe care le 
dezlănțuie fenomenele meteorologice. Dar, ca să încheiem 
în mod agreabil acest interviu, am putea privi cu totul altfel 
problema, prezentind, de pildă, ideea lui J. Namias. lată despre 
ce este vorba: Unele tipuri de circulație atmosferică sint în 
echilibru instabil și vor putea fi influențate numai atunci cind 
omul va cunoaște energia necesară, locurile și momentele 
precise cind trebuie aplicată. De pildă, se știe că deasupra 
Americii de Nord vremea evoluează spre un tip A sau spre un 
tip B total deosebite, după cum un mic ciclon cu o dezvoltare 
explozivă se formează sau nu în golful Alaska. Putem spera 
că modificind local vremea pe o arie dată, prin însămințări sau 
prin convecție provocată, s-ar putea influența, prin rezonanţa, 
vremea din alte regiuni mult mai vaste. Dar pentru a se ajunge 
la acest rezultat ar trebui, după cum observă fizicianul Weick- 
mann, să se mobilizeze tot atitea energii ca cele, de pildă, chel- 
tuite într-un război modern. 


Interviu realizat de PAUL B. MARIAN 

CIBERNETICA: 


Apariţia ciberneticii nu a prilejuit numai o revoluție în tehnica de calcul, ci a introdus 
și în gîndirea noastră cotidiană o serie de noțiuni puțin cunoscute înainte; una dintre aceste 
noțiuni este și cea de «feed-back», sau conexiune inversă. Deși despre acest principiu de 
bază al sistemelor cu reglare automată s-a scris mult, totuși o latură importantă a sa, pre- 
zentă la ființele vii, a fost pînă acum cîțiva ani aproape complet neglijată de ciberneticieni; 
este vorba de inervaţia reciprocă, nemijlocit responsabilă de o serie de particularități esen- 


ţiale ale funcționării sistemului nervos. 


INERVAȚIA RECIPROCĂ ÎN ACCEPȚIA «CLASICĂ» 


Întregul sistem nervos poate fi privit ca un complex de meca- 
nisme de reglare a unor parametri interni și externi, în așa fel 
încît să se asigure condiţiile cele mai bune de supraviețuire ale 
individului sau speciei. Aceste mecanisme de reglare sint dintre 
cele mai diverse, fiecare avind însă în principiu toate verigile 
conexiunii inverse, și între ele, în cazul cel mai general, aceleași 
două moduri de a modifica în două sensuri mărimea reglată. 
Astfel: mișcările membrelor se pot efectua în două sensuri (flexor 
și extensor), în organismul nostru există un sistem nervos sim- 
patic și unul parasimpatic, cu efect complementar, etc. Pentru 
a realiza toate acestea, sistemul nervos dispune, în ultimă analiză, 
doar de două mijloace elementare: excitația și. inhibiţia. Ar fi 


Schema inervaţiei 
reciproce cu mișcă- 
rile brațului: 

A — comandă mis- 
carea de tip flexor; 
B — Comandă mis- 
carea de tip exten- 
sor; 


c£, sinapsă excitatoa- 
To: 

— sinapsă inhibitoare. 

O neuron inhibat. 


greşit însă să se creadă că excitatia ar putea fi considerată ele- 
mentul de bază al unui tip de mişcare, iar inhibiția al celuilalt; 
se știe doar că numai excitația poate determina o acțiune, inhi- 
biția avînd ca efect cel mult frînarea sau oprirea unei acțiuni ante- 
rioare. Care este atunci soluția prin care natura a «rezolvat» 
această problemă? 

Să încercăm să urmărim, de exemplu, funcționarea brațului 
în timpul executării unor mişcări de tip flexor si eaepor (fig. 1). 
În schema noastră, mult simplificată (metodă indispensabilă in 
cibernetică), brațul e acționat de doi mușchi: biceps (pentru 
flexare) si triceps (pentru extensie). Cînd unul dintre acești 
muşchi se contractă, ca urmare a excitaţiei primite de la un centru 
din sistemul nervos, e bine ca mușchiul opus să fie relaxat. Acest 
deziderat este satisfăcut întocmai prin legăturile dintre neuronii 

care acționează asupra celor doi mușchi, legături ilustrate în 
figură si denumite în neurofiziologie inervație reciprocă. 

Din schemă se poate vedea că centrii A si B, care comandă 
contractarea bicepsului, respectiv a tricepsului, nu acționează 
nemijlocit asupra mușchilor, ci prin intermediul unei alte perechi 
de centre (noi le vom numi de aici încolo neuroni, deși în reali- 
tate e vorba de un grup de neuroni), fiecare dintre aceste centre 
fiind excitat de centrul superior aflat de aceeaşi parte cu el și 
inhibat de celălalt. Dacă centrii A și B trimit comenzi (contra- 
dictorii) spre braţ, nu se vor contracta ambii mușchi, risipind o 
cantitate considerabilă de energie (cum s-ar fi întimplat în cazul 
unei acționări nemijlocite) în a se învinge reciproc, ci excitația 
din centrul mai «puternic» va inhiba calea care duce spre mușchiul 
opus; contracția acestuia nu se va putea produce, risipa de ener- 
gie fiind astfel mult redusă. Este demn de remarcat că braţul va 
rămîne nemișcat nu numai în cazul în care centrii A si B nu trimit 
spre braț nici o excitație, ci şi dacă aceste excitaţii, chiar mari, 
sint egale între ele. 

Inervația reciprocă este, desigur, prezentă practic la toți mușchii 
noștri. Dar sfera de acțiune a acestui principiu în organismele 
vii nu numai că nu se mărginește exclusiv la acest domeniu, ci, 
dimpotrivă, este mult mai largă decit ne-am aștepta. 


CÎTEVA FENOMENE INSUFICIENT LĂMURITE 


Ochii noștri percep lumea înconjurătoare, așa s-ar părea cel 
puțin, sub forma unor pete. Coroana unui copac e o pată verde, 
o casă — o pată albă,cu acoperișul — o pată roșie pe fondul al- 
bastru al cerului... și exemplele pot fi continuate la nesfirșit. 
Afară de cîteva cazuri. banale, ca, de pildă, un fir întins sau curbat, 
niciunde în natură nu întîlnim obiecte avind forma unor linii. 
Cu toate acestea, chiar și pentru un copil, o casă poate fi, și este 
adesea, un simplu dreptunghi desenat pe hirtie, deasupra căruia 
s-a mai lipit un triunghi sau un trapez. Culorile sînt mult mai puțin 
importante. Faptul acesta are o semnificație mai adincă decit s-ar 
părea la o cercetare superficială; încă în 1948, Wiener, părintele 
ciberneticii, observa că «ochiul primește impresia sa cea mai 
intensă de la frontiere şi fiecare imagine are de fapt ceva din 
natura desenului unui contur». 

Să examinăm si un alt exemplu: s-a constatat acum cîțiva ani 
faptul surprinzător că ochiul de broască nu poate sesiza decit 
obiectele aflate în mișcare. Noi înșine ştim, de altfel, că reacțio- 
năm mai intens la apariția în cîmpul nostru vizual a unui obiect 
care se mișcă decit a unui obiect nemișcat. Această situație e 
foarte normală și constituie rezultatul firesc al adaptării, de-a 
lungul unui şir de nenumărate generații, pentru care totdeauna 
obiectele în repaus au prezentat mult mai puţin «interes» decit 
cele în mişcare (sursă de pericole, ţintă vie a vinătorii etc.). 

n altă ordine de idei dorim să reamintim cîte ceva despre feno- 
menul de acomodare; este binecunoscută următoarea experiență: 
dacă introducem mîinile, una în apă caldă, cealaltă în apă rece, 
iar după un timp vom încerca să determinăm cu ambele miini 
temperatura apei dintr-un al treilea vas, cu o mînă vom simți că 
apa e rece, cu cealaltă că e caldă. De asemenea è știut că dacă 
privim mai mult timp, fix, un obiect de un roșu intens, întorcînd 
privirea spre un fond alb, perete de pildă, în fața ochilor ne va 
apărea silueta aceluiași obiect în culoarea complementară verde. 

În sfîrşit să încheiem șirul de exemple cu cele mai importante 
poate dintre fenomenele pe care le supunem aici atenției citi- 
torului. Oricăruia dintre noi i s-a întîmplat ca, trecind pe o stradă 
binecunoscută, dar pe care n-a mai fost de o bucată de vreme, să 
remarce imediat o clădire înălțată între timp, care «sare în ochi», 
deși pentru un străin n-are nimic deosebit față de toate celelalte 
de pe aceeaşi stradă. Apariţia unui excitant nou în cîmpul vizual 
vor răspunde cunoscătorii ciberneticii «clasice». Să zicem, dar 
cum vom explica pe aceeași bază de ce remarcăm cu aceeași rapi- 
ditate, cu aceeași intensitate lipsa unui excitant cunoscut, de 
exemplu, lipsa unei clădiri care a fost, să zicem, demolată între 
timp şi pe lingă care am trecut înainte de zeci de ori fără s-o 
luăm în seamă. Exemple din această categorie se pot da, de 
asemenea, în număr nelimitat. Dacă paltonul de iarnă ni se pare 
greu cînd îl îmbrăcăm prima oară, după scurt timp ne vom obişnui 
cu el în aşa măsură încît nu-l vom mai lua în seamă pînă în ziua cînd, 
odată cu sosirea primăverii, trecînd la pardesiu, vom remarca 
ușurința cu care ne mișcăm; tot așa cum vom remarca în egală 
măsură dacă o clanță, pe care punem mina zilnic, se deschide mai 
greu decit ieri, ca si faptul că se deschide mai uşor etc. 

La prima vedere s-ar părea că exemplele de mai sus nu au nimic 
comun cu inervaţia reciprocă, în sensul în care am definit-o în 
cazul sistemului muscular. În realitate faptele arată, din ce în ce 
mai convingător, că abia necesitatea modelării particularităţilor 
comportamentale enumerate mai sus, în cadrul unor automate 


cu autoinstruire, justifica cu adevărat necesitatea studierii iner- 
vaţiei reciproce în cibernetică. Necesitate, deoarece aceste parti- 
cularități în comportamentul omului, ‘de exemplu, nu sînt în- 
tîmplătoare, ci materializează soluția optimă la care natura a 
ajuns în urma întregii dezvoltări filogenetice. 

Dar să încercăm să găsim numitorul comun al exemplelor de 
mai sus, aparent atit de diferite. 


CĂI NOI DE MODELARE ÎN AUTOMATE 


Știm cu toții că un sunet neașteptat (un pocnet, de pildă) 
ne face să tresărim; asta, deși în alte dăți sunete eventual chiar 
mai puternice (de exemplu, în cadrul muzicii pe care o ascultăm) 
n-au de loc acest efect. Cazuri asemănătoare se pot cita multe. 
Explicaţia fenomenului se găsește în primul rînd în existența 
unui mecanism al sistemului nervos care pune organismul ființelor 
vii într-o stare de alarmă, de alertă, ori de cite ori s-ar putea ivi 
un pericol, o sursă de hrană etc. În cazul construirii unui «robot» 
care să aibă o comportare cit mai apropiată de a ființelor vii, 
dificultatea nu va consta însă în modelarea ori reproducerea acestui 
mecanism de alertă, ci în reproducerea mecanismului care ne face 
să nu «tresărim» la imensa majoritate a informaţiei venite din 
mediul înconjurător. Ba mai mult, să nici n-o luăm de cele mai 
multe ori în seamă (si aici ne-am apropiat oarecum și de problema 
modelării atenţiei). E, într-adevăr, greu de imaginat ce ne-am face 
dacă toate obiectele, zgomotele si alte surse de informație ne-ar 
pune fără excepție în stare de alarmă — fără îndoială că sistemul 
nostru nervos s-ar epuiza atit de repede încît n-ar mai fi capabil 
să-și îndeplinească funcțiile de bază. Problema alegerii din noianul 
de informaţii a ceea ce este esenţial, cu neglijarea concomitentă 
a restului, constituie, de altfel, o problemă centrală în ramura 
ciberneticii care se ocupă de automatele cu autoinstruire. 

Soluția cea mai promițătoare a acestei probleme, ca și a celor 
enumerate mai înainte, cibernetica o găsește tocmai în aplicarea 
principiului inervaţiei reciproce nu numai la nivelul efectorilor 
propriu-ziși, ci și într-o serie de alte zone ale sistemului nervos 
(al unor modele, automate etc.). 

Să privim figura 2. Dacă un semnal, pe care îl vom nota conven- 
tional cu litera X, apare la un moment dat (neașteptat), el va 
înainta de-a lungul căilor nervoase și, trecînd peste neuronul N;, 
va cobori și pe o ramură colaterală la sistemul de alertă, alarmînd 
organismul. De cele mai multe ori, această alarmă e inutilă, trebuie 
eliminată. În această situație, dacă automatul «observă» că există 
un semnal Y care apare sistematic cu puţin timp înainte de X, el 
are de obicei posibilitatea să-și creeze un «reflex», să-şi «bătă- 
torească» o cale nervoasă (Y N,) în asa fel încît dacă Y și X apar 
în succesiunea obișnuită, excitația care vine spre N, (de la X) 
și cu cea care vine spre N, (întirziat, de la Y) să fie egale și să ajungă 
la destinație în același moment. În consecință, neuronii N, și Na 
se vor inhiba reciproc, nici o excitație nu se va transmite mai 
departe și deci alerta nu se va mai produce. 

Am putea spune deci că excitația provocată de Y «iese în în- 
timpinarea» excitației produse de X si în ciocnirea lor, la nivelul 
celor doi neuroni interconectați prin inervaţia reciprocă, cele 
două excitații se anihilează una pe alta. 

Totul se petrece de parcă automatul ar «ignora» semnalul X 
ori, si mai plastic, de parcă s-ar fi «pregătit sufletește» să întil- 
nească semnalul X. 

Bineînţeles că dacă X va apărea «neașteptat», adică neprecedat 
de Y, alerta se va produce din nou, inevitabil. Interesant este 
însă și cazul în care Y nu este urmat de X, adică «în succesiunea 
obișnuită a evenimentelor a intervenit o schimbare» ori «lipseşte 
o verigă.» 

În acest caz, excitația provocată de Y iese, e drept, «în intim- 

inare», dar de pe ramura cealaltă nu mai parvine semnalul obişnuit. 
n consecință, excitația, care era destinată iniţial doar unei com- 
pensări, va traversa nestingherită neuronul N, și, inevitabil, va 
produce alerta. Probabil în acest fel sesizăm și noi «lipsa» ori 
«dispariția» unui obiect sau fenomen pe care eram pregătiţi să-l 
întîlnim. Casa demolată, din exemplul de mai sus, era un astfel 
de semnal de tip X; apariţia lui în faţa ochilor noștri era anunțată, 
în trecut, de fiecare dată, de celelalte clădiri de pe stradă (sem- 
nale Y) şi, întrucit casa nu ne interesa, eventuala alertă la vederea 
ei era compensată. După ce însă casa a dispărut, fiind demolată, 
excitația de compensare pe care vederea celorlalte clădiri o 


produce și acum, ca și înainte, nu se va mai ciocni de nimic în calea 4 


ei și va înainta nestingherită pînă la sistemul de alertă. În același 
mod se petrece trezirea din somn a morarului în momentul în ¿£ 
care moara i se oprește etc., fenomene cuprinse de Anohin sub ` 
numele de «acceptorul acțiunii». 4 

Se pare că problema «anihilării» alertei în cazul semnalelor 
neimportante X precedate sistematic de alte semnale Y este 


MAGNETOTERAPIA 


M. IONAȘCU 


Vechea credinţă în puterea tâmăduitoare 
a magnetului se pare că reînvie. Marea 
glorie pe care a cunoscut-o în Evul Mediu, 
cind alchimiştii vorbeau despre magnet 
ca despre ceva însuflețit, atribuindu-i cali- 
tăți excepționale, s-a stins de-a lungul 
anilor ce au urmat, căci între timp știința 
a descoperit legile fenomenelor electro- 
magnetice și astfel, treptat, foarte multe 
lucruri legate de interacțiunea dintre sub- 
stanță și cîmp magnetic au putut fi lămu- 
rite. Dar iată că iarăşi — de data aceasta 
chiar în zilele noastre — magnetul «medi- 
cament» este iarăși în atenție. 

Celor din Evul Mediu li se recomanda 
în cazul bolilor de ficat să folosească 
pulbere magnetică. În zilele noastre, așa 
cum citim în multe reviste de medicină 
japoneze, se susține că hipertonia poate 
fi vindecată cu ajutorul «brățării Emante». 

Aşadar, «brățara Emante»... Cum arată 
ea, din ce este făcută? S-ar părea că este 
o brățară obișnuită. Verigile care formează 
lanțul sint nişte cutiuțe dreptunghiulare 
înăuntrul cărora se află cite un magnet 
permanent miniatura!. Brățara, după cum 
arată publicațiile amintite, se poarta la in- 


cheietura miinii și a dat rezultate neaștep- 
tate. 

Desigur că miracolul «brățării Emante» 
a stirnit vii discuții în lumea specialiștilor. 
El nu este decit un aspect al complexelor 
probleme pe care le oferă biomagnetismul 
și care în ultimii ani au concentrat atenţia 
oamenilor de specialitate. Astfel,la Univer- 
sitatea din Illinois (S.U.A.) a avut loc 
primul simpozion de biomagnetism,la care 
au fost prezentate concluzii legate de ulti- 
mele cercetări în probleme de biomagne- 
tism. Au atras indeosebi atenția studiile 
privind acțiunea cimpului magnetic în vin- 
decarea urmărilor provocate de iradieri cu 
substanțe radioactive, în întirzierea proce- 
sului de Imbáštrlnire, în oprirea dezvoltării 
tetusului şi a reproducerii microbilor — 
stafilococi, 

În ultimii ani au fost descoperite forme 
noi ale influenţei cimpului magnetic asupra 
proceselor care au loc în organismele vii. 
Astfel, omul de știință sovietic L. Miroșni- 
cenko susține că într-un cimp magnetic 
tomatele se coc mai repede. Experiențele 
efectuate la grădina botanică a Universi- 
tății din Perm au arătat că dacă seminţele 
de tomate sau tuberculii de cartofi sint 
ținute înainte de rodire într-un cimp mag- 
netic alternativ, recolta respectivelor plante 
sporește considerabil. 


În cadru! institutului de fiziologia plan- 
telor al Academiei de științe a U.R.S.S., 
A. Krilov și G. larakanov au făcut experiențe 
cu semințe de porumb și griu. S-a con- 
statat că la o anumită orientare a semințelor 
față de polii magnetici ai Pămintului viteza 
de germinare a lor este diferită, Astfel, 
semințele la care acea parte din care tn- 
colțeşte sistemul rădăcinos a fost orien- 
tată în direcția Polului magnetic de Sud 
al Pămîntului au încolțit cu 24 de ore mai 
devreme decit semințele care au fost orlen- 
tate în direcția Polului magnetic de Nord. 

In prezent nu există încă o teorie înche- 
gată care să explice toate fenomenele mag- 
netice observate de oamenii de știință. 
Deosebit de acut se resimte lipsa ei în 
biologie și medicină. 

O teorie a magnetoterapiei, deși în linii 
destul de generale, au încercat să elabo- 
reze profesorul sovietic B. Ognev, membru 
corespondent al Academiei de științe a 
U.R.S.S., și doctorul G. Novinski. Ei con- 
sideră ca In cazul vindecării hipertoniei 
cu ajutorul «brățării Emante» este vorba 
de o magnetizare a eritrocitelor din singe 
(globule roșii fără nucleu). Ca urmare eri- 
trocitele încep să se depărteze unul de altul 
și să circule mult mai uniform prin vasul 
de singe, iar o astfel de reglementare a 


rezolvată. Care este însă soluția în cazul, destul de des întîlnit, în 
care un excitant X apare cu totul neașteptat? Desigur, alerta e 
inevitabilă. Tot ce se poate cere este ca ea să scadă cit mai repede 
la zero, chiar dacă excitantul se menține pe mai departe în cimpul 
receptorilor. 

Cibernetica a găsit posibilitatea de a modela şi acest element 
de comportament pe baza unor rețele utilizind inervaţia reci- 
procă. Astfel, în sistemul nervos al automatelor se pot realiza 
conexiuni de tipul celei din figura 3; vom bmp că excitațiile 
pe care le recepționează neuronii M, și M, au caracter comple- 
mentar (de exemplu, culoarea roșie şi culoarea verde). Dacă în 
fața automatului dotat cu o astfel de rețea va apărea deodată un 
obiect de culoarea roșie, alerta va fi inevitabilă datorită excitației 
care parcurge calea directă M, P,, semnalizind concomitent apa- 
riția senzației de roșu zonelor superioare ale sistemului nervos. 
Curind însă, la locul inervației reciproce (P, —P,) va mai sosi un 
excitant, și anume cel care a parcurs calea ocolitoare M, N. P,. 
desigur cu o oarecare întirziere. 

Neuronii P, si Pz sînt excitați deci amindoi; Înhibindu-se reci- 
proc, ei își vor diminua activitatea, eventual chiar pînă la zero, 
ceea ce implică diminuarea atit a senzației de roșu cit și a alertei. 
Scopul este atins. Dar sistemul astfel organizat are inevitabil 


2. Schema inervaţiei i i fo! . 
Pi prin, giei reciproce și forma cea mai simplă a accep 


3. Schema producerii «on» — și «off — efectului» pe baza inervației 
reciproce. 

un mic cusur, La dispariția din cîmpul vizual a obiectului de 
culoare roșie, neuronul P, va înceta relativ curind să mai fie ex- 
citat, P, însă va continua să mal fie alimentat un timp de impul- 
surile întirziate pe calea ocolitoare M, N+ Ps. Pentru moment P; 
va fi deci «mài tare» decit P. În consecință, în scurtul interval 
care urmează dispariției excitantului roșu, cu care automatul 
«s-a obișnuit», lui «i se pare că vede» culoarea verde. 

Dar acest fenomen nu e propriu doar modelului cibernetic; 
el se petrece, așa. cum am arătat, și în cazul ochiului nostru, de 
unde rezultă tă e foarte probabil ca în sistemul nostru nervos să 
existe si conexiuni de genul celei din figura 3. Aceeași rețea s-ar 
fi putut da, desigur, și pentru alte culori complementare, ca,de 
exemplu, albastru-portocaliu etc. Tot ea poate explica și exemplul 
miinilor care «obișnuite» cu frigul, raspectiv căldura, simt diferit 
temperatura unui aceluiași mediu etc. 

Merită să observăm că dacă la astfel de intrări complementare 
cei doi excitanţi vor fi egal de Intensi, răspunsul va fi, pe această 
cale, nul. Aceasta explică și binecunoscuta experiență cu discul 
lui Newton, pe care, prin rotire, două culori complementare 
se contopesc într-o nuanță neutră, alb-cenușie. 

Semnalele «generatoare de alertă» sint sesizate deci mai ales 
la apariția și dispariția lor (in fiziologie, acest fenomen se cunoaște 
sub numele dè «on» și «off-efect»). În acest caz ne putem explica 
și funcționarea ochiului de broască, pentru care un semnal oare- 
care, apărut În cimpul vizual, scade la zero aproape instantaneu. 
Singura excepţie o fac obiectele în mişcare, despre care am putea 
spune că «dispar» în fiecare moment, «apărind» însă într-un 
punct alăturat. De altfel, un model asemănător a stat la baza 
construirii unul tip perfecționat de radar, care nu sesizează decit 
obiectele aflate în mişcare cu o viteză unghiulară suficient de mare. 


ÎN LOC DE CONCLUZII 


Modelele cibernetice de mai sus nu sint doar simple ipoteze, 
presupuneri; acest fapt este atestat și de recentele descoperiri 
In sistemul nervos ale unor perechi de neuroni interconectați 
după principiu! inervaţie: reciproce, numiți de J.& Young mne- 
moni, datorită prezenţei lor in regiunile centraie ale sistemului 
nervos şi datorită rolului fundamental pe care descoperitorul 
i-l atribuie în mecanismul memoriei de lungă durată (!), problemă 
care însă poate umple ea singură un articol. Credem că merită 
să amintim, în încheiere, că rețele de neuroni, incluzind și mne- 
meni, au fost modelate matematic cu ajutorul calculatoarelor 
electronice numerice și la noi în ţară, la Timișoara, unde există 
de mai bine de trei ani un colectiv închegat de cibernetică, activind 
în cadrul Societății de științe matematice și cu sprijinul Institutului 
medico-farmateutic, cuprinzind medici, biologi, matematicieni, 
ingineri, în mare parte cadre didactice din învățămîntul superior, 
preocupați de modelarea fenomenelor nervoase și psihice la 
automate. Rezultatele expuse mai sus aparțin, de altfel, în parte, 
eforturilor acestui colectiv. 

În gama de vopseie, existente în in- 
dustrie, găsim o serie de produse pe bază 
de ulei, duco, cauciuc, material plastic: 
sau gudronat, care în majoritatea cazuri- 
lor nu au o prea bună putere de acoperire. 
Lovite cu un corp tare, peliculele se cojesc 
şi se desprind de pe piesa vopsită. 

Multe din vopselele existente nu au un 
luciu prea accentuat, care să se menţină 
un timp mai îndelungat, se cojesc sau se 
înmoaie la temperatură, iar unele crapă 
la un frig mai pronunţat. Foarte multe 
vopsele, pe lingă că-și pierd luciul inițial 
într-un timp foarte scurt, isi reduc simţitor 
și din elasticitatea și flexibilitatea lor. 
Altele necesită materii prime din import, 
ceea ce măreşte mult prețul de cost al 
produselor. Pe lingă deficienţele arătate, 
numeroase vopsele sînt toxice, inflamabile 
sau explozive, ceea ce complică tehnolo- 
gia de preparare și utilizare. 

Tinind seama de aceste deficiențe, auto- 
rul a urmărit realizarea unui produs româ- 
nesc, care să înlăture inconvenientele 
arătate mai sus, să se poată prepara cu 
materie primă existentă în ţară şi care să 
revină la un preț de cost convenabil. 

Ing. GEORGE RÁDULESCU 


Noul produs, denumit «Girolac», care 
face obiectul brevetului român nr. 47 574; 
1965, se referă la un material antiacid, 
preparat din resturi celulozice, din care 
s-au extras sărurile metalice si toxice si 
care, tratate cu plastifianți, pigmenți, di- 
luanți etc., dau un email-lac cu proprie- 
tăți superioare. Noul lac nu se dizolvă în 
baze, substanțe gudronoase, eter, petrol, 
benzină, apă sărată, este stabil în inter- 
valul de temperaturi +120°. .  —80%, nu-și 
pierde luciul, caracteristic acestui produs, 
mențţinindu-și în același timp o elasti- 
citate și flexibilitate care să permită cu 
ușurință și fără deformare încovoierea și 
rezistența la lovituri mecanice a pieselor 
vopsite. Puterea de acoperire este de așa 
natură încît dintr-o singură pulverizare 
cu aparatul de șprițuit o piesă poate fi 
complet acoperită, iar la a doua șprițuire 
poate căpăta acel luciu strălucitor, bine 
reliefat, care caracterizează acest nou 
produs chimic. 

Uscarea se face rapid în 15—30 de mi- 
nute, ceea ce permite o accelerare a pro- 
cesului de producție în operaţia de vop- 
sire a pieselor de metal, lemn, sticlă, 


beton, plută, hirtie, ceramică și conglo- 
merat. 

«Girolac»-ul aduce un real serviciu în 
lustruirea mobilei de lux, în vopsirea dife- 
ritelor aparate medicale si industriale, în 
industria de automobile, în industria ali- 
mentară, la lustruirea parchetului din lo- 
cuință etc. În industria petrolieră, pentru 
a împiedica astuparea cu parafină a ţevilor 
de extracție, acestea se tratează cu noul 
produs, producindu-se un înveliș lucios 
ca sticla în interiorul ţevilor. În acest caz, 
produsul petrolier alunecă și împiedică 
astuparea cu parafină a ţevilor. 

«Girolac»-ul aplicat pe oase-fosile, piese 
muzeologice, mumii, le întărește și le 
împiedică alterarea, iar pe piesele de 
cretă, pe care se obține foarte greu o 
bună aderenţă cu vopselele existente, se 
fixează cu multă ușurință și le oprește 
fărimițarea și prăfuirea. Aplicat pe obiec- 
tele de lemn, deteriorate de carii, le întă- 
reşte, le distruge microorganismele, iar 
pe documente istorice mărește rezistența 
fără a le acoperi conținutul. 

Nu este toxic, fiind recomandat ca ma- 
terial netoxic chiar de Ministerul Sănătăţii 
și Prevederilor Sociale, Inspecţia sanitară 
de stat, care propune ca acest nou produs 
chimic să fie utilizat chiar în industria 
alimentară. Nu este exploziv și nu între- 
ține arderea, iar la construcții împiedică 
apariția igrasiei la pereţii expuși umezelii. 
Cu cimentul și praful de marmură for- 
mează un chit extrem de rezistent. Noul 
preparat se poate aplica la temperatura 
normală chiar pe piese ruginite, neavind 
nevoie de operaţia de decapare. 

«Girolac»-ul se prezintă ca un lichid 
incolor sau colorat în diferite nuanţe, 
după pigmenții utilizați. 

Nu are nevoie de polimerizare în cup- 
toare electrice la temperaturi ridicate, deci 
aduce economii de instalaţii, curent elec- 
tric, manoperă și timp. 

Ceea ce caracterizează în plus acest 
nou preparat chimic este elasticitatea și 
flexibilitatea. Coeficientul de elasticitate 
este 7 în loc de 3, cit reprezintă coeficien- 
tul obișnuit al lacurilor superioare exis- 
tente în prezent. Acest fapt se observă 
chiar la utilizarea produsului pe diferite 
piese, care, deși vopsite cu pensula, prin 
uscare, din cauza elasticității, pierd urmele 
pensulei și par ca si cum ar fi tratate cu 
aparatul de șprițuit. Flexibilitatea este așa 
de mare, încît piesele de metal pot fi 
indoite pînă la 45° fără deteriorarea peli- 
culei, iar la hirtie îndoirea poate depăși 
cu mult această limită. 

«Girolacy»-ul în culori poate înlocui 
actualele vopsele pentru pictură, acest 


- produs nemaiavind nevoie de aplicarea 


vreunui grund pe pinza destinată a fi 
pictată. 

Experienţe, făcute la diferite instituții 
şi întreprinderi, indică în mod clar supe- 
rioritatea noului produs românesc, după 
cum se constată din aprecierile făcute de 
Institutul de arheologie al Academiei 
R.S. România, de Întreprinderea «Arta 
mobilei», de Întreprinderea «Electrobobi- 
naj», de Fabrica de marmeladă Topolo- 
veni și de aprecierile multor posesori de 
tablouri, care au avut satisfacția să con- 
state cum acest nou produs a redat viață 
acelor piese înnegrite și aproape șterse 
din cauza alterărilor în decursul vremii. 

Realizarea noului produs pe cale in- 
dustrială ar putea aduce reale servicii 
industriei noastre, precum si mari 
beneficii. 


Oboseala este un fenomen natural, care 
trebuie să se producă Intotdeauna după 
un efort prelungit. Un om care transportă 
greutăți, care taie lemne citeva ore în şir, 
un sportiv care participă activ la un meci 
de fotbal, toți aceștia cheltuiesc energie. 
În muşchii lor activi se produce un con- 
sum impresionant de substanțe, în primul 
rind de glucide — zaharuri — care, după 
cum se știe, reprezintă combustibilul pre- 
ferat al organismului nostru. De ase- 
menea, se acumulează produse de «ar- 
dere», deșeurile. În anumite zone ale 
creierului, care comandă și dirijează mis- 
cările respective, are loc o «epuizare» a 
posibilităților locale. 

Acestea și alte cauze duc la apariția 
oboselii. După cum se vede din succinta 
expunere de mai sus, această stare este 
perfect naturală și — în exemplele de mai 
sus — inevitabilă. 

Dar însăși definiția admisă a oboselii 
arată că această stare este perfect natu- 
rală: în nici un caz, ea nu trebuie consi- 
derată ca o tulburare și cu atit mai puțin 
ca o boală. «O stare trecătoare care apare 
in urma unei activități excesive sau prelun- 
gite si care se caracterizează printr-o scă- 
dere a posibilităților functionale ale orga- 
nului atins sau ale intregului organism» 
— lată definitia. De altfel, trebuie spus 
măcar în treacăt că nu toți specialiștii 
sint de acord asupra acestor termeni: la 
Congresul internațional consacrat obo- 
selii, ținut în a doua jumătate a anului 
1966 la Paris, participanţii au cheltuit 
multă energie și probabil că au obosit 
destul căutind o definiție corectă a obo- 
selii! De fiecare dată cind un specialist 
Isi propunea versiunea sa, ea era imediat 
combătută de ceilalți. 


VIAȚA MODERNĂ ȘI MUNCA 


Se vorbește mult despre «ritmul vieții 
moderne». Dar ce înseamnă acest ritm, 
in mod practic? Trebuie să ne gindim 
că de fapt viața modernă a adus o uşu- 
rare vădită a efortului fizic. Astăzi, orele 
de muncă sint mai puține decit în trecut, 
iar activitatea la locul de producție nu 
mai cere o cheltuială foarte mare de 
energie. Pe de altă parte însă, «viața 
modernă» a schimbat total preocupările 
şi activitatea noastră în restul timpului, 
perioada celor «opt ore de timp libem. 
Pentru ca să putem discuta științific 
oboseala trebuie, așadar, să împărțim 
ziua noastră de 24 de ore în cele trei 
perioade bine cunoscute: 8 ore de muncă, 
8 ore de timp liber, 8 ore de somn. 

Ce a adus nou viața modernă în pri- 
mele 8 ore — cele de muncă? În primul 
rind, mecanizarea și automatizarea majo- 
rității activităților care înaintează astăzi 
cu pași mari. De asemenea, mașinile și 
uneltele sint fabricate în zilele noastre 
ţinîndu-se seama cu grijă de caracte- 
risticile fiziologice ale celor ce le vor 
minui. Gindiţi-vă, de pildă, că în trecut 
acest lucru nu constituia nici o preocu- 
pare. În unele cazuri, prin tradiție, mașini 
prost construite în trecut s-au perpetuat 

înă astăzi: este cazul mașinii de cusut. 
ntr-adevăr, gindiți-vă că aceste mașini 
par a îi construite pentru... stingaci. Stofa 
sau pinza care se coase trebuie deplasată 
cu mina stingă, în timp ce mina dreaptă 
rămine aproape inactivă. Logic àr fi ca 
lucrurile să se petreacă invers. Dar, ini- 
tial, vechile maşini erau acționate cu mina 
care învirtea de o roată cu manivelă. 
Etortul necesar nu putea fi furnizat decit 
de mina dreaptă, așa încit singura care 
răminea liberă pentru dirijarea stofei era 
stinga. Cind s-a trecut la mașinile de 
cusut acționate de picior sau de motor 


OBOSEALA TIMPURILOR MODERNE 


Astăzi nu sint încă bine cunoscute toate problemele legate de oboseală. 
Totuși oamenii de știință ai timpurilor noastre au la dispoziție actualmente 
mijloace tehnice perfecționate cu ajutorul cărora au izbutit dea laoparte 
vălul care ascundea o bună parte din misterele acestei stări. În acest fel, s-a 
putut observa că ea este cu mult mai complexă decit am crede la prima vedere. 

ntr-adevăr, gindiți-vă că în timpurile noastre eforturile de mare intensitate, 
eforturile fizice grele sint tot mai mult înlăturate. Astăzi lemnele nu se mai 
taie cu ferăstrăui de mină, ci cu cel mecanic sau electric; în mină nu se utili. 
zează titnăcopul, ti perforatorul pneumatic sau haveza; în porturi, transpor- 
turile se fac în cea mai mare parte mecanizat. Firește, mai rămin încă destule 
activități în care se depune o muncă fizică mijlocie sau chiar grea (potrivit 
unei clasificări bine cunoscute), dar nu mărul lor scade mereu. S-ar putea spune 
că Ku cele mai mari consumatoare de energie fizică sint astăzi sporturile. 

i totuși oboseala nu și-a curmat apariția: ba sint unii specialişti care afirmă 
că în zilele noastre ea este mai frecventă decit în trecut. «Oboseala provocată 
de ritmul vieții moderne» — iată unul dintre subiectele «la modă» în discuțiile 


OBOSEALA 


electric, ar fi fost de așteptat ca întreg 
mecanismul să fie inversat. Tradiţia Insă 
s-a păstrat și astfel a rămas și astăzi în uz 
aceeași așezare nerațională a pieselor. 

Alături deacestexemplu negativ putem 
da sute de alte pilde de mașini construite 
conform necesităţii organismului. De 
această problemă importantă se ocupă 
astăzi ergonomia. Ergonomia iși propune 
reducerea oboselii printr-o mai bună adap- 
tare a echipamentelor și a metodelor de 
lucru față de organismul omenesc. 
Această știință modernă, de sinteză, folo- 
sește datele tuturor disciplinelor care se 
preocupă de relaţiile dintre muncă și 
organism: igiena muncii, fiziologia muncii, 
patologia muncii, plus științele tehnice. 

Un exemplu al aplicării ergonomiei este 
așezarea rațională a pedalelor si a plrghi- 
ilor. Această problemă a fost cercetată 


cu ajutorul «platoului piezoelectric». Este 
vorba de un podium, așezat pe nişte 
cristale de cuarț. Orice torsiune suferită- 
de aceste cristale dă naștere, după cum 
se știe, unor curenți electrici ce se pot 
măsura precis. Omul este instalat pe 
platformă și i se analizează sistematic 
gesturile și eforturile sale în cazul așezării 
diferite a pirghiilor, a pedalelor sau a 
manetelor de comandă. De pildă, în cazul 
pedalelor, înregistrările arată că apăsarea 
cu vîrful picioarelor duce repede la apa- 
riția oboselii, în timp ce, dacă axa pedalei 
se găsește în prelungirea osului tibia, 
efortul este minim. Economia de energie 
musculară devine enormă dacă omul tre- 
buie să repete mișcarea de zeci sau sute 
de ori într-o oră. 

Cei care proiectează diferite mașini sau 
aparate moderne țin seama de nenumă- 


specialiștilor. Și poate că vă miră pe mulți, dar oboseala se ivește foarte frec- 
vent la oameni cu ocupații sedentare, funcționari, medici, proiectanți. Un 
nu măr mereu în creștere de muncitori este astăzi antrenat în procese de pro- 
ducție auto matizate, în care efortul fizic este minim: și totuși oboseala apare 
și în cursul acestor activități. 

Este limpede, așadar, că oboseala nu este pur și simplu o proble mă de «ener- 
gie cheltuită», de «co mbustibil» epuizat. Acest fapt reiese clar dintr-un exemplu 
cunoscut de cind lumea. Cind termini o muncă grea și ești mulțumit de ceea 
ce ai realizat, oboseala este abia simțită. În schimb, dacă exact aceeași muncă, 
avind aceeași dificultate, nu are rezultatele așteptate, starea de oboseală este 


foarte marcată. La aceste constatări s-o adăugăm și pe aceea a profesorului 
H. Desoile din Paris, care remarca (la același Congres din 1966) că un marș 
de 10 km este mult mai obositor pentru un soldat ce-l execută din ordin decit 
pentru un tînăr care se întoarce acasă la soția lui. 

lată, așadar, că starea de oboseală depinde foarte mult de emoțiile, de inten- 
tiile, de «plăcerea» cu care efectuăm o muncă, de un număr mare de factori 


care complică enorm problema. 


ȘI RITMUL 


VIEŢII MODERNE 


ratele caracteristici fiziologice ale omului. 
Astfel, poziția pieselor ce trebuie minuite 
sau prelucrate și aceea a indicatoarelor 
și a cadranelor se calculează în raport 
cu poziţia de lucru, cu unghiul de vedere 
al ochilor, cu distanța față de ochi și ae 
corp etc. Se știe, de pildă, că în poziția 
ortostatică (In picioare) unghiul de vedere 
optim este de 30*în jos față de orizontală, 
cu o deviere de la o persoană la alta de 
+ 7,5%, în timp ce în poziție așezată un- 
ghiul de vedere este de 38 în jos față de 
orizontală, cu o deviere de +6,3%. Aceste 
date servesc la amplasarea fiziologică a 
diferitelor piese si detalii, evitindu-se, pe 
de o parte, oboseala muţchilor ochilor si, 
pe de altă parte, aceea a mușchilor gitului 
şi cefei. 

O importanță mare este acordată astăzi 
muncii în flux continuu (munca la bandă, 


Dr. LEONID PETRESCU 
cercetător principal Institutul de igienă 


pe conveier etc.). Pentru prevenirea obo- 
selii în acest gen de muncă s-au făcut 
cercetări bazate pe Inregistrarea cinema- 
tografică a mișcărilor mlinilor. S-a putut 
demonstra astfel că cei care obosesc mai 
puțin si au o mai mare productivitate Inde- 
plinesc aceeași muncă mai economic: adică 
fac mişcări mai puține. Ei reuşesc să eli- 
mine orice mişcări parazite, inutile. Cerce- 
tări asupra muncii în flux continuu, prin 
metode originale, s-au efectuat si la In- 
stitutul de igienă din București, arătin- 
du-se momentele cele mai potrivite pentru 
introducerea pauzelor orare, pe baza cu- 
noaşterii momentului cînd intervine starea 
de oboseală. 

Una dintre cauzele apariției oboselii în 
aceste munci este monotonia operațiilor. 
De aceea, se propun schimbarea perio- 
dică a felului muncii si introducerea unor 


pauze, la momentele necesare. Este in- 
teresant faptul că organismul nostru nu 
ştie să aprecieze singur momentul cel 
mai potrivit pentru pauze. Prof. C. Leh- 
mann, din R.F. a Germaniei, descrie un 
caz instructiv în această privință. Lăsată 
să-și ia pauzele după voie, o muncitoare 
totaliza 11% din timpul de muncă numai 
pentru opriri și totuși se simțea foarte 
obosită. Acordindu-i-se în mod științific 
pauze periodice, se totalizau doar 6% din 
timpul de muncă — starea de oboseală a 
fost înlăturată. 

În cele de mai sus am amintit doar 
puține din numeroasele probleme ridicate 
de munca în condițiile vieții moderne. Un 
capitol special ar merita munca în uzinele 
automatizate, unde solicitarea predomi- 
nantă se adresează atenției, unde există 
o stare de încordare care poate da naștere 
oboselii, o oboseală de cu totul altă 
natură decit cea fizică. Aceste probleme 
sint cercetate astăzi cu multă atenție în 
întreaga lume și în țara noastră de specia- 
liştii de la Institutul de igienă. 


CELELALTE OPT ORE 


Dar în apariția oboselii un ro! important 
îl au și celelalte «opt ore». La Congresul 
din 1966, care a avut loc la Paris, s-a 
discutat îndelung despre cauzele «extra- 
industriale» ale oboselii. Astfel, s-a arătat 
importanța pentru prevenirea oboselii a 
«schimbării de decor, la stirșitul săptă- 
minii: a frecventării spațiilor verzi, pădu- 
rilor și lacurilor din apropierea orașului 
(Week-end-ul englezilor). 

O importanță deosebită In apariția obo- 
selii o au echilibrul dintre somn, muncă, 
viața de familie, activitățile culturale. De 
asemenea, alimentaţia rațională poate eli- 
mina oboseala, în timp ce o alimentaţie 
unilaterală o agravează. 

Un mare număr de oameni — arată 
CI. Veil din Paris — sînt obosiţi de drumu- 
rile lungi pe care le fac de acasă la locul 
de muncă și invers. Odată ajunși acasă — 
adaugă el —,odihna este adeseori tulbu- 
rată de zgomot, care reprezintă una dintre 
cauzele importante ale oboselii: zgomotul 
străzii pătrunde în case, zgomotul circu- 
lației, zgomotul aparatelor de radio la 
maximă intensitate... 


Ce facem în timpul liber? lată o întrebare 
al cărei răspuns este strins legat de feno- 
menul oboselii. In general, timpul liber 
trebuie să însemne exercitarea acelei părți 
din organism care a fost mai puțin solici- 
tată în timpul muncii. În orice caz, timpul 
liber nu trebuie să constituie «inactivi- 
tatea totală». Acest tip de odihnă pasivă 
poate deveni mai obositor decit o muncă 
fizică grea. 

Viața modernă pretinde multiple preocu- 
pări: de la spectacole teatrale si cinemato- 
grafe la lectura ultimelor cărți apărute, 
la participarea activă la sporturi. În jurul 
nostru ne solicită zeci de ispite, de la 
plimbările în natură la televizor, de la 
cinematograf la sporturi, ca natația sau 
ascensiunile pe munti. Această diversi- 
tate nu este obositoare, monotonia ucide 
mult mai repede! 

Mi-a plăcut întotdeauna imaginea aceea 
care reprezintă oboseala sub forma unui 
vas În care se adună, pe lingă munca 
grea, factori ca: certurile, climatul neplă- 
cut, insatisfacția și mulți alții care, la 
prima vedere, nu par să aibă legătură cu 
această problemă. 

Dar, după cum arătam la început, obo- 
seala reprezintă o STARE cu mult mai 
complexă decit s-ar crede: iar rîndurile 
de mai sus nu au decit pretenția de a 
semnala citeva din cauzele ei, în condi- 
tiile vieții trepidante a zilelor noastre. 


Prof. univ. RADU CODREANU 


membru corespondent al Academiei 
Republicii Socialiste România 


Persistenţa, expansiunea și progresul lumii vii pe pămînt se datoresc, fără îndoială, 
în ultimă analiză capacităţii de înmulţire prin care nesfirșita diversitate a viețuitoare- 
lor își transmite caracterele specifice de-a lungul unui neîntrerupt lanț de generații. 
Consecință a metabolismului și a creșterii, această funcție există chiar și la cele mai 
simple organisme, de dimensiuni microscopice, unde ritmul ei este de o extremă 


rapiditate. 


Modul cel mai primitiv de reproducere (pe care îl întilnim la bacterii și protozoare) 
este diviziunea simplă sau multiplă, care separă corpul acestor fiinţe unicelulare în doi 
sau mai mulți urmași. La această înmulțire asexuată se adaugă însă, cu tot gradul de 
inferioritate, o diferențiere a populației în două tipuri constituționale, reprezentind 
sexele, care se atrag și se contopesc într-o nouă unitate, zigotul. Studierea acestor 
animale inferioare poate aduce clarificări în legătură cu apariția sexelor la viețuitoare. 


MASCULI SAU FEMELE? 


Se știe că flagelatele si amibele sînt capa- 
bile să se înmulțească indefinit pe cale ase- 
xuată, ceea ce arată că la obirșia regnului 
animal sexualitatea prin contopirea a două 
organisme diferite nu are un caracter obliga- 
toriu. Pe de altă parte, cercetări experimen- 
tale ingenioase efectuate asupra unor specii 
de flagelate verzi unicelulare din genul 
Chlamydomonas au condus la descoperirea 
unui fenomen surprinzător: existenţa la 
aceste animale a unor modalități de sexuali- 
zare numite: sexualizarea chimică și relativă. 
Ce înseamnă sexualizarea chimică? S-a pus 
în evidență trecerea de la o stare imobilă la 
indivizi care dobiîndesc flageli si calitatea 
de gameți apți pentru unire, numai prin 
simplul adaos la mediul lor de cultură al unor 
cantități infime de substanțe carotenoide. 

În lumea organismelor minuscule, în locul 
dualității stricte a celor 2 sexe deosebite 
avem de-a face cu o sexualitate relativă. 
întîlnindu-se o gamă întreagă de sexe. Astfel, 
sexul nu este un atribut absolut al individu- 
lui, valența sexuală depinzind uneori numai 
de sarcinile chimice diferite ale indivizilor, 
aceștia putind fi chiar alternativ masculi 
sau femele. 

La o serie de animale constituite dintr-o 
singură celulă, cum sînt, de exemplu, unele 
protozoare, nu putem distinge cărui sex 
aparţin înainte de fuzionarea lor în actul 
fecundației. Asemenea protozoare izogame 
cu gameţi uniformi, deşi de sex contrar, 


reprezintă un stadiu desigur primitiv. Orga- 
nismele cu gamețţi diferiți (anizogami) apar 
chiar pe o treaptă inferioară, cum este; de 
exemplu, flagelatul colonial Volvox, unde 
diferențele dintre gameți ajung comparabile 
cu acelea dintre ovulul si spermatozoidul 
animalelor pluricelulare. 

Protozoarele ne mai demonstrează că 
iniţial sexualitatea este independentă de 
înmulțirea propriu-zisă și are drept efect 
reorganizarea, mai mult sau mai puțin perio- 
dică, a substanţei nucleare, care are rolul 
director în ereditate și dezvoltare. 

După cromozomi, hormonii modelează 
diferențierea sexuală. La animalele mai evo- 
luate, cum sînt metazoarele, însemnătatea 
sexualității devine și mai mare. Aici întîlnim 
ovulul, deţinător al citoplasmei formatoare, 
în contrast cu spermatozoidul. activator, al 
dezvoltării oului și purtător al eredității 
paternă. Grupuri inferioare de organisme, 
ca spongierii, celenteratele, unii viermi 
etc., pot păstra facultatea înmulțirii asexuate, 
bazată pe o rezervă de celule embrionare, 
dar aceasta hu exclude generalitatea, fără 
excepție, a sexualității anizogame (existen- 
ta unui ovul şi a spermatozoidului). 

Fecundaţia ovulului de către spermatozoid 
(anizogamă) duce la organisme din ce în ce 
mai diferențiate structural pe scara evoluției. 
Celulele germinale se deosebesc prin apti- 
tudinea lor de a produce un individ complet, 
cu toate atributele speciei. Tendinţa de 
diversitate, inerentă tuturor vieţuitoarelor, 
se complică la pluricelulare, prin faptul că 


diferențierea sexuală se extinde de la gametii 
anizogami la organismele care-i poartă, de- 
terminînd scindarea speciei în femele și 
masculi, avind un dimorfism sexual, deseori 
foarte pronunțat. 

Nu întotdeauna sexele sînt separate. Se 
știe că există organisme hermafrodite, purtă- 
toare ale sexului mascul și femel, sau se 
cunosc anomaliile numite intersexualitate 
si gynandromorfism, care pot apărea inciden- 
tal la specii cu sexele separate printr-un 
dimorfism izbitor şi de aceea au constituit 
o cale fecundă de analiză a pasionantei pro- 
bleme a factorilor determinării ereditare 
și ai diferențierii ontogenetice a sexului și 
caracterelor sale. 

Curiînd după redescoperirea legilor hibri- 
dării mendeliene si aplicarea lor la animale 
s-a ajuns la concluzia, ţinînd seama de pro- 
porţia în general de 50% a masculilor față 
de femele, că sexul se transmite după schema 
mendeliană a retroincrucişării dintre un 
homozigot cu un heterozigot. Punerea în 
evidență în citologia nucleară a gameto- 
genezei, a cromozomilor sexuali a permis ca 
interpretarea mendeliană a eredității sexu- 
lui să fie concretizată prin disjuncția în 
meioză a cromozomilor sexuali, provocind 
o heterogameție masculă sau femelă, varia- 
bilă după grupul de animale. Astfel, omul, ca 
și Drosophila, faimoasa musculiță de oțet, 
are ovulele cu cromozomul sexual de același 
fel și două categorii de spermatozoizi, pe 
cînd fluturii și peştii sint cu spermatozoizii 
homogametici, dar cu două feluri de ovule. 


Determinarea sexului viitorului organism 
are loc chiar de la fecundare, prin reunirea 
cromozomilor sexuali purtați de pronucleii 
ovulului şi spermatozoidului. 

Dar atunci, pe ce cale constituția cromo- 
zomială inițială face să apară în cursul dezvol- 
tării individuale caracterele care dau un 
anumit sex? Cunoașterea acțiunii morfo- 
gene a hormonilor sexuali, secretați de 
glanda interstițială și foliculele ovariene la 
vertebrate, izolarea şi sintetizarea lor au 
arătat influența lor precoce în perioada 
dezvoltării embrionare asupra tipului gona- 
dei, iar la pubertate asupra caracterelor 
secundare, alcătuind dimorfismul sexual. 
Hormonii genitali sint, fără îndoială, prin- 
cipalele unelte ale modelării diferențiale 
a celor două sexe. 


SEXUL POATE FI INVERSAT? 


Tulburări ale corelaţiilor endocrine pot 
determina inversarea sexului, în opoziție 
cu constituţia cromozomică inițială. Cerce- 
tările experimentale din acest domeniu 
au dus, la păsări și amfibieni, la obținerea 
senzațională de urmași viabili din doi părinți 
cu același sex genetic. Această labilitate a 
diferențierii sexului după fecundare este 
des întilnită la nevertebrate. 

Astfel, la viermele marin, Bonellia viridis, 
cunoscut prin dimorfismul său sexual extrem, 
femela, adăpostită în crăpăturile stincilor, 
are corpul ca o prună verde şi o trompă ca 
un fir lung de peste un metru, pe care o 
întinde în căutarea hranei. Masculii micro- 
scopici si ciliați sînt adăpostiți în număr 
de cîteva zeci în organul ei excretor, prin 
care sint emise ovulele. După fecundare, 
diferențierea sexuală a larvelor mobile va 
depinde de condiţiile dezvoltării. În cazul 
cînd larvele se găsesc departe de orice 

1. Hirudineele (lipitorile) sint 
hermafrodite: într-un singur indi- 
vid există atit aparatul genital mas- 
cul (T — testicule; S — vezicule 
seminale; P — penis),cit si cel fe- 


mel (O — ovar;V — vagin). 


Bonellie adultă, ele devin toate femele. 
Dacă larva se așază pe trompa unei femele, 
va rezulta numai un -mascul redus, iar dacă 
contactul cu trompa unei Bonellii durează 
mai puțin de 48 de ore, se vor realiza diferite 
grade de intersexualitate, adică de forme 
intermediare celor două sexe. S-a dovedit 
că trompa femelelor adulte secretă o sub- 
stanță inhibitoare pentru dezvoltarea lar- 
velor. Printr-un mecanism analog se explică 
masculii pigmei de la crustaceii Bopyrieni 
paraziți ai crabilor sau crevetelor și de la 
peştii abisali din grupul Ceratioidea. 

Intersexualitatea depinde de apariţia unui 
punct de viraj în diferențierea sexuală, 
care din acel moment ia o cale opusă deter- 
minării genetice inițiale și astfel adultul 
cumulează un amestec de caractere ale celor 
două sexe. Cazuri demonstrative de inter- 
sexualitate s-au obținut prin încrucișarea 
de rase geografice îndepărtate la fluturele 
de stejar, Lymantria dispar sau prin hibri- 
darea unor mutații poliploide la Drosophila 
melanogaster. Acestea se datoresc dezechi- 
librelor provocate în balanța genică prin 
introducerea unor factori de masculinitate 
sau feminitate de valori neobișnuite. 

Gynandromorfismul se deosebeşte de in- 
tersexualitate, întrucît el reprezintă coexi- 
stența, de la începutul dezvoltării embrio- 
nare (ontogenetice) a unor teritorii mascule 
şi femele, care se dezvoltă pînă la capăt în 
strictă concordanță cu alcătuirea lor gene- 
tică inițială. Sînt clasice exemplele de ginan- 
dromorfi bipartiți. realizind juxtapunerea 
unei jumătăți mascule si alteia femele în 
corpul aceluiași individ, sau de mozaicuri 
neregulate de porțiuni de sex opus. Analizat 
la multe insecte, printre care albina, fluturele 
de mătase etc., ginandromorfismul apare 
cauzat de anomalii în repartizarea cromo- 
zomilor sexuali. 

Ca si sexualitatea relativă a protozoarelor, 
cunoașterea defectelor în realizarea gene- 
tică sau hormonală a sexului metazoarelor 
a dus la concluzia importantă a bipotenţiali- 
tății sexuale a tuturor organismelor. Nu 
numai hermafrodiții, dar și grupurile la care 
sexele sint separate prin cel mai contrastant 
dimorfism sexual, ca mamiferele, păsările, 
insectele, exprimă din punct de vedere 
genetic o predominantă și nicidecum esența 
absolută a sexului manifestat. 

Analiza aprofundată a sexualității, ca în 
conjugarea ciliatelor sau intersexualitatea 
la Lymantria, a adus contribuții neașteptate 
privitoare la diversificarea genetică din in- 
teriorul speciilor. Darwin și-a dat seama de 
problema pe care o ridică dimorfismul 
sexual pentru evoluţie si a încercat s-o 
explice prin teoria selecției sexuale. Aceasta, 


2. Unul din cele mai interesante 
exemple de dimorfism sexual îl 
prezintă Bonellia viridis. Masculul 
extrem de redus (este indicat de 
cele trei săgeți) duce o viață pa- 
razitară pe trompa femelei. Larva 
care va fi așezată pe trompă va 
deveni mascul (b). Contactul in- 
suficient (mai puțin de 48 de ore) 
cu trompa femelei va crea o 
larvă intersexuată (a). Larvele care 
trăiesc, departe de orice Bonellia. 
devin toate femele. 


NOUL MATERIAL 
IZOLANT 


„KUKURUZO- 
IZOL” 


Laboratorul de materiale de construcții 
al Institutului de construcții inginerești din 
oraşul Poltava a obținut un nou material 
de construcție sub formă de plăci confec- 
ționate din coceanul ştiuletelui de porumb 
(după ce acesta a fost curățat de boabe) 
și liant de bitum. Noul material, denumit 
«Kukuruzoizol», poate fi utilizat ca material 
termoizolant şi fonoizolant pentru acope- 
rişuri şi planşee la diferite tipuri de clădiri. 

«Kukuruzoizolul/» are densitatea specifică 
redusă si este un bun izolant termic, este 
hidrofob, nu putrezește și se pretează bine 
la tencuire. 

Tehnologia de preparare a materialului 
este simplă si se poate realiza în orice 
unitate de construcție a cooperativelor agri- 
cole de producţie sau a gospodăriilor agri- 
cole de stat. Cocenii ştiuleţilor de porumb 
se introduc în bitum fierbinte si apoi se 
toarnă în tipare, după care se acoperă cu 
un strat subţire de paie pentru a se obține 
o grosime constantă şi se compactează. 
Într-un schimb, trei muncitori pot executa 
100 de plăci cu dimensiunile de 80 x 50 x 8 cm. 
La 1 m? de plăci se consumă 120...130 kg 
de bitum si 200...220 kg de coceni. 

Într-un colhoz din regiunea Poltava s-au 
utilizat plăci de «kukuruzoizol» la izolarea 
termică a unui acoperiş pentru un grajd 
de vaci. Utilizarea acestui nou material a 
condus la reducerea greutății cu 100 kg 
pe metru pătrat de construcție si la 
scăderea preţului de cost cu 11% în raport 
cu termoizolarea cu beton de zgură. 


fireşte, apare vădit insuficientă în lumina 
cunoștințelor actuale, care leagă sexualita- 
tea de organizația elementară a materiei vii. 
Complicarea dimorfismului sexual si relația 
indisolubilă dintre reproducere și sexuali- 
tate la grupurile superioare ale evoluției 
animale reliefează rolul nucleoproteinelor, 
care controlează specificitatea structurală 
şi funcţională a organismelor. Prin aspectele 
ei complexe, teoretice şi aplicate, sexuali- 
tatea rămîne un domeniu de mare actuali- 
tate în biologia generală. 


